ৰূপহী - ৱিকিউৎস\n<poem> পৃথিৱীৰ সকলো আপচুতাই যদি ক’লা বৰণ সানি যায়হি তথাপি সেই সৌন্দৰ্য্যৰ ছায়া কল্পনাৰপৰা মচ খাই নায়ায়। সেই সৰু টিলাটি, তাৰ তলত সেউজীয়া কোমল বননিখনি, ওখ ওখ গছকেজুপি, বিশাল সেই ফটফটীয়া জোলৰ লুইতখনি, তাৰ পাৰে পাৰে যুগান্তৰৰ ডাঙৰ ডাঙৰ নীলা, গছকেশাৰী আৰু দূৰ-দূৰণিৰ নীলা পৰ্ব্বতৰ আঁৰত মুখ লুকোৱা সেই কম্পিত দিন-দেৱতাৰ ৰঙা ঘূৰণীয়া মুখখনি, ৰঙা নীলা সোণোৱালী পাটলি পিন্ধা ডাৱৰকেডুখৰি কোনে পাহৰিব? সেই ফুলৰ সুগন্ধ, চৰাইৰ গীত, লুইতৰ হো হো শব্দ আৰু মৃদু-মৃদুকৈ বলি অহা শীতল সমীৰণ আৰু সেই কোমল শুৱলা বনগীত গোৱা সোণবৰণীয়া ছোৱালীজনী কাৰ মনত নপৰিব? এতিয়াও গৈ শুনি আহোগৈচোন! তাই অকলে কোমল বননিত বহি সন্ধিয়াৰ সমীৰণত গা উটাই দি বনগীত গাইছে-\nবননিৰ চৰাই তই কিনো গীত গাৱ ঐ! মন মোৰ বলিয়া কৰ, কিনো ৰং চাৱ তই কিনো গীত গাৱ ঐ উৰি গছৰ ডালে ডালে পৰ।\nবনগীত কেফাকি সমীৰণত মিহলি হৈ গ’ল। সমীৰণে তাক উটুৱাই ক’লৈ লৈ গ’ল? লুইতৰ বিশাল অধৰ ভেদ কৰি প্ৰত্যেকটি শব্দ বসুমতীক বিচাৰিবলৈ গুচি গ’ল-থাকিল মাথোন তাৰ গৰাকী। সেই সুমাধুৰ সুৰৰ বাঁহীটি। থাকিল মাথোন বননিত বহি সোণবৰণীয়া তিলফুল নাকেৰে সেই কৰুণা সনা চকুযুৰিৰে, সেই আউল-বাউল চুলি কেধাৰিৰে, সেই লনি দীঘল দীঘল আঙুলিকেইটিৰে, সেই নিপোটল শৰীৰটিৰে, সেই সৰু কঁকালটিৰে, সেই ধুনীয়া ভৰি দুটিৰে ওচৰতে পিতলৰ কলহটিৰে নীল আকাশলৈ উদাৰ দৃষ্টিৰে চাই থকা ছোৱালীজনী।\nবিৰিণা হাবিৰ সিপাৰৰ পথাৰখনিৰপৰা ভাহি আহিল এটি বাঁহীৰ সুৰ। সি তীব্ৰ গতিৰে আহি ছোৱালীজনীক চক্ খুৱাই তুলিলে। আকৌ নীৰৱ হৈ গ’ল। বাঁহীৰ লগে লগে মাৰ যোৱা বেলিৰো শেষ ৰেখাটি লাহে লাহে লুইতৰ বুকুত ৰং চৰাই ম্লান হৈ গ’ল। ছোৱালীটিয়ে পানী ভৰাই ল’লে। অলপ খোজ দিলে-এটি সুৰ তাইৰ সুমধুৰ কণ্ঠৰপৰা বাজি উঠি যেন পোহৰক বিদায় দি আন্ধাৰক আগবঢ়াই আনিলে। আন্ধাৰ হৈ আহিল। লাহে লাহে ছোৱালীজনী বিৰিণাৰ আঁৰ হৈ এন্ধাৰত অদৃশ্য হৈ গ’ল।\nজহত ঠাৱৰিব নোৱাৰি বুঢ়াই হাততে হোকা-চিলিমযোৰ লৈ চোতালত বহিলহি। ফটফটীয়া জোনাক। পৃথিৱীৰ গাৰপৰা সূৰ্য্যৰ প্ৰখৰ উত্তপ তেতিয়াও একেবাৰে যোৱা নাই। লাহে লাহে গছৰ পাতবোৰ লৰাই লৰাই বতাহ এচাটি-দুচাটি আহি আছিল। গছৰ মাজে মাজে জোনৰ পোহৰ বিৰিঙি বিৰিঙি ওলাই এটা মনোৰম সৌন্দৰ্যত নিজম ঠাইডোখৰ বুৰাই থৈছিল।\nবুঢ়াই বহি বহি এবাৰ হোকাত হোপা মাৰিছিল, অকৌ এবাৰ আলিবাটলৈ মানুহ চাইছিল। অলপ পৰ বুঢ়া ৰ’ল। "আই ৰূপহী অ!" "কি কোৱা পিতাই?" "এইফালে আহচোন।" হাতত এখন কটাৰি আৰ ইটো হত টিহু এটা লৈ ভিতৰৰপৰা আহিল ছোৱালীজনী। "আই! আঙঠা দুটামান ভৰাই আনচোন।" ছোৱালীজনীয়ে চিলিমতো লৈ ভিতৰ সোমাল। পদূলিত জপনাৰ বাঁহডাল কোনোবাই খৰ-খৰাই আঁতৰাই নিলে। "কোন অ’ কোন?" "মই হে" কোমলকৈ মাতি কুৰি বছাৰীয়া ক’লীয়া সোমাই আহিল। "আহ বোপাই! আহ, বহ।" কলীয়াই বাৰত ওলোমাই থোৱা ঢাৰি এখন আনি বুঢ়াৰ আগতে বহিল। ৰূপহীয়ে চিলিমটো বুঢ়াৰ হাতত দি গ’লহি। ক’লীয়াই ঘনাই ঘনাই চালে-বৰ ধুনীয়া-বেছ্! ৰান্ধনিঘৰপৰা মাতিলে-"অ’ বোপাই ক’লাই নে?" "হয় আই।" "ৰবি বোপাই! তামোল এখন খাই যা।"\nহাতত তামোলৰ বঁটাটো লৈ ৰূপহীৰ মাক আহি ক’লাইৰ আগতে লৈ খচ্ খচ্ কৰে তামোল কাটিবলৈ ধৰিলে। বুঢ়াই কুহুৰ কুহুৰকৈ কাহি, গহীনাই গহীনাই ক’লাইক এটি-দুটিকৈ কথা সুধিবলৈ ধৰিলে। ক’লায়েও তাৰ যথাযথ উত্তৰ দি যাবলৈ ধৰিলে। বুঢ়ীয়েও মাজে মাজে ’এৰাতো’’হয়তো’ বুলি যাবলৈ ধৰিলে। এনেতে বলিয়া সুৰেৰে দূৰৰ কদম গছজোপাৰ ওপৰৰপৰা কোনোবাই চিঞৰি ৰাগ টানিলে-\nকদম তলতে বহি ক’লীয়াই বাঁহৰে বাঁহী বজাই, দূৰতে ৰাধিকাই কাষতে কলহ লৈ উভতি বেঁকাকৈ চায়।।\nবুঢ়াই ক’বলগীয়া কথা গহীনাই কৈ গ’ল। ডেকাই শুনি গ’ল। বুঢ়ীয়ে হয় দি গ’ল। মাথোন কি হ’ল? হাতৰপৰা কটাৰি সৰি পৰিল। বুকুখন কঁপি উঠিল। টিহু এহাত দূৰৈত বাগৰি ৰ’লগৈ। ৰূপহীয়ে পাছদুৱাৰেদি বাহিৰত থিয় দিলেগৈ। বলীয়া সুৰ আকৌ আকাশ-পবন ভেদ কৰি উঠি আহিল।\nনকৈ ফুলি অহা তগৰৰ পাহিটিত কিনো পোক পৰিলে উৰু? কিয় জোনাবাই হাঁহ মিচিকাই হিয়া মোৰ তাপতে পুৰি?\nগীত লাহে লাহে উটি গ’ল। লাহে লাহে এটি বাঁহীৰ সুৰ উটি আহি গছ-গছনি সজাগ কৰি তুলি আকৌ নিজম হৈ গ’ল। উত্‌সুক কঁপা হিয়াখনিৰে ৰূপহী ভিতৰ সোমাই আহিল। তেতিয়া বুঢ়াই গলহেকাৰি মাৰি ভিতৰলৈ আহিব ধৰিছে। ক’লীয়া যোৱা বাতৰি জপনাৰ বাঁহৰ খৰখণিয়ে ৰূপহীক জনাই দিছে। জোন ডাঙৰ আঁহতৰ আঁৰ হৈছে। চোতালত অলপ এন্ধাৰ পৰিছে। ৰান্ধনিঘৰৰ আঞ্জাই লুভীয়া বুঢ়াৰ মন অলপ চঞ্চল কৰি তুলিছে।\n"হাজৰিকা! তেন্তে অহা বহাগৰ সোতৰ তাৰিখ মঙ্গলবাৰেই হওক। আমাৰ পুৰোহিত বাপুৱে চাই বৰ ভাল দিন বুলিছে।" বুঢ়া হাজৰিকাই ধপাতত দীঘলকৈ হোপা মাৰি নাকে-মুখে ধোঁৱা উলিয়াই"অঁ অঁ হ’ব হ-ব। ভালেই দিন। মোৰ সন্মতি সম্পূৰ্ণ আছে।" হাতীবৰুৱাই হোকাৰপৰা ধোঁৱা উলিয়াই ক’লে, "এৰা, ক’লীয়ায়ো খেৰসুঁতিত পাম এখন লৈ তালৈকে যাবলৈ ঠিক কৰিছে। বহাগত বিয়াখন কৰি জেঠত তালৈ গৈ খেতি-বাতিত মন দিব পাৰিব। এইবাৰ পাঁচটামান হালোৱাও পোৱা হৈছে।" হলিৰাম বৰমেধিয়ে ক’লে, "এৰা, বৰ ভাল কথা। ল’ৰা-ছোৱালীৰ বেছ যোৰ হৈছে। আমাৰ হাজৰিকাৰ ছোৱালীজনীও সকলো কামতে পৈণত, ৰূপতো দীপলিপ।" বুঢ়া হাজৰিকাই মূৰ জোকাৰি ক’লে, "হয়, হয়, তাই বোৱা-কটা, ৰন্ধা-বঢ়াত এই অঞ্চলৰ সকলো ছোৱালীক চেৰ পেলাব। ইয়াকে ক’লো মই।" সকলোৱে "হয় হয়, নিশ্চয় নিশ্চয়" বুলি শলাগিলে।\nবিয়াৰ দিন থিৰ কৰি সমজুৱাৰ সৈতে হাতীবৰুৱা উঠি গ’ল। বুঢ়া হাজৰিকাই বহিবলৈ দিয়া কঠবোৰ এহাতেৰে সামৰি আন হাতেৰে ধপাত হুপিবলৈ ধৰিলে। এনেতে ঘৰৰ ঘৈণী ওলাই আহিল। "পিছে কি হ’ল?" "পিছেনো কি হ’ব আৰু? বিয়াৰ দিন-বাৰ ঠিক কৰি গৈছে। আমাৰ সকলো যতাবলৈ দিহা কৰিব লাগে।" "কাহানিনো?" "বহাগৰ সোতৰ দিন যোৱাত। মঙ্গলবাৰ পৰিছে।" বুঢ়ীয়ে চলিত মাহৰ দিনকেইটি আঙুলিৰ মূৰত লেখি ক’লে, "আৰু একুৰি পোন্ধৰ দিন।" কথাকেইষাৰিয়ে ভিতৰৰ কাৰোবাক চমক খুৱাই তুলিলে হ’বলা?\nবাসন্তী পুৱা। বেলি তেতিয়া পূব গগনৰ আঁৰ। লুইত ফটফটীয়া। স্তব্ধ-নীৰৱ। গছ-গছনিবোৰ শান্ত। তলসৰা বকুলৰ গোন্ধ তেতিয়া তীব্ৰ। মলয়া তেতিয়া স্নিগ্ধ। গোটেই জগত তেতিয়া এক কোমল সৌন্দৰ্য্যত অভিভূত। গাঁৱৰ মানুহ তেতিয়া একেবাৰে সজাগ নহয়-মাত্ৰ এটি-দুটি উঠিছে। ৰূপহীয়ে ঠাই সাৰি, কলহটো হাতত লৈ নৈৰ পাৰলৈ খিদিছে, কিন্তু সেই নিজম পুৱতি নিশা কাৰ গীত-কোনে গাইছে?\nপুৱতি নিশাৰে বকুল ফুলেকিটি কিয় তলে সৰি যাৱ? গাভৰুৰ ডিঙিতে কিনো ৰং চৰাই তই খোপাতে কোনো সুখ পাৱ?\nৰূপহী থমকি ৰ’ল। তাৰ পিছত মনটোত এটি অনন্দৰ ঢৌ খেলি গ’ল। হাতত কলহেৰে সৈতে লাহে লাহে আগবাঢ়ি গ’ল। দূৰৈৰ ওখ শিল এটাৰপৰা লাহে লাহে ধুনীয়া ডেকা এটা ৰূপহীৰ ওচৰ চাপি আহিল। তাৰ মুখত হাঁহি নাই। মনত বেজাৰ।\nৰূপহীয়ে বকুল ফুল আৰু দুটামান কোঁচত ভৰাই ক’লে, "বেণু! মইনো আৰু কি কম? পিতাইক তইনো এবাৰ কৈ নেচাৱ কিয়?" "ৰূপ! মই যে দুখীয়া! মোৰ যে ঘৰ নাই-টিঙৰ ঘৰ। মোৰ যে ম’হৰ খুটি নাই। পাঁচওৰ বলদ নাই। ডাঙৰ খাট-পাম নাই। মই-।" ৰূপহীয়ে এ টা হুমিনিয়াহ কাঢ়িলে। "ৰূপ! মোক তোৰ মনৰপৰা মচি পেলা। মোৰ এই সুন্দৰ ধুনীয়া চেহেৰাইতো তোৰ পিতাৰক ঘূৰাব নোৱাৰে। তোৰ পিতাৰক লাগিব ৰূপ-বগা বগা ৰূপ। কিন্তু ৰূপ! তোক এমুথি খুৱাবলৈ মোক ঈশ্বৰে শকতি দিছে ৰূপ! পিছে-?" ৰূপহী নীৰৱ। "বিয়াৰ দিন কাহানিকৈ?" "বহাগৰ সোতৰ দিন যোৱাত।" "ভাল হৈছে, তই সুখত থাকিলেই মোৰ সুখ। ৰূপ! মই ভিকহু, তোক সুখ ক’ত দিব পাৰিম?" ৰূপহীয়ে মনটো ডাঠকৈ ক’লে, " মই ক’লাইত বিয়া নোসোমাওঁ।" বেণুৱে এটি গৌৰৱ অনুভৱ কৰি ৰঙা পৰিল। "তই নোসোমাওঁ বুলিলেই হ’বনে? তোৰ--" ৰূপহীয়ে কলহটোত পানী ভৰাবলৈ নামি গ’ল। বেণুৱে সেই সিন্দৰ মুখখনিলৈ চাবলৈ ধৰিলে। ৰূপহীয়ে পানী লৈ উঠি আহিল। কলহটো থ’লে। আঁচলৰপৰা ফুলবোৰ পেলাই দি ক’লে, "বেণু! মোক ভাল ফুল দুপাহমান পাৰি দে।" বেণুৱে উত্‌সাহেৰে গছৰ ডালত ধৰি বগাই উঠি গ’ল। ডাল জোঁকাৰ খালে। ফুল সৰিবলৈ ধৰিলে। ৰূপহীয়ে ফুল বুটলি বুটলি ভাগৰি গ’ল। বেলিও ওলাই আহিল। ৰূপহীয়ে আঁচলৰপৰা কিছু ফুল লৈ বেণুক দিলে। বেণুৱে আগ্ৰহেৰে শুঙি চালে। আহাঁ--! "বেণু! মই যাওঁদেই, বেলি হৈছে। আই উঠিব পায় চাগৈ।" বেণুৱে নেমাতিলে। নীৰৱে চাবলৈ ধৰিলে। ৰূপহীয়ে বৰ কৰুণ নয়নেৰে এবাৰ বেণুলৈ চাই খোজ দিলে। কলহৰপৰা পানী উচলি পৰি ৰূপহীৰ গা তিয়াই গ’ল। বেণুৱে সৰগপৰা মানুহৰ দৰে চাই থাকিল। ৰূপহী লাহে লাহে গছৰ আঁৰ হৈ গ’ল। বেণুৱে উভতি গীত ধৰিলে--\nকিনো বাণ মাৰিলে হিয়া মোৰ ভাঙিলে তাপতে পুৰি-ডেই যাওঁ, বহাগৰ বিহুটি উকা হৈ যাবগৈ কেনেকৈ চেনেহীক পাওঁ?\nনৈৰ মাজত ডকাই চিঞৰি উঠিল। বেণুৱে চক খাই চালে। নাও এখন পাক খাই লুইতৰ বুকুত মাৰ গৈছে। ডকাই আকৌ ভীষণ আৰ্তনাদ কৰি চিঞৰি উঠিছে। কু-উ। কুলিটো উৰি গ’ল। নতুন বছৰৰ ওলগ জনাই মিচিকাই হাঁহি মাৰি বেলিটি ওলাই আহিল। মলয়া বৈ আছিল। গছ পাত লতাই লৰি লৰি নতুন দিনতিক সাবটি ল’লে। বসন্তই নিজৰ সেউজীয়া সোণোৱালী ৰং-চৰোৱা তুলিটিৰে শেষ ৰেখা আঁকি চিত্ৰলেখাৰ বাবৰপৰা অৱসৰ লৈ ভাগৰ জুৰাবলৈ উৱলা গা-টিৰে বাসন্তী পুৱাৰ নতুন ৰ’দ-কাঁচলিত এটি তুলিৰে শেষ আঁক মাৰি পূব মলয়াত গা জুৰ কৰিবলৈ উৰি গ’ল। আনন্দ দেৱতাই হাঁহিৰ এটি ৰেখা মৰতলৈ পঠিয়াই দিলে। আজি ৰঙালী বিহু। কুলিটোৱে আকৌ সিজোপা গছৰপৰা মাতিলে-কু-উ-কু-উ। গাভৰুৱে খোপাত কপু ফুল পিন্ধি লাহ-বিলাহকৈ ওলাই গৈছে। ডেকাই মূৰত ন-গামোচা মাৰি আনন্দত তিনি দেও দি ঢোলত চাৰি চাপৰ মাৰিছে। তাকে শুনি নাচনী গাভৰুৰ কঁকালটো সাতখন-আঠখন কৰিছে। বুঢ়ীয়ে ভিতৰত পিঠাপনা ভাজিছে। বুঢ়াই গোঁসাইঘৰত নাম লৈছেগৈ। আদহীয়াই গোট খাই দুখৰ-সুখৰ কথা পাতিছে। ৰূপহীয়ে মাকৰ আলপৌচান ধৰি ছেগ বুজি নকৈ লগোৱা গামোচা এখন পেৰাৰপৰা উলিয়াই আনিলেগৈ। তাই আলিকাষলৈ ওলাই গ’ল। "বাইটি! ক’লৈ যাৱ?" "অ’ মনাই নে?শুনচোন।" " কি বাইটী?" ৰূপহীয়ে কাপোৰৰ তলৰপৰা গামোচাখন উলিয়াই মনাইৰ হাতত দি ক’লে, "এইখন ককাইটিয়েৰক দিবিগৈ-দেই।" মনায়ে তিনি দেও দি লৰ ধৰিলে। ৰূপহী চাই চাই নেদেখা হ’লত উভতি আহিল। সৰু নৈখন জুৰজুৰকৈ বৈ গৈছে। ওপৰেদি চৰকাৰী ক’লা আলকতৰা সনা কাঠৰ দলংখনত বেণুৱে হাতত বাঁহিটী লৈ ক’লীয়া গোঁসাইৰ ৰূপ ধৰিছে। চাৰিওফালে সমনীয়াই দেও দি নাচিছে। মাজে মাজে কিৰীলি মাৰি মাৰি ল’ৰাখনে গাইছে-\nৰঙালী বিহুটি আহিল ৰঙে কৰি কৰাই পিঠাগুৰি খাওঁ, ঘৰমুৱা হৈ আবেলি পৰতে চেনেহীক চুমা দি যাওঁ।\n"ককাইটি! ৰূপ বাইটিয়ে এইখন গামোচা দি পঠাইছে।" বেণুৱে থাপ মাৰি গামোচাখন হাতৰপৰা লৈ মুখত লগাই অলপ নীৰৱ হ’ল। মূৰত মাৰি আকৌ হাতত বাঁহীতি লৈ ল’ৰাৰ লগত পাক দিবলৈ গ’ল। ন বছৰৰ ন দিনে ঘৰে ঘৰে ন ৰং চৰাই যাবলৈ খোজ দিলে। ঢোলৰ মাতো লাহে লাহে কমি আহিল। গধূলি গৰুৰ ’হাম্বা,’ ’হাম্বা’ ৰৱে গাঁওখনৰ নীৰৱতা ভাঙিলে। গৰখীয়া ল’ৰাৰ বাঁহীৰ মাত এবাৰ-দুবাৰ বাজি উঠিল। দূৰৰ ম’হ-গুৱালৰ এটা-দুটা চিঞৰে নৈৰ পাৰৰ ম’হবোৰৰ কাণ থিয় কৰি তুলিলে। গধূলি হৈ আহিল। ৰূপহীয়ে হাতত কলটো লৈ পানী আনিবলৈ খোজ দিলে। ৰূপহীৰ গাত আজি নতুন ৰিহা, নতুন মেখেলা, মূৰত কপৌ ফুল, কপালত সেন্দুৰৰ ফোট, মুখত কেৱল নাই হাঁহি। ৰূপহী এখুজি-দুখুজিকৈ নৈৰফালে গুচি গ’ল। গাঁৱৰ ডেকাই ভেবা লাগি চাই ৰ’ল। ক’লীয়াই দেখি মনতে অলও গৌৰৱ অনুভৱ কৰি গ’ল। হেকাৰি মাৰিলে। লাহে লাহে ৰূপহী বিৰিণাৰ আঁৰ হৈ গ’ল।\nৰূপহী পানীত। এবুকু পানীত। কলহটো ওচৰতে ওপঙি আছে। ওচৰৰ শিলটোতে বেণুৱে বৰশি পেলাইছে। "বাৰু ৰূপ! ক’লীয়াই তোৰ লগত কথা পাতিছিলনে?" "নাই--" "ক’লীয়ানো কি বেয়া?" বাধা দি তাই ক’লে, "বেণু! মোক নক’বি। তাৰ কথা মোক নক’বি" বুলি চকুপানূ টুকিলে। বেণুৰ মনটোত অলপ বেজাৰ লাগিল। "বাৰু ৰূপ! তই যদি মোক ইমান ভালপাৱ, মোৰ লগত যাবিনে?" "ক’লৈ?" "আন ঠাইলৈ দুয়ো গুচি যাম। তোকনো মই যেনেতেনে খুৱাব নোৱাৰিমনে?" ৰূপহী অলপ নীৰৱ হৈ ৰ’ল। বুঢ়া বাপেকৰ মুখ, এবাৰ মাকৰ মুখ তাইৰ মনত পৰিল। হঠাত্ ক’লে, "বেণু! যাম। তই য’তে মৰগৈ ময়ো তাতে মৰি। যাম।" বেণুৱে কি ক’ব একো থিৰ কৰিব নোৱাৰিলে। একেথৰে ৰূপহীলৈ চাবলৈ ধৰিলে। "বেণু! কাহানিকৈ যাবি? বিয়ালৈ আৰু সোতৰ দিন আছে।" বেণুৱে চমক খাই উঠিল "ৰূপ এ!" "বেণু! ৰ’বি, এন্ধাৰ হৈছে। মই গাটো তিয়াই লওঁ।" ৰূপহীয়ে বুৰ মাৰিলে। বেণুৰ চুলিৰ আগেদি জীঅ উৰি গ’ল। নৈত জাঁপ মাৰি পৰিল--ৰূপহীৰ কলহটো দূৰলৈ উটি সোঁতত ভাহি গ’ল। "ৰূপ! ৰূপ!" ৰূপহীৰ ভেলটোৱে চকু দুটা মুদি বেণুৰ আগত মাত্ৰ পৰি ৰ’ল। "ৰূপ! ৰূপ! অ’ ৰূপ! মোক এৰি তই ক’লৈ গ’লি ৰূপ?" ৰূপহীয়ে নেমাতিলে--আৰু এই জনমলৈ নেমাতিব। "ৰূপ! ৰূপ!--" বেণুৰ শোকে খুন্দা মাৰি ধৰিলে। চকুৱেদি লো বাগৰি পৰিল। এটি প্ৰবল শোকৰ উচ্ছাস উঠি ওপৰলৈ উৰিগ’ল। সি সকলোকে ক’লেগৈ-- "মোৰ হিয়া শূন্য!--মোৰ হিয়া শূন্য!" বেণুৱে ৰূপহীৰ নীঅৱ স্পন্দনহীন বুকুত মূৰটো গুঁজি উচুপি উচুপি কান্দিবলৈ ধৰিলে। দূৰত গৰখীয়াই ঘৰলৈ গৰু খেদি ৰাগ টানিলে--\nবেলি মাৰে গলে আন্ধাৰী ৰাতিয়ে পৃথিৱীত ভৰিটি থলে, বগী ৰাধিকায়ে ঘৰলৈ খোজে দি ক’লাৰ হিয়া উৰুৱাই গলে।\n"https://as.wikisource.org/w/index.php?title=ৰূপহী&oldid=4410"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১ মে' ২০১৩ তাৰিখে ২২:৫৫ বজাত সলনি কৰা হৈছিল।


ঔষধি উদ্ভিদ - অসমীয়া ৱিকিপিডিয়া\nপ্ৰাগৈতিহাসিক কালৰ পৰাই পৰম্পৰাগত চিকিৎসাত ঔষধি উদ্ভিদ বা ভেষজ উদ্ভিদৰ আবিষ্কাৰ আৰু ব্যৱহাৰ হৈ আহিছে। উদ্ভিদে পোক-পতংগ, ভেঁকুৰ, ৰোগ আৰু তৃণভোজী স্তন্যপায়ী প্ৰাণীৰ প্ৰতিৰোধ তথা অন্য বিভিন্ন কাৰ্যৰ বাবে বহুতো ৰাসায়নিক যৌগ সংশ্লেষণ কৰে। সম্ভাব্য বা প্ৰতিষ্ঠিত জৈবিক ক্ৰিয়াকলাপত জড়িত এনে বহুতো উদ্ভিদজাত ৰাসায়নিক যৌগ চিনাক্ত কৰা হৈছে। যদিও এজোপা উদ্ভিদত এনে বহুতো উদ্ভিদজাত ৰাসায়নিক যৌগ থাকে, সেয়ে ঔষধ হিচাপে গোটেই উদ্ভিদজোপা ব্যৱহাৰৰ প্ৰভাৱ সুনিশ্চিত নহয়। তথাপি কোনো উদ্ভিদৰ চিকিৎসাজনিত গুণাগুণ আছে যদিও কাৰ্যকাৰিতা আৰু সুৰক্ষা নিৰ্ধাৰণৰ খাতিৰত ইয়াৰ অধিক বৈজ্ঞানিক গবেষণাৰ প্ৰয়োজন আছে।\nআধুনিক ঔষুধৰ তুলনাত সহজলভ্য আৰু সস্তা হোৱা বাবে অ-উদ্যোগীকৃত সমাজত ঔষধি উদ্ভিদ ব্যাপকভাবে ব্যবহৃত হয়। ২০১২ চনত বিশ্বজুৰি বহু হাজাৰ প্ৰকাৰৰ সন্দেহজনক ঔষধি গুণৰ উদ্ভিদৰ বাৰ্ষিক ৰপ্তানি মূল্য ২.২ বিলিয়ন মাৰ্কিন ডলাৰ বুলি অনুমান কৰা হৈছিল।\nসমগ্ৰ বিশ্বজুৰি ঔষধি উদ্ভিদ বিস্তৃতভাবে ব্যৱহাৰ কৰা হয়।উন্নয়নশীল বিশ্বৰ বেছিভাগ অঞ্চল, বিশেষকৈ গ্ৰামাঞ্চলত ব্যক্তিৰ স্বাস্থ্য ৰক্ষাৰ মূল হৈছে পৰম্পৰাগত ঔষধ,অন্যহাতে উন্নত ৰাষ্ট্ৰসমূহত খাদ্যজ পৰিপূৰকৰ দৰে বিকল্প চিকিৎসাসমূহো পৰম্পৰাগত ঔষধ বুলি দাবী কৰা হয়। ২০১৫ চন পৰ্যন্ত, ঔষধি গছ পৰা তৈয়াৰী বেছিভাগ ঔযধৰ সুৰক্ষা আৰু কাৰ্যকাৰিতাৰ পৰীক্ষা কৰা হোৱা নাছিল, আৰু যিবোৰ ঔষধ উন্নত অৰ্থনীতিত বিপণন কৰা হৈছিল আৰু পৰম্পৰাগত নিৰাময়কাৰীসকলৰ দ্বাৰা অনুন্নত বিশ্বত সৰবৰাহ কৰা হৈছিল, সেইবোৰৰ গুণো উন্নত মানৰ নাছিল, কেতিয়াবা কেতিয়াবা সেইবোৰত বিপজ্জনক দূষক পদাৰ্থ থকাৰো অনুমান কৰা হৈছিল।\nপ্ৰজাতিৰ সংকট[সম্পাদনা কৰক]\nযিহেতু পৰম্পৰাগত ঔষধবোৰ কৃষি কৰাৰ সলনি বনাঞ্চলৰ পৰা সংগ্ৰহ কৰা হয়, সেয়ে এনে কাৰ্যই উদ্ভিদ প্ৰজাতিক সাধাৰণ আৰু নিৰ্দিষ্ট সংকটৰ গৰাহলৈ ঠেলি দিয়ে। সাধাৰণ সংকটৰ ভিতৰত উন্নয়ন আৰু কৃষিৰ বাবে জলবায়ুৰ পৰিবৰ্তন আৰু আবাসৰ ক্ষতিসাধন আদি অন্তৰ্ভুক্ত। নিৰ্দিষ্ট সংকট হৈছে ঔষধৰ চাহিদা পূৰাবৰ বাবে কৰা অতিৰিক্ত সংগ্ৰহ। কিছুমান ঔষধি উদ্ভিদৰ খেতি কৰি অতিৰিক্ত সংগ্ৰহৰ সমস্যা সমাধান কৰিব পাৰি।\n↑ Ahn, K. (2017). "The worldwide trend of using botanical drugs and strategies for developing global drugs". BMB Reports খণ্ড 50 (3): 111–116. doi:10.5483/BMBRep.2017.50.3.221. PMID 27998396.\n↑ "Traditional Medicine. Fact Sheet No. 134". World Health Organization. May 2003. http://www.who.int/mediacentre/factsheets/fs134/en/। আহৰণ কৰা হৈছে: 26 February 2017.\n↑ Chan, Margaret (19 August 2015). "WHO Director-General addresses traditional medicine forum". WHO. http://www.who.int/dg/speeches/2015/traditional-medicine/en/.\n↑ 4.0 4.1 Kling, Jim (2016). "Protecting medicine's wild pharmacy". Nature Plants খণ্ড2(5): 16064. doi:10.1038/nplants.2016.64. PMID 27243657.\n"https://as.wikipedia.org/w/index.php?title=ঔষধি_উদ্ভিদ&oldid=236655"ৰ পৰা অনা হৈছে\nএই পৃষ্ঠাখন ০৬ জুন, ২০২০ তাৰিখে ১৬:৪৩ বজাত অন্তিম সংশোধন কৰা হৈছিল।


एक साल में बाइबल - ইণ্ডিয়ান ৰিভাইচ ভাৰচন - नवंबर 21\n1. পুনৰায় যিহোৱাৰ বাক্য মোৰ ওচৰলৈ আহিল, আৰু ক’লে,\n2. “হে মনুষ্য সন্তান, তুমি তোমাৰ জাতিৰ সন্তান সকলক এই কথা ঘোষণা কৰা; তেওঁলোকক কোৱা, ‘যেতিয়া মই কোনো দেশৰ বিৰুদ্ধে তৰোৱাল আনিম, তেতিয়া সেই দেশৰ লোকসকলে তেওঁলোকৰ মাজৰ পৰা কোনো এজন লোকক লৈ তেওঁলোকৰ কাৰণে তাক প্ৰহৰী নিযুক্ত কৰিব।\n3. তেওঁ দেশৰ অহিতে তৰোৱাল অহা দেখি শিঙা বজাই লোকসকলক সতৰ্ক কৰে!\n4. তেতিয়া যদি সেই লোকসকলে শিঙাৰ শব্দ শুনি সতৰ্ক নহয়, আৰু তৰোৱালে আহি তেওঁলোকক বধ কৰে, তেনেহ’লে তেওঁলোকৰ ৰক্তপাতৰ দোষ প্রতিজনৰ নিজৰ মূৰতে পৰিব।\n5. যদি কোনো এজন লোকে তেওঁ শিঙাৰ শব্দ শুনিও সতৰ্ক নহ’ল, তেওঁৰ ৰক্তপাতৰ দোষ তেওঁৰ ওপৰতে পৰিব; কিন্তু যদি তেওঁ সতৰ্ক হয়, তেনেহ’লে তেওঁ নিজৰ প্ৰাণ ৰক্ষা কৰিব পাৰিব।\n6. কিন্তু প্ৰহৰীয়ে তৰোৱাল অহা দেখিও যদি শিঙা নবজায়, আৰু লোকসকলক সতৰ্ক হ’বলৈ সুযোগ নিদিয়ে, আৰু তৰোৱালে আহি তেওঁলোকৰ মাজৰ পৰা কোনো এজন লোকৰ প্রাণ লৈ, তেন্তে তেওঁ নিজৰ অপৰাধৰ কাৰণেই হ’ব, কিন্তু মই প্ৰহৰীৰ হাতৰ পৰা তেওঁৰ ৰক্তপাতৰ প্ৰতিশোধ ল’ম।’\n7. এতিয়া তুমিও, হে মনুষ্য সন্তান! মই তোমাক ইস্ৰায়েল বংশৰ প্ৰহৰীস্বৰূপে নিযুক্ত কৰিলোঁ; তুমি মোৰ মুখৰ পৰা বাক্য শুনি মোৰ নামেৰে তেওঁলোকক সতৰ্ক কৰা।\n8. যদি মই এজন দুষ্ট লোকক কওঁ, ‘হে দুষ্ট, তুমি নিশ্চয়ে মৰিবা!’ কিন্তু যদি তুমি সেই দুষ্টজনক তেওঁৰ পথৰ পৰা ঘূৰিবলৈ সতৰ্ক কৰিবলৈ একো নোকোৱা, তেতিয়া সেই দুষ্ট লোকজনে নিজ অপৰাধৰ কাৰণে মৰিব, কিন্তু মই তোমাৰ হাতৰ পৰা তেওঁৰ ৰক্তপাতৰ প্ৰতিশোধ ল’ম!\n9. কিন্তু যদি সেই দুষ্ট লোকজনক তেওঁৰ পথৰ পৰা ঘূৰিবলৈ তেওঁৰ পথৰ বিষয়ে সতৰ্ক কৰা, আৰু তেওঁ নিজ পথৰ পৰা নুঘূৰে, তেন্তে তেওঁ নিজ অপৰাধৰ কাৰণে মৰিব, কিন্তু তুমি তোমাৰ প্ৰাণ ৰক্ষা কৰিবা।\n10. গতিকে তুমি, হে মনুষ্য সন্তান, তুমি ইস্ৰায়েলবংশক কোৱা, ‘তোমালোকে এই কথা কৈছা: আমাৰ অপৰাধ আৰু পাপৰ ভাৰ আমাৰ ওপৰত আছে আৰু আমি সেইবোৰৰ কাৰণে ধংস হৈ আছোঁ! তেন্তে আমি কেনেকৈ জীয়াই থাকিম?’\n11. তুমি তেওঁলোকক কোৱা, ‘প্ৰভু যিহোৱাৰ জীৱনৰ শপত - প্রভু যিহোৱাই কৈছে - দুষ্টৰ মৰণত মই সন্তোষ নাপাওঁ, কিয়নো দুষ্টই যদি নিজ পথৰ পৰা ঘূৰে, তেতিয়া তেওঁ জীয়াই থাকে! ঘূৰা! তোমালোকৰ কু-পথৰ পৰা তোমালোক ঘূৰা! কিয়নো হে ইস্ৰায়েল বংশ, তোমালোক কিয় মৰিবা?’\n12. আৰু তুমি, হে মনুষ্য সন্তান, তুমি তোমাৰ জাতিৰ সন্তান সকলক কোৱা, ‘ধাৰ্মিকৰ ধাৰ্মিকতাই তেওঁৰ অপৰাধৰ দিনা তেওঁক উদ্ধাৰ কৰিব নোৱাৰে; আৰু দুষ্টৰ দুষ্টতাৰ বিষয়ে হ’লে, তেওঁ নিজ দুষ্টতাৰ পৰা ঘূৰা দিনা তাৰ দ্বাৰাই তেওঁ পতিত নহ’ব। কিয়নো ধাৰ্মিক জনে পাপ কৰিলে নিজ ধাৰ্মিকতাৰ দ্বাৰাই জীয়াই থাকিব নোৱাৰিব।\n13. যেতিয়া মই ধাৰ্মিকৰ বিষয়ে, “তেওঁ জীয়াই থাকিব!”, এই বুলি কওঁ, তেতিয়া যদি তেওঁ নিজ ধাৰ্মিকতাত নির্ভৰ কৰি অপৰাধ কৰে, তেন্তে তেওঁ ধৰ্মকৰ্মবোৰৰ কোনো এটাও সোঁৱৰণ কৰা নহ’ব; তেওঁ কৰা অপৰাধৰ কাৰণে তেওঁ মৰিব।\n14. পুনৰায় যেতিয়া মই দুষ্টক কওঁ, “তুমি অৱশ্যে মৰিবা!” তেতিয়া যদি তেওঁ নিজ পাপৰ পৰা ঘূৰি ন্যায় আৰু উচিত কাৰ্য কৰে-\n15. যদি তেওঁ বন্ধক ওলোটাই দিয়ে, বা চুৰ কৰা বস্তু পুনৰায় ঘূৰাই দিয়ে, আৰু কোনো অপৰাধ নকৰি জীৱন দায়ক বিধিবোৰত চ’লে, তেন্তে তেওঁ নিশ্চয়ে জীয়াই থাকিব; তেওঁ নমৰিব।\n16. তেওঁ কৰা পাপবোৰৰ কোনো পাপকে তেওঁৰ অহিতে সোঁৱৰণ কৰা নহ’ব; তেওঁ উচিত আৰু ন্যায় কাৰ্য কৰিলে; তেওঁ অৱশ্যে জীয়াই থাকিব!\n17. তথাপি তোমাৰ জাতিৰ সন্তান সকলে কয়, “প্ৰভুৰ পথ ন্যায় নহয়!” কিন্তু তেওঁলোকৰ পথবোৰ হে ন্যায় নহয়!\n18. যেতিয়া ধাৰ্মিক জনে নিজ ধাৰ্মিকতাৰ পৰা উলটি অপৰাধ কৰে, তেতিয়া তেওঁ তাৰ দ্বাৰাই মৰিব।\n19. আৰু যেতিয়া দুষ্টই নিজ দুষ্টতাৰ পৰা ঘূৰি উচিত আৰু ন্যায় কাৰ্য কৰে, তেতিয়া তেওঁ তাৰ দ্বাৰাই জীয়াই থাকিব!\n20. তথাপি তোমালোকে কোৱা, “প্ৰভুৰ পথ ন্যায় নহয়!” হে ইস্ৰায়েল বংশ, মই তোমালোকৰ নিজ নিজ আচাৰ-ব্যৱহাৰ অনুসাৰে তোমালোকৰ প্রতিজনৰ বিচাৰ কৰিম’!”\n21. আমি দেশান্তৰিত হোৱাৰ দ্বাদশ বছৰৰ দ্বাদশ মাহৰ পঞ্চম দিনা যিৰূচালেমৰ পৰা ওলাই ৰক্ষা পোৱা এজনে মোৰ ওচৰলৈ আহি মোক ক’লে, “নগৰখন শত্ৰুৰ হাতত পৰিল!”\n22. পলাই ৰক্ষা পোৱা জন অহাৰ আগেয়ে সন্ধ্যাৰ সময়ত যিহোৱাৰ হাত মোৰ ওপৰত অৰ্পিত আছিল; আৰু তেওঁ ৰাতিপুৱাতে মোৰ ওচৰলৈ আহাৰ সময়ত মোৰ মূখ মেলা হ’ল। সেই কাৰণে মোৰ মূখ মেল খালে; মই আৰু বোবা হৈ নাথাকিলোঁ!\n23. তেতিয়া যিহোৱাৰ বাক্য মোৰ ওচৰলৈ আহিল, আৰু ক’লে,\n24. “হে মনুষ্য সন্তান, ইস্ৰায়েলৰ ধ্বংসস্থানবোৰত বাস কৰা লোকসকলে কয়, ‘অব্ৰাহাম এজন মাত্ৰ লোক আছিল, তথাপি তেওঁ দেশ অধিকাৰ কৰিছিল; কিন্তু আমি হ’লে অনেক! অধিকাৰৰ অৰ্থে দেশ আমাকেই দিয়া হৈছে।’\n25. এই হেতুকে তেওঁলোকক কোৱা, ‘প্ৰভু যিহোৱাই এই কথা কৈছে: “তোমালোক সতেজ হৈ মাংস খোৱা, মুৰ্ত্তিবোৰলৈ চকু তোলা আৰু ৰক্তপাত কৰা লোক; তেন্তে তোমালোকে জানো সঁচাকৈ দেশ অধিকাৰ কৰিবা নে?\n26. তোমালোকে নিজ নিজ তৰোৱালত নিৰ্ভৰ কৰা, ঘিণলগীয়া কাৰ্য কৰা আৰু নিজ নিজ ওচৰ-চুবুৰীয়াৰ পত্নীক অশুচি কৰা লোক; তোমালোকে জানো সঁচাকৈ দেশ অধিকাৰ কৰিবা’?”\n27. তুমি তেওঁলোকক এই কথা ক’বা, “প্ৰভু যিহোৱাই এই কথা কৈছে: মোৰ জীৱনৰ শপত, ধ্বংসস্থান-বোৰত বাস কৰা লোকসকল অৱশ্যে তৰোৱালৰ দ্বাৰাই পতিত হ’ব, আৰু মুকলি পথাৰত থকাটোক খাবৰ কাৰণে মই বনৰীয়া জন্তুবোৰক দিম, আৰু দুৰ্গ আৰু গুহাত থকাবোৰ মহামাৰীত মৰিব।\n28. তাৰ পাছত মই দেশক ধ্বংস আৰু আচৰিতৰ বিষয় কৰিম; তেতিয়া তাৰ পৰাক্ৰমৰ গৰ্ব্ব খৰ্ব্ব হ’ব, আৰু ইস্ৰায়েল পৰ্ব্বতবোৰ এনেকৈ ধ্বংস কৰা হ’ব যে, কোনেও সেইবোৰৰ মাজেদি নাযাব’।”\n29. মই তেওঁলোকে কৰা তেওঁলোকৰ আটাই ঘিণলগীয়া কাৰ্যৰ কাৰণে মই দেশখন ধ্বংস আৰু আচৰিতৰ বিষয় কৰিম। তেতিয়া মই যে যিহোৱা, সেই বিষয়ে তেওঁলোকে জানিব।\n30. আৰু তুমি, হে মনুষ্য সন্তান - তোমাৰ বিষয়ে হ’লে, তোমাৰ জাতিৰ সন্তান সকলে দেৱালৰ কাষত আৰু ঘৰৰ দুৱাৰমুখত তোমাৰ বিষয়ে কথা পাতে; আৰু ভায়েকে ভায়েকে পৰস্পৰে কোৱাকুই কৰি কয়, “ব’লা, যিহোৱাৰ মুখৰ পৰা আজি ওলোৱা বাক্য কি, সেই বিষয়ে আমি গৈ ভাববাদীজনৰ পৰা শুনোহঁক।”\n31. তেতিয়া মোৰ প্ৰজাসকলে তোমালোকৰ ওচৰলৈ প্রায়ে যিদৰে আহে, সেইদৰে আহিব আৰু তোমালোকৰ আগত বহিব, আৰু তেওঁলোকে তোমালোকৰ বাক্য শুনিব, কিন্তু সেইদৰে কাৰ্য নকৰিব; কিয়নো তেওঁলোকে মুখেৰে অধিক প্ৰেম দেখুৱায়, কিন্তু তেওঁলোকৰ অন্তৰ তেওঁলোকৰ লাভৰ পাছত চলে।\n32. কিয়নো চোৱা, তুমি তেওঁলোকৰ কাৰণে সুন্দৰ গীতৰ দৰে, আৰু ভালকৈ বাদ্য কৰিব পৰা মনোহৰ গান যেন হে; তেওঁলোকে তোমাৰ বাক্য শুনিব, কিন্তু সেইদৰে কাৰ্য নকৰিব।\n33. আৰু যেতিয়া সেয়ে ঘটিব - চোৱা! সেয়ে ঘটিবৰ দিন ওচৰ হৈছে! - তেতিয়া, তেওঁলোকে তেওঁলোকৰ মাজত যে এজন ভাববাদী আছিল, সেই বিষয়ে তেওঁলোকে জানিব।\n1. তেতিয়া যিহোৱাৰ বাক্য মোৰ ওচৰলৈ আহিল, আৰু ক’লে,\n2. “হে মনুষ্য সন্তান, তুমি ইস্ৰায়েলৰ মেৰ-ছাগ ৰখীয়াবোৰৰ বিষয়ে ভাববাণী প্ৰচাৰ কৰা! ভাববাণী প্ৰচাৰ কৰি তেওঁলোকক কোৱা, প্ৰভু যিহোৱাই এই কথা কৈছে: “নিজকেই প্ৰতিপালন কৰা ইস্ৰায়েলৰ মেৰ-ছাগ ৰখীয়াবোৰ সন্তাপৰ পাত্ৰ! মেৰ-ছাগ ৰখীয়াবোৰে জানো মেৰ-ছাগবোৰক প্ৰতিপালন কৰিব নালাগে?\n3. তোমালোকে তেল খোৱা, তোমালোকে নোমেৰে পিন্ধা কাপোৰ কৰি লোৱা! তোমালোকে হৃষ্টপুষ্ট মেৰ-ছাগবোৰ বধ কৰা! কিন্তু জাকক হ’লে তোমালোকে প্ৰতিপালন নকৰা।\n4. তোমালোকে দুৰ্ব্বলবোৰক সবল নকৰিলা, আৰু কোনোজন যদি ৰোগত আক্রান্ত হৈ আছে তেওঁকো সুস্থ নকৰিলা। যিসকল ভাগি পৰিছে, তেওঁলোকক তুমি একত্রিত নকৰিলা, নাইবা জাতিচ্যুত লোকক পুনৰাই ঘূৰাই নানিল বা হেৰোৱাজনক নিবিচাৰিলা। বৰং বল আৰু উপদ্ৰৱেৰে তোমালোকে তেওঁলোকৰ ওপৰত ৰাজত্ব চলালা।\n5. তেতিয়া ৰখীয়া নোহোৱাত তেওঁলোক ছিন্ন-ভিন্ন হ’ল, আৰু ছিন্ন-ভিন্ন হোৱাৰ পাছত তেওঁলোক আটাই বনৰীয়া জন্তুৰ আহাৰ হ’ল।\n6. মোৰ মেৰ-ছাগবোৰে পৰ্ব্বতে পৰ্ব্বতে আৰু প্ৰত্যেক ওখ গিৰিৰ ওপৰত ভ্ৰমণ কৰিছে, এনে কি, মোৰ মেৰ-ছাগবোৰ গোটেই পৃথিৱীত ছিন্ন-ভিন্ন হ’ল। তথাপিও তেওঁলোকক চাওঁতা কি বিচাৰোঁতা কোনো নাই।”\n7. এই হেতুকে হে মেৰ-ছাগ ৰখীয়াবোৰ, যিহোৱাৰ বাক্য শুনা:\n8. প্ৰভু যিহোৱাৰ এইটোৱেই ঘোষণা, “মোৰ জীৱনৰ শপত,” কিয়নো মেৰ-ছাগ ৰখীয়াবোৰে মোৰ মেৰ-ছাগবোৰ নিবিচৰাত আৰু মোৰ মেৰ-ছাগবোৰ প্ৰতিপালন নকৰি নিজকেই প্ৰতিপালন কৰি থকাত, ৰখীয়াসকল নোহোৱা হ’ল, ফলত মোৰ মেৰ-ছাগবোৰ লুটদ্ৰব্য আৰু আটাই বনৰীয়া জন্তুৰ আহাৰ হ’ল।\n9. এই হেতুকে হে মেৰ-ছাগ ৰখীয়াবোৰ, যিহোৱাৰ ঘোষণা শুনা:\n10. “প্ৰভু যিহোৱাই এই কথা কৈছে, চোৱা! মই মেৰ-ছাগ ৰখীয়াবোৰৰ বিপক্ষ, মই তেওঁলোকৰ হাতৰ পৰা মোৰ মেৰ-ছাগবোৰ আদায় কৰিম। আৰু তেওঁলোকক মেৰ-ছাগ ৰখীয়া বাবৰ পৰা বৰ্খাস্ত কৰিম; মেৰ-ছাগ ৰখীয়াসকলে নিজকেই আৰু প্ৰতিপালন নকৰিব, আৰু মোৰ মেৰ-ছাগবোৰ তেওঁলোকলৈ আহাৰ নহ’বৰ কাৰণে মই তেওঁলোকৰ মুখৰ পৰা মেৰ-ছাগবোৰক উদ্ধাৰ কৰিম।”\n11. কিয়নো প্ৰভু যিহোৱাই এই কথা কৈছে: চোৱা! মই নিজেই মোৰ মেৰ-ছাগবোৰৰ বুজ বিচাৰ ল’ম, আৰু সেইবোৰক বিচাৰি উলিয়াম।\n12. নিজ মেৰ-ছাগবোৰৰ মাজত থকা দিনা মেৰ-ছাগ ৰখীয়াই ছিন্ন-ভিন্ন হোৱা নিজৰ মেৰ-ছাগৰ জাকক বিচাৰি উলিওৱাৰ দৰে, মই মোৰ মেৰ-ছাগৰ জাকক বিচাৰি উলিয়াম; আৰু মেঘে ঢাকি আন্ধাৰ কৰা দিনা, সেইবোৰ ছিন্ন-ভিন্ন হোৱা আটাই ঠাইৰ পৰা মই সেইবোৰক উদ্ধাৰ কৰিম।\n13. তেতিয়া মই আটাই লোকসকলৰ মাজৰ পৰা তেওঁলোকক উলিয়াই আনিম; আৰু দেশবোৰৰ পৰা সেইবোৰক গোটাই তেওঁলোকক নিজৰ দেশলৈ আনিম। আৰু ইস্ৰায়েলৰ পৰ্ব্বতত, জুৰিবোৰৰ কাষত আৰু বসতিৰ যোগ্য ঠাইবোৰত মই সেইবোৰক চৰাম।\n14. মই উত্তম ঘাঁহনিত সেইবোৰক চৰাম; আৰু ইস্ৰায়েলৰ ওখ পৰ্ব্বতৰ ওপৰত সেইবোৰ তেওঁলোকৰ চৰণীয়া ঠাই হ’ব। তেওঁলোকে তাত উত্তম চৰণীয়া ঠাইত শয়ন কৰিব আৰু ইস্ৰায়েলৰ পৰ্ব্বতৰ ওপৰত পুষ্টিকৰ ঘাঁহনিত চৰিব।\n15. ময়েই মোৰ মেৰ-ছাগবোৰক চৰাম আৰু মই নিজেই সেইবোৰক শয়ন কৰাম।” এয়ে প্ৰভু যিহোৱাৰ ঘোষণা।\n16. “মই হেৰোৱাজনক বিচাৰিম, জাতিচ্যুত কৰাজনক ঘূৰাই আনিম; মই ভাগি পৰাজনৰ ভগা ঠাই বান্ধিম, অসুস্থজনক সবল কৰিম। আৰু মই হৃষ্টপুষ্ট আৰু বলীজনক সংহাৰ কৰিম! আৰু ন্যায়েৰে প্ৰতিপালন কৰিবলৈ তেওঁলোকৰ ৰখীয়া হ’ম!\n17. আৰু তোমালোক, হে মোৰ মেৰ-ছাগৰ জাক,” প্ৰভু যিহোৱাই এই কথা কৈছে “চোৱা! তোমালোকৰ বিষয়ে হ’লে, মই এটা এটাকৈ মেৰ-ছাগৰ জাকৰ বিচাৰ কৰিম, মতা মেৰ-ছাগ আৰু মতা ছাগৰ সমানে বিচাৰ কৰিম!\n18. এয়ে তোমালোকৰ মানত সামান্য বিষয় নে, যে, তোমালোকে উত্তম ঘাঁহনিত চৰিছা, আকৌ তোমালোকৰ চৰণীয়াৰ অৱশিষ্ট ঘাঁহখিনি তোমালোকৰ ভৰিৰে গচকিছা, আৰু নিৰ্ম্মল জল পান কৰি, তোমালোকৰ ভৰিৰে অৱশিষ্ট ভাগ ঘোলা কৰিছা?\n19. কিন্তু এতিয়া মোৰ মেৰ-ছাগবোৰৰ ৰখীয়াৰ দ্বাৰাই চালিত, মোৰ মেৰ-ছাগবোৰে হ’লে, তোমালোকে তোমালোকৰ ভৰিৰে গচকা ঘাঁহহে খাবলৈ পায়, আৰু তোমালোকৰ ভৰিৰে ঘোলা কৰা পানীহে পান কৰিবলৈ পায়।”\n20. এই হেতুকে প্ৰভু যিহোৱাই তেওঁলোকক এই দৰে কৈছে: “চোৱা! মই, ময়েই হৃষ্টপুষ্ট আৰু ক্ষীণ মেৰ-ছাগবোৰৰ মাজত বিচাৰ কৰিম,\n21. তোমালোকে দুৰ্ব্বলবোৰক বাহিৰ কৰি ছিন্ন-ভিন্ন নকৰালৈকে, কোৰেৰে আৰু কান্ধেৰে ঠেলা, আৰু শিঙেৰে আটাইকে খোচা!\n22. এই কাৰণে মই মোৰ মেৰ-ছাগৰ জাকক ৰক্ষা কৰিম; তেওঁলোক আৰু লুটদ্ৰব্য নহ’ব। আৰু মই এটা এটাকৈ মেৰ-ছাগৰ জাকৰ বিচাৰ কৰিম!\n23. আৰু মই সেইবোৰৰ ওপৰত এজন মাত্ৰ ৰখীয়া মোৰ দাস দায়ুদক নিযুক্ত কৰিম! তেওঁ সেইবোৰক প্ৰতিপালন কৰিব; তেৱেঁই সেইবোৰক প্ৰতিপালন কৰি সেইবোৰৰ ৰখীয়া হ’ব।\n24. কাৰণ মই, যিহোৱাই, মোৰ লোকসকলৰ ঈশ্বৰ হ’ম, আৰু মোৰ দাস তেওঁলোকৰ মাজত অধিপতি হ’ব! ইয়াক মই, যিহোৱাই ঘোষণা কৰিলোঁ!\n25. আৰু মই তেওঁলোকৰ লগত এটি শান্তিৰ নিয়ম স্থাপন কৰিম, আৰু দেশৰ পৰা হিংসুক জন্তুবোৰ দূৰ কৰিম; যেন তেওঁলোকে মৰুভূমিত নিৰ্ভয়ে বাস কৰিব, আৰু কাঠনিত টোপনি যাব।\n26. আৰু মই তেওঁলোকক, আৰু মোৰ পৰ্ব্বতৰ চাৰিওফালে থকা ঠাইবোৰ আশীৰ্ব্বাদ যুক্ত কৰিম আৰু মই উচিত সময়ত বৃষ্টি অনাম, আৰু আশীৰ্ব্বাদযুক্ত বৃষ্টি পৰিব।\n27. আৰু পথাৰৰ গছে নিজৰ ফল উৎপন্ন কৰিব, পৃথিৱীয়ে নিজৰ শস্য দিব, আৰু তেওঁলোক নিজৰ দেশত নিৰ্ভয়ে থাকিব; তেতিয়া মই যে যিহোৱা, ইয়াকে তেওঁলোকে জানিব, যেতিয়া মই তেওঁলোকৰ যুৱলিৰ শলমাৰি ভাঙি তেওঁলোকক বন্ধীকাম কৰোঁৱাবোৰৰ হাতৰ পৰা তেওঁলোকক উদ্ধাৰ কৰিম।\n28. আৰু তেওঁলোক জাতিবোৰৰ লুটদ্ৰব্য আৰু নহ’ব, বা বনৰীয়া জন্তুবোৰে তেওঁলোকক গ্ৰাস নকৰিব; কিন্তু তেওঁলোকে নিৰাপদে বাস কৰিব, আৰু তেওঁলোকে শংকিত নহ’ব।\n29. মই গৌৰৱৰ অৰ্থে তেওঁলোকৰ বাবে এটি পুলি উৎপন্ন কৰিম; তেওঁলোক দেশত আকালৰ দ্বাৰাই আৰু বিনষ্ট নহ’ব, বা জাতিবোৰে দিয়া লাজ তেওঁলোকে আৰু ভোগ নকৰিব।\n30. তেতিয়া তেওঁলোকে জানিব যে যিহোৱা তেওঁলোকৰ ঈশ্বৰ, মই তেওঁলোকৰ লগত আছোঁ। তেওঁলোক ইস্ৰায়েলৰ বংশ, মোৰ প্ৰজা!” প্ৰভু যিহোৱাই ইয়াকে ঘোষণা কৰিছে।\n31. আৰু প্ৰভু যিহোৱাই কৈছে, কাৰণ তোমালোক মোৰ মেৰ-ছাগ, মোৰ চৰণীয়া পথাৰৰ মেৰ-ছাগ, আৰু মোৰ প্রজা হোৱা! মই তোমালোকৰ ঈশ্বৰ হ’ম!” এয়েই প্রভু যিহোৱাৰ ঘোষণা’।”\n5. মই যিহোৱালৈ অপেক্ষা কৰিছোঁ, মোৰ প্ৰাণে অপেক্ষা কৰিছে, মই তেওঁৰ বাক্যত আশা কৰিছোঁ।\n6. প্রহৰীসকলে যেনেকৈ ৰাতিপুৱালৈ অপেক্ষা কৰে, হয়, তেওঁলোকে যেনেকৈ ৰাতিপুৱালৈ অপেক্ষা কৰি থাকে, যিহোৱাৰ কাৰণে মোৰ প্রাণে তাতোকৈ অধিক বেচি অপেক্ষা কৰি আছে।\n7. হে ইস্ৰায়েল, যিহোৱাৰ ওপৰত আশা ৰাখা, কিয়নো যিহোৱাৰ লগত সুস্থিৰ প্রেম আছে; তেওঁৰ মুক্তি দিয়াৰ মহান ক্ষমতা আছে।\n8. তেৱেঁ ইস্ৰায়েলক মুক্ত কৰিব, সকলো অপৰাধৰ পৰা মুক্ত কৰিব।\n1. যি মানুহে বাৰে বাৰে অনুযোগ পায়ো নিজৰ ডিঙি ঠৰ কৰে, সুস্থ হ’ব নোৱাৰাকৈ তেওঁ হঠাতে ভগ্ন হ’ব।\n1. হে মোৰ ভাইসকল, আমাৰ মহিমাময় প্ৰভু যীচু খ্ৰীষ্টৰ সম্বন্ধীয় বিশ্বাস, পক্ষপাতেৰে ধাৰণ নকৰিব।\n2. কিয়নো যদি আপোনালোকৰ সভালৈ সোণৰ আঙঠি আৰু সুন্দৰ বস্ত্ৰ পিন্ধা কোনো এজন মানুহ সোমাই আহে আৰু মলিয়ন বস্ত্ৰেৰে দৰিদ্ৰ এজনো আহে,\n3. তেতিয়া আপোনালোকে সেই পৰিষ্কাৰ বস্ত্ৰ পিন্ধা জনক যদি মনোযোগেৰে কয়, “আপুনি ইয়াতে স্বচ্ছন্দে বহক” আৰু সেই দৰিদ্ৰজনক যদি কয়, “তই তাতে থিয় হৈ থাক” বা “মোৰ এই ভৰি-পীৰাৰ তলতে বহ”;\n4. তেনেহলে আপোনালোকে নিজৰ মাজতে প্ৰভেদ ৰাখি, কু-বিবেচনা কৰা বিচাৰকৰ্তা সকলৰ দৰে পক্ষপাতী নহ’ল নে?\n5. হে মোৰ প্ৰিয় ভাইসকল, শুনক, সংসাৰত যি সকল দৰিদ্ৰ, ঈশ্বৰে তেওঁলোকক বিশ্বাসত ধনৱন্ত আৰু তেওঁক প্ৰেম কৰা সকলৰ আগত প্ৰতিজ্ঞা কৰা ৰাজ্যৰ অধিকাৰী কৰিবলৈ আপোনালোকক মনোনীত কৰা নাই নে?\n6. কিন্তু আপোনালোকে সেই দৰিদ্ৰ সকলক কিয় সন্মান নকৰিলে! ধনৱন্ত লোকে আপোনালোকক অত্যাচাৰ নকৰে নে? তেওঁলোকে আপোনালোকক সোধ-বিচাৰৰ আসনৰ সন্মূখলৈ টানি নিনিয়ে নে?\n7. আৰু যি নামেৰে আপোনালোক নিমন্ত্ৰীত হৈছে, সেই উত্তম নাম ক তেওঁলোকে নিন্দা নকৰে নে?\n8. যদিহে বিধান-শাস্ত্ৰ ত লিখাৰ দৰে, “তোমাৰ চুবুৰীয়াক নিজৰ নিচিনাকৈ প্ৰেম কৰিবা”, এই ৰাজকীয় বিধান যদি আপোনালোকে সিদ্ধ কৰে, তেনেহলে আপোনালোকে ভাল কৰিছে;\n9. কিন্তু যদি পক্ষপাত কৰে, তেনেহলে পাপ কৰিছে, আৰু আজ্ঞা-লঙ্ঘনকাৰী বুলি বিধানৰ দ্বাৰাই দোষী কৰা হৈছে।\n10. কিয়নো কোনোৱে যদি সকলো বিধান পালন কৰোঁতে, এটা বিধানো যদি তেওঁৰ ত্ৰুটি হয়, তেনেহলে তেওঁ সকলো বিধান ভংগ কৰিলে আৰু দোষী হ’ল৷\n11. কিয়নো যিজন ঈশ্ৱৰ হয়, তেওঁ কৈছে, “তুমি ব্যভিচাৰ নকৰিবা”, সেইজন ঈশ্ৱৰেই পুনৰ কৈছিল, “তুমি নৰ-বধ নকৰিবা৷” এই হেতুকে আপোনালোকে ব্যভিচাৰ নকৰিও যদি নৰ-বধ কৰে, তেনেহলেও ঈশ্ৱৰৰ বিধান লঙ্ঘনকাৰী হ’ল।\n12. যি সকল লোকৰ সোধ-বিচাৰ হ’ব, সেয়া স্বাধীনতা স্বৰূপ বিধানৰ দ্বাৰাই হ’ব; আপোনালোকে নিজকে সেই লোক সকলৰ নিচিনা কথা কৈ সেইবোৰ পালন কৰক৷\n13. কিয়নো যিজনে দয়া নকৰে, সোধ-বিচাৰো তেওঁলৈ নিৰ্দয়ী হয়৷ দয়াই বিচাৰত জয়ী হৈ শ্লাঘা কৰে!\n14. হে মোৰ ভাইসকল, কোনোবাই যদি কয় যে, তেওঁৰ বিশ্বাস আছে, কিন্তু যদি কৰ্ম নাথাকে তেনেহলে কি লাভ? সেই বিশ্বাসে তেওঁক পৰিত্ৰাণ দিব পাৰিব নে?\n15. কোনো ভাই বা ভনী উদঙে আৰু দৈনিক আহাৰৰ অভাৱত থাকিলে,\n16. আপোনালোকৰ মাজৰ এজনে যদি সিহঁতক কয়, “তোমালোকে কুশলে যোৱা আৰু উম লগাই তৃপ্ত হবা”; কিন্তু আপোনালোকে সিহঁতৰ শৰীৰৰ প্ৰয়োজনীয় বস্তু যদি নিদিয়ে, তেনেহলে কি লাভ?\n17. ঠিক সেইদৰে বিশ্বাসৰ লগত যদি কৰ্ম নাথাকে, তেনেহলে সি অকলে মৰা।\n18. তথাপি কোনোবাই ক’ব পাৰে, “তোমাৰ বিশ্বাস আছে আৰু মোৰ সৎ কৰ্ম আছে।” বাৰু, তেনেহলে বিনাকৰ্মৰে আপোনাৰ বিশ্বাস মোক দেখুৱাওঁক আৰু মই মোৰ কৰ্মৰ দ্বাৰাই অাপোনাক মোৰ বিশ্বাস দেখুৱাম।\n19. ঈশ্বৰ এজন বুলি আপুনি বিশ্বাস কৰিছে, ভাল কৰিছে; ভূতবোৰেও সেই কথাত বিশ্বাস কৰে আৰু ভয়ত চিঞৰে।\n20. কিন্তু, হে নির্বোধ মানুহ, কৰ্মহীন বনুৱাৰ বিশ্বাস যে ব্যৰ্থ, ইয়াক আপুনি জানিবলৈ ইচ্ছা কৰে নে?\n21. আমাৰ পিতৃ অব্ৰাহামে যজ্ঞবেদিৰ ওপৰত নিজ পুত্ৰ ইচহাকক উৎসৰ্গ কৰাৰ সময়ত, সেই কৰ্মৰ দ্বাৰাই ধার্মিক বুলি গণিত হোৱা নাছিল নে?\n22. এইদৰে চালে দেখিব যে, বিশ্বাস তেওঁৰ কৰ্মৰ সহকাৰী আছিল আৰু সেই কৰ্মৰ দ্বাৰাই বিশ্বাস সিদ্ধ হ’ল।\n23. এই শাস্ত্ৰীয় বচন সিদ্ধ হ’ল, য’ত কোৱা আছে, “অব্ৰাহামে ঈশ্বৰত বিশ্বাস কৰাত, সেই বিশ্বাস তেওঁলৈ ধাৰ্মিকতাৰ অৰ্থে গণিত হ’ল” আৰু সেই বাবে তেওঁক ঈশ্বৰৰ মিতিৰ বোলা হ’ল।\n24. আপোনালোকে দেখিছে যে কৰ্মৰ দ্বাৰাই মানুহ ধাৰ্মিক বুলি গণিত হয়, কেৱল বিশ্বাসৰ দ্বাৰাই নহয়।\n25. সেইদৰে ৰাহাব বেশ্যায়ো কৰ্মৰ দ্বাৰাই ধাৰ্মিক বুলি গণিত নহ’ল নে; যেতিয়া তেওঁ দূত সকলক আলহী কৰি ৰাখিছিল আৰু পাছত আন বাটেদি পঠিয়াই দিছিল?\n26. কিয়নো যেনেকৈ আত্মা-বিহীন শৰীৰ মৰা, তেনেকৈ কৰ্মবিহীন বিশ্বাসো মৰা।


Assam Tech Info | Best 11 WhatsApp Hidden Features Tricks And Tips In Assamese - JonakAxom- Assamese Quotes, Blogging , Business Ideas, Tips And Tricks\nAlso Read বন্ধ হব windows7কম্পিটাৰবোৰ । সোনকালে কৰক এইকেইটা কাম\nআপোনাৰ WhatsApp security বাহাল ৰাখিবলৈ , আপুনি two-factor authentication enable কৰিব পাৰে . তাৰ বাবে WhatsApp Settings > Account গৈ Two-Step verification. ক্লিক কৰক। এবাৰ enable কৰাৰ পিছত , যেতিয়া WhatsApp টো নতুন ফোনত খুলিব otp ৰ লগতে app টোৱে two-step verification code বিচাৰিব .\nযদি আপুনি কাৰোবাৰ মেছেজ তেও গম নোপোৱাকৈ পঢ়িব খোজে তেন্তে তলৰ খিনি কৰক।\na) আপুনি blue tick disable বা বন্ধ কৰি লব পাৰে। তাৰবাবে যাওক (Settings>>Account>>Privacy>> uncheck Read Receipts).\nb) আপুনি notification panel ৰ পৰাও মেছেজ পঢ়িব পাৰে . দীঘল মেছেজ বা বহুতো মেছেজ পঢ়িবলৈ notificationত ক্লিক কৰি তললৈ থেলি দিয়ক।\nc) তৃতীয় পদ্ধতিটো হল আপুনি আপোনাৰ ফোনটো AirPlane mode কৰক , এতিয়া মেছেজবোৰ পঢ়ক। app টো বন্ধ কৰি আকৌ AirPlane mode off কৰক. .\n9. Stop photos, videos from automatically saving in your phone ফটো ভিডিঅ নিজে নিজে save হোৱাৰ পৰা কিদৰে বন্ধ কৰিব।\nযদি আপোনাৰ ফোনত whatsapp picture বোৰ নিজে নিজে ডাউনলোড হৈ থাকে তেন্তে অপুনি তলৰ কাম কৰি mobile internet data save কৰিব পাৰে.। ফলত ফটোবোৰ নিজে নিজে ডাউনলোড হৈ ডাটা শেষ হোৱা সমস্যাটো দূৰ হব। তাৰ বাবে কৰক Settings -> Chats -> turn off Save Incoming Media.\n10. Delete message after you have sent them: চেণ্ড কৰা মেছেজ ডিলিট কিদৰে কৰিব\nWhatsapp App টোৱে আপোনাক ‘unsend’ messages option দিছে। যদি কিবা মেছেজ ভূলতে আপুনি send কৰে সেয়া ৬০ মিনিটৰ ভিতৰত ডিলিট কৰিব পাৰে। মেছেজটোত টিপি ধৰি delete for everyone. বুটামত ক্লিক কৰক। কিন্তু ৬০ মিনিট হৈ যোৱা পিছত মেছেজ ডিলিট কৰিব নোৱাৰিব\n11. Share Live Location (Real Time): নিজৰ লকেচন মেছেজত send কৰক।\nআপুনি আপোনাৰ বন্ধুক নিজৰ live location send কৰিব পাৰে। এক নিৰ্দিষ্ট সময়ৰ বাবে আপুনি যত যায় তেওঁ আপোনাক দেখি থাকিব। তাৰ কাৰণে মেছেজৰ কাষৰ attachment icon কাষৰ ‘location’ ত ক্লিক কৰি Share Live Location ক্লিক কৰক। আৰু সময়টো নিৰ্ধাৰণ কৰি send কৰক। আপুনি ১৫ মিনিট, ১ ঘণ্টা আৰু ৮ ঘন্টালৈ live location whatsapp ত send কৰিব পাৰে।\nআজিৰ 11 interesting WhatsApp hidden features ইমানেই আছিল। যদি আপোনাৰ Assam Tech info টো ভাল লাগিল শ্বেয়াৰ কৰক। নতুবা কিবা জানিবলৈ থাকিলে তলৰ কমেন্ট বক্সত কমেন্ট কৰক।


থুলুক, টেট বাইদেউ আৰু হাই প্রেছাৰ (অচিন্ত বৰঠাকুৰ) - সাহিত্য ডট অৰ্গ\nথুলুক, টেট বাইদেউ আৰু হাই প্রেছাৰ (অচিন্ত বৰঠাকুৰ)\nটেট বাইদেউৰ প্রতি থুলুকৰ দুর্বলতা এতিয়া প্রায় সর্বজনবিদিত। অকণমানিকৈ ধুনীয়া বাইদেউজনীয়ে স্কুলত যোগদান কৰাৰে পৰা থুলুক শ্রেণীত একেবাৰে ৰেগুলাৰ। অবশ্যে, শ্রেণীকোঠাত বাইদেউ গৰাকীয়ে কি পঢ়ায়, সেয়াহে সি ভালকৈ ক’ব নোৱাৰে। আচলতে টেট বাইদেউৱে কথা ক’লেই তাৰ গান শুনা যেনহে লাগে আৰু তেনেকুৱা সুমধুৰ গীত শুনি থাকোঁতে গীতৰ কথালৈ মন দিয়াই নহয়গৈ তাৰ। বাইদেউৰ গান(!)ৰ তালে তালে তাৰ মনটো কেনেকৈ ক’লৈ উৰি যায়, সি নিজেই নাজানে। গোটেই সময়চোৱাতে এক মিঠা মিঠা লগা কল্পনাত বুৰ গৈ থাকোতেই অদূৰত ক্লাছ শেষ হোৱা সংকেট দি ঘণ্টাটো বাজেই দেখোন!\nকি কথা জানো, আজিকালি কিয়নো এই ক্লাছটোৰ বাদে এই পৃথিৱীত তাৰ একোৱেই ভাল নলগা হৈ পৰিছেগৈ, তাৰ কাৰণটোও সি বিচাৰি উলিয়াব পৰা নাই। ওঁহো, এইদৰে আৰু নহ’ব; সি ইতিমধ্যে পেটে পেটে সিদ্ধান্ত লৈ পেলাইছে, দুই তিনি বছৰৰ পিছত যেতিয়া সি বাইদেউৰ সমান হ’বগৈ(!) তেতিয়াই তেওঁক সি মনতে পাঙি থোৱা সেই বিশেষ কথাটো কৈ দিব। তাৰ পিছতহে যদি শান্তি আহে তাৰ মনলৈ।\nবাইদেউৱে আজি ক্লাছত অসমীয়া জতুৱা ঠাঁচ নে খণ্ডবাক্য -তেনেকুৱা কিবা এটাৰ বিষয়ে কৈ আছে। বাইদেউৰ মিঠা মিঠা লগা মাতটোৰ লগতে কথাবোৰো চোন আজি কিবা শুনি থাকিবলৈ মন যোৱা বিধৰ হৈছে। অলপ চলপ বুজিও পাইছে সি। উলুৰ লগত বোলে বগৰী পোৰে। হয়তো, যোৱা বছৰ তাৰ সৰু দদায়েকে চাহ বাগান খোলাৰ উদ্দেশ্যে সিহঁতৰ পিছফালৰ উলুৱণিডৰাত থকা হাবিসোপা চাফা কৰিবলৈ বুলি প্রথমে তাত জুই লগাই দিওঁতে সেই জুইয়ে বাছ-বিছাৰ নোহোৱাকৈ তাত থকা গোটেইসোপা বগৰী, আম আৰু আমলখিৰ পুলি পুৰি পেলোৱা সি নিজে দেখা পাইছিল। কেৱল সেয়াই নহয়, আধাপোৰা হৈ মৰি পৰি থকা দুটা ঢোৰা সাপো সিহঁতে পিছত চাপৰিটোৰ মাজত দেখা পাইছিল। উলুৰ লগত সেয়ে বগৰীনো কি বস্তু, মানুহো পুৰি যাবলৈ আছে , তাকো জীয়াই জীয়াই। ঠিকেই কৈছে বাইদেউৱে।\n“খাব জানিলে চাউলেই চিৰা, বহিব জানিলে মাটিয়েই পীৰা”l ঠিকেইতো, বিহুত অসমীয়া মানুহে চিৰা-পিঠা খাব লাগে বুলি নিয়ম এটা আছে যদিও মানুহৰ ঘৰলৈ গ’লে তাক কোনোবাই চিৰাৰ সলনি কোমল চাউল বা ভজা চাউল খাবলৈ দিলে সি অক্কণমানো বেয়া নাপায়। আনহে নালাগে, লুচি ভাজি আৰু ৰসগোল্লা বা লালমোহন টাইপৰ কিবা এবিধ মিঠাই থাকিলে সেই ঘৰত বিহুৰ সো‌ৱাদটো অলপ বেছিকৈহে পায় সি। গতিকে খাব জানিলে লুচিয়েই চিৰা বুলি ক’লেও সি বেয়া নাপায়। সঁচা কথা ক’বলৈ গ’লে যেয়ে যিহকে দিয়ে তাকেই খাব পাৰে সি। অবশ্যে তাৰ দেউতাকে আৰু ডাঙৰ মোমায়েক বা গাঁৱৰ দুই এজন তাৰ চিনাকি মানুহে যিহকে তিহকে খাব নোৱাৰে, কিবা প্ৰেছাৰ, ডাইবেটিছ, গেষ্ট্ৰিক, হাপানী, পাইলছ্ আৰু কিবা কিবি নাম নজনা অসুখ আছে তেওঁলোকৰ। দৈ, গাহৰি, হাঁহ, বৰা চাউল, বৰালি বাছ….এইবোৰ খাবলৈ এৰি দিছে তেওঁলোকে আজিকালি। সেয়ে, তেওঁলোকৰ আগত ক’লে বাইদেউৰ এইটো কথা নামানিবও পাৰে, ঠিক নাই।\nএই বাইদেউজনী যে সঁচাকৈ ইম্মান ভাল, তাৰ মনৰ কথা বোৰকেই কৈ আছে তেওঁ। অৱশ্যে কেনেবাকৈ এইজনী বাইদেউৱে যদি তাক নিজহাতে শিলগুটি বা শিঙৰী গুটি বা কছুগুটিও খাবলৈ দিয়ে, তাৰ কাৰণে সেয়াই হ’ব পৃথিৱীৰ আটাইতকৈ সোৱাদ চিৰা।\nআকৌ, পীৰাত বহাতকৈ মাটিত বহিয়েই বেছি ভাল পায় সি। খাবৰ সময়তো পীৰাতকৈ মাটিত বহি বা খুউব বেছি মাটিৰ ওপৰত পাতল ঢাৰিখন পাৰি বহিলেহে তাৰ ভাত খোৱা যেন লাগে। চহৰৰ দাঁতি কাষৰীয়া অঞ্চলত অৱস্থিত সিহঁতৰ ইস্কুলখনৰ পৰা ঘৰলৈ গৈ থাকোঁতে ৰাস্তাৰ কাষত পাই যোৱা পার্ক কেইখনতো সি প্রায়ে যোৰা যোৰা হৈ সোমোৱা ল’ৰা-ছোৱালী বিলাকক জোপোহাৰ কিনাৰে কিনাৰে মাটিত বহিয়েই কিবা কিবি কৰি থকা দেখে। কোনে কি কৰে, সেইবোৰ অবশ্যে সি নাজানে, কিন্তু পার্কতেই হওক বা ষ্টেডিয়ামৰ গেলেৰীতেই হওক, তেনেকুৱা যোৰা বিলাকক পীৰাত বহা সি কেতিয়াও দেখা নাই।\nবাইদেউক লৈ সি যেতিয়া এনেকৈ হাতত ধৰা-ধৰিকৈ ডাৰ্জিলিং, চুইজাৰলেণ্ড বা ইয়াৰে কোনোবা নৈৰ পাৰলৈ যাব, তেতিয়া সিও পীৰা লৈ নাযায়। নদীৰ পাৰৰ মাটিত বগা চকচকীয়া বালিবোৰ পৰি থাকে, তাত বহাৰ আমেজেই বেলেগ। অবশ্যো বাইদেউজনীয়ে কেনেবাকৈ মাটিয়ে বালিয়ে বহিবলৈ সংকোচ কৰিলে সি তেওঁক কোলাতেই বহুৱাই ল’ব, কিন্তু, তথাপিতো সি পীৰা-চীৰা নিনিয়ে লগত।…..আৰু কিমান সময়নো বহা হ’ব সিহঁতৰ…. সেয়া নৈৰ পানীলৈ নামি গৈ বাইদেউৱে গান গোৱা আৰম্ভ কৰিলেই…. তেওঁ গান গাই আছে,,,,,, সি ওখ গৰাত বহি বিভোৰ হৈ চাই ৰৈছে তেওঁলৈ….মাজে মাজে এশাৰী দুশাৰী নিজেও গাইছে সি…. কহুঁৱা আৰু ঝাউবন বিলাকে বতাহত হালি জালি সোঁ সোঁ শব্দৰে সিহঁতৰ গানত সংগীত দিছে … এইবাৰ লাহেকৈ দুহাত মেলি শ্ল’ ম’ছনত সি পানীলৈ জাপ দি তেওঁৰ ওচৰতে পৰিছেগৈ….. নদীৰ পানী উফৰি বাইদেউৰ গাত পৰি তেওঁক প্ৰায় বুৰাইয়েই পেলাইছে…..প্ৰত্যাচক্ৰমণত বাইদেউৱেছও তাৰ গালৈ কাঁজলিয়ে কাঁজলিয়ে পানী চটিয়াইছে….. এইবাৰ দুয়ো দুয়োৰে গালৈ পানী চটিয়াই চটিয়াই আপোন পাহৰা হৈ পৰিছে….. হাঁহি হাঁহি নদীৰ সোঁতত এজনে আনজনৰ নাম লিখিছে….. দুয়োৰে মৰমবোৰ গলি গলি নদীখন ৰঙীণ কৰি তুলিছে,,,,, ওপৰত উৰি ফূৰা জিঞাবোৰে ৰংহীন দুপাখিত যেন তাৰ ৰং ঘঁহি ল’বলৈ হেতা-ওপৰা লগাইছে,,,,,, শিহুৱে ভুটুং দি মাজে মাজে সিহঁতক জোকাইছে… বাইদেউৱে লাজতে দুহাতেৰে মুখ ঢাকি আঙুলিৰ ফাঁকেৰে তালৈকে চাই ৰৈছে ….সময়বোৰ অসীমত বিলীন হৈ গৈছে…. .\nহঠাৎ পুতুকণৰ খোচত সি বাস্তৱলৈ ঘূৰি আহিল। বাইদেউৱে তাকেই কিবা সুধি আছে দেখোন!\n“শাকত নেখায় লোণ-ৰ পিছৰ ডোখৰ কি, সুধি আছে, কৈদে।”- আগৰ দৰেই থুলুকৰ কাষতে বহা পুতুকণে ফুচ ফুচাই প্রশ্নটো থূলমূলকৈ তাক জনাই দিলে যেনিবা।\nশাক বোলোতেই হঠাৎ মনত পৰিল তাৰ দেউতাকলৈ। দুবছৰৰ আগলৈকে ভাতৰ পাতত বহি কাঁহিৰ দাঁতিত কেঁচা নিমখ এজেবা নল’লে নোহো‌ৱা তাৰ দেউতাকে ডাক্তৰৰ নিৰ্দেশত এতিয়ালৈ নিমখ খো‌ৱাৰ অভ্যাোসেই বাদ দিলে। শাকৰ আঞ্জাত নিমখ বেছি হো‌ৱা বাবে আজি ৰাতিপু‌ৱাই তেখেতে তাৰ মাকক কমসোপা গালি পৰা নাছিল। তাৰ ডাঙৰ মোমায়েকেও নিমখৰ ছাটেই নলয় আজিকালি। চেনীও নাখায় তেওঁ।\nথুলুক ঠিয় হ’ল আৰু ফটাফত্ তাৰ উত্তৰ জনাই দিলে-\nথুলুকৰ লগৰ ল’ৰা ছোৱালী বিলাকে তাৰ উত্তৰটো শুনি গভীৰ চিন্তাত পৰিল। হওঁতে বাইদেউৱে ব’র্ডত লিখি থৈছে “পিটিকাত যায় তিনিগুণ” বুলি, কিন্তু মানুহৰ মগজুত প্ৰেছাৰ উঠো‌ৱাত থুলুকোতো আগৰ পৰাই ভাল, সেয়ে সি সেই বিষয়ে অলপ বেছি জানিবও পাৰে। ইপিনে, থুলুকৰ দেউতাক আৰু গাঁৱৰ কেইবাজনো লোকৰ প্ৰেছাৰৰ গণ্ডগোল থকা বাবে যো‌ৱা বছৰৰ পৰা সিঁহতৰ গাঁৱৰ উৰুকাৰ ভোজলৈ হাঁহৰ মাংস অনাৰ নিয়মটোকে যে উঠাই দিয়া হৈছিল, সেইটোও সিঁহতৰ অলপ-চলপ মনত আছে। মেজিৰ গুৰিত বহা আদ্দাটোত নিমখ প্ৰেছাৰৰ কাৰণে বৰবিহ বুলি আলোচনা হো‌ৱাও শুনিছিল সিঁহতে। সাতে-সোতৰই মিলাই হিচাব নিকাচ কৰি সিঁহতে শেষ পৰ্যন্ত কিবা সিদ্ধান্তলৈ আহোঁ আহোঁ হওঁতেই বাইদেউৱে আগৰ দৰেই একেধৰণে গৰজি উঠিল,-\n-কি পেংলাই কৰিবলৈ আহিছা? সমনীয়া পাইছা নেকি মোক তোমাৰ?? আৰম্ভণিৰ পৰাই তোমাক মন কৰি আছো মই, পঢ়াৰ সময়ত ভেবা লাগি কি চাই থাকা তুমি? পঢ়িবলৈ মন নাই যদি নাহিবা স্কুললৈ । কোনে কি পঢ়াই আছে তোমাৰ কাণত সোমাইগৈ নে নাই? নে মই কোৱা কথাবোৰ শুনিবলগীয়া কথা নহয় বুলি এখন কাণেৰে সুমুৱাই আনখন কাণেদি উলিয়াই দিয়া? হেড ছাৰক কম্প্লেইন্ কৰিম মই, তোমাৰ গার্জেনক ৰিপর্ট দিবলৈ ক’ম । নিজৰ ক্লাছ কৰিয়েই আজৰি নাপাওঁ, সদায় সদায় আকৌ লোকৰ ক্লাছ কৰিবলৈ পঠিয়াই দিয়ে আৰু ইয়াত আহি তোমালোকৰ আগত এনেই চিঞৰি থকা হয় । ….গালো বালো চব খোলাকটিৰ তাল…… তোমালোকৰ পঢ়িবলৈ মনেই নাই, পিছত বদনামটো হ’বগৈ মোৰ ……হ্যাঁ ???//\nথুলুকৰ টেমাটো বেয়া হৈ আহিছিল লাহে লাহে। ভেবা লাগি সি কেতিয়া চাইছে?!! আৰু মগজত নোসোমাবলৈ তেওঁ কৈছেইবা কি, সি নিজৰ অভিজ্ঞতাৰ পৰাহে কৈছে উত্তৰটো কিবা। আজি চিকিৎসা শাস্ত্ৰৰ লগত জড়িত ইমান কঠিন প্ৰশ্ন এটাৰ শুদ্ধ উত্তৰটোকে দিব পাৰিছে সি অথচ সেইজনীয়ে তাতো ভুল ধৰি তাক গালি পাৰিছে। নাই, এনেকৈ সদায় সদায় মনে মনে থাকিলে নহ’ব সি, চল পাই গৈছে এইজনী‌য়ে- সি ভাবিলে।\n: &^লা%$,,, ঘৰত কাৰোবাৰ প্ৰেছাৰ আছে যদি চাবচোন নিমখ এগালমান খু‌ৱাই ,,,,,%$% হস্পিটেল নিয়া ৰাস্তাতে চেটেপ্ দিয়ে নে নাই সেইটো‌ৱে চাইলৈ মোক ক’ব $#@লা,…[email protected]#$#%\nকথা ক’বলৈ আহিছে..,,*(0%^\nএনেয়ো সি কথা কমেই কয়, আজিৰ পৰা আৰু ইমানকণো নকয়। কাণত ধৰিলে সি আজিয়েই। টেট বাইদেউৰ আগত জনা প্রশ্নৰ উত্তৰো নিদিয়ে আৰু সি। হুঃ,,,বৰ একেবাৰে….!! তিনি বছৰৰ পিছত ক’ম ক’ম বুলি ভাবি থকা কথাটোৱো মনতেই জহিখহি শেষ হৈ যাবলৈ দিব সি, তেওঁ বুলি নকয় একো।\nএনেয়ো সঁচা কথা ক’লে থুলুক বেয়া।\n← কাটাৰৰ ডায়েৰী–২২ (ডা০ ভূপেন শইকীয়া)\nআমাৰ এনেকৈয়ে দিন যায়, এনেকৈয়ে ৰাতি পুৱায় (ঈশানজ্যোতি বৰা) →\nগল্ফীৰ ডায়েৰী ( মৌচুমী বৰি )\nপঢ়ি ভাল লাগিল আগলৈও এনেকুয়া লেখা পঢ়িবলৈ পাম বুলি আশা করিলো।*মমী হাজরিকা,মাজুলী,গড়মূর\ntridip Dutta ( ধেমাজী)\nহা,,,,,হা,,,,, বৰ ভাল লাগিল, আপোনাৰ নামৰ লগতে এই গল্পটো মই ফেচবুকত আপদেত দিলে আপোনাৰ কিবা আপত্তি আছে নিকি, ? জনাবলৈ নাপাহৰিব,


Fokora Jojona containing শ\nIdioms starting with 'শ'\nশ ঘাপেৰে হয় নাঙল আৰু একে ঘাপে হয় খৰি।\nIt needs lot of hard work, care, time and perverance to construct or buildagood thing, institute or relationship; butacareless gesture needs no time to destroy it.\nবাঢ়ৈয়ে নাঙল এখন বনাবলৈ যাওতে কাঠ এচলাত বহু সতর্কতাৰে শ শ বাৰ হাতিয়াৰৰ ঘাপ দিবলগীয়া হয় আৰু ইয়াৰ বাবে বহু সময় খৰচ কৰিবলগীয়া হয়, কিন্তু এটি মাত্র অসতর্কতাৰে দিয়া ঘাপে নাঙলখনক ক্ষন্তেকতে খৰিলৈ পৰিবর্তন কৰি দিয়ে। একেদৰে অতি কষ্টেৰে আৰু বহু সময়ৰ অধ্যৱসায়েৰে তৈয়াৰ কৰা কোনো বস্তু, সংস্থা, অনুষ্ঠান অথবা পাৰিবাৰিক সম্পর্ক আদি এটি মাত্র অসৱধানতাপূর্ণ কথাই, কর্মই বা পদক্ষেপে ক্ষন্তেকতে থানবান কৰি দিব পাৰে।\nশ পাপে জ্বৰ, হাজাৰ পাপে খৰ\nRingworm isavery annoying skin disease. It is said after hundred sins one suffers from fever and after thousand sins one suffers from ringworm.\nখৰ আমনিদায়ক চালৰ বেমাৰ৷ এনে বেমাৰ কাৰো নহওক৷ সেয়েহে কৈছে -কোনোৱে এশ পাপ কৰিলে জ্বৰত ভোগে; হাজাৰটা পাপ কৰাজনৰ খৰ হয়৷\nশক্তি চাইহে ভক্তি\nOne should try to involve himself withatask according to his capabilities only.\nমানুহে পূজা-পাতল আদি মাঙ্গলিক অনুষ্ঠানত নিজৰ সাধ্য অনুসৰিহে খৰচ কৰিব পাৰে | ঠিক তেনেকৈ নিজৰ সামৰ্থ্য অনুসৰিহে মানুহে যিকোনো কামলৈ আগবাঢ়িব লাগে |\nশগুণ যিমান ওপৰলৈ নুৰক দৃষ্টি সদায় মৰা শত।\nA narrow minded man, even if he reaches to the top of the helm his thinkings always remain narrow.\nশগুণ বহু ওপৰলৈ উৰে, কিন্তু দৃষ্টি সদায় খাদ্য অর্থাৎ মৰা শত নিবদ্ধ থাকে, একেদৰে অসৎ চৰিত্রৰ মানুহ বা ঠেক মনোবৃত্তিৰ মানুহ যিমান ডাঙৰ নহওক, সিহঁতৰ অসৎ বা ঠেক মনোবৃত্তি কেতিয়াও আঁতৰি নাযায়।\nশগুণৰ শাৱত বুঢ়া গৰু নমৰে\nAn event do not happen just by wishing it.\nকিবা এটা ভাবিলেই বা ইচ্ছা কৰিলেই হৈ নাযায়\nশলাগোতে শলাগোতে শলাগাঠি লাগ ৷\nExcessive praise reduces efficiency.\nঅতিবেছি শলাগ লোৱাৰ বাবে কাৰ্যক্ষমতা হ্ৰাস হ ৷\nশাক দি মাছ ঢাক ৷\nFutile exercise to cover one's fault/sin/crime/ wrong doings with the help of some other work, word, or activity.\nআঞ্জাৰ মাছ পাতত বেছিকৈ লৈ, আনে নেদেখক বুলি শাকেৰে সেই মাছ ঢাকিলেও পাছলৈ ভাত খোৱাৰ সময়ত মাছ উদং হ'বই আৰু আনৰ চকুত ধৰা পৰিবই ৷ একেদৰে ক্ৰটিপূৰ্ণ, দোষনীয় বা অপৰাধমূলক কাম আদি কৰি তাক আন কথা বা বস্তুৰ সহায়েৰে ঢাকিবলৈ বৃথা চেষ্টা কৰাক বুজায় ৷\nশাকত নাখাই লোণ, পিটিকাত যায় তিনিগুণ |\nOne should know how to spend and, more importantly where to spend. English sayings: Penny wise pound foolish\nক’ত কিমান খৰচ কৰিব লাগে তাক জনা উচিত ৷ কৃপণে একেৰাহী শাকত বহুত নিমখ লাগিব বুলি সঞ্চয় কৰিবলৈ পিটিকা বনায় খায় ৷ অথচ এবাটি পিটিকাত একেৰাহী শাকত লগা নিমখতকৈ বেচি দিয়ে ৷\nশাকে শোকোতাই ভক্ষণ, সু পুৰুষৰ লক্ষণ\nA well balanced diet is very much essential forahealthy body.\nশোকোতা তিতা বাবে বা শাক-পাচলি বহুতৰ প্ৰথম পচন্দৰ খাদ্য নহয় ৷ কিন্ত সন্তুলিত আহাৰহে সুস্বাস্থ্যৰ জনক ৷\nশালকে মিৰিকাই হাঁহে\nOne having been guilty, to point fingers to the guilts of others\nশাল মাছ (Channa marulius) আৰু মিৰিকা( Cirrihinus mrigala)মাছক সচৰাচৰ মানুহে খাবলৈ কম পছন্দ কৰে। কাৰণ মিৰিকা মাছত কাঁইট বেছি আৰু শাল মাছ দেখাত সাপৰ দৰে। সেয়ে এই মাছ দুটাই `মানুহে তোক নাখায়` বুলি কৈ এটাই আনটোক হাঁহে। অর্থাৎ নিজে দোষী হৈ আনৰ দোষ খুচৰি ফুৰা।\nশালকে শিঙিয়ে হাঁহে; তয়ো এসাজী, ময়ো এসাজী, ভালেতো গৰাকী নাহে ৷\nOne, who himself is in distress, should not ridicule another ill-fated person.\nশাল আৰু শিঙি দুয়োবিধ মাছ সাধাৰণতে মানুহে নাখায় আৰু সেইবাবে দুয়োবিধেই কামত নহা মাছ ৷ গতিকে শালক শিঙিয়ে হঁহাৰ নিচিনাকৈ দুৰৱস্থাৰ সন্মুখীন হোৱা মানুহ এজনে আন এজন দুৰ্গতক উপলুঙা কৰা অনুচিত ৷\nশিয়ালৰ কান্ধত মঙহৰ ভাৰ৷\nEntrusting the duty of something to someone, who is greedy for the same.\nযাৰ যি বস্তুৰ প্ৰতি লিপ্সা বেছি তেনে লোকক সেই বস্তুৰ তদাৰক কৰিবলৈ দিয়া।\nশিয়ালৰ জাক জাক, সিংহৰ এটা\nA single man who is bold and strong could be an asset for the society and he can bring prosperity to it but thousands of cowards cannot do anything.\nশিয়াল এবিধ ভয়াতুৰ, ধূর্ত আৰু দুর্ব্বল প্রাণী ৷ আনহাতে সিংহ নির্ভীক আৰু শক্তিশালী প্রাণী। সেয়ে জাক জাক শিয়ালে এটা মাত্র সিংহ দেখিলেও পলাই পত্রং দিয়ে। একেদৰে ভয়াতুৰ আৰু দুর্ব্বল মানুহ হাজাৰ জনতকৈ এজন নির্ভীক, শক্তিশালী মানুহে সমাজৰ অশেষ উন্নতি সাধন কৰিব পাৰে।\nশুই থকা মানুহকহে জগাব পাৰি ৷\nA person who is asleep can be awaken easily, but someone pretends as if he is sleeping, none can make him awake. Similarly,astubborn person cannot be pursuaded on any matter even by offerring strong arguments.\nশুই থকা জনক সহজেই জগাব পাৰি, কিন্তু শোৱাৰ ভাও ধৰি পৰি থকা জনক কেতিয়াও জগাব নোৱাৰি ৷ তেনেদৰে, বুজিও নুবুজাৰ ভাও ধৰি থকা মানুহক হাজাৰটা যুক্তি দৰ্শাইও কোনো কথা মনাব নোৱাৰি ৷\nশুই থকা শিয়ালে হাঁহ ধৰিব নোৱাৰে|\nA lazy person can't succeed in life.\nএলেহুৱা মানুহে জীৱনত কেতিয়াও কৃতকাৰ্য্য হ'ৱ নোৱাৰে |\nশুকক বেদ পঢ়ুৱা\nTo try to teach something toaperson, who is already an expert on the subject.\nশুকদেৱ আছিল বেদ-প্ৰণেতা ব্যাস মুনিৰ পুত্ৰ ৷ তেওঁ এজন শাস্ত্ৰজ্ঞ পণ্ডিত আছিল আৰু পৰীক্ষিত ৰজাক ভাগৱত শুনাইছিল ৷ গতিকে শুকক বেদ পঢ়ুৱাৰ অৰ্থ হ’ল - কোনো বিষয়ত যিজন অতি পাৰ্গত, তেওঁকে সেই বিষয়ত জ্ঞান দিবলৈ চেষ্টা কৰা ৷\nশুকান জেওৰা খৰি চেপি ৰস উলিওৱা\nTo extract fun and happiness even if somebody is inavery unhappy and disgusting situation\nঅতি নিৰস আৰু নিৰানন্দময় পৰিৱেশতো আনন্দৰ পৰিৱেশ সৃষ্টি কৰা ।\nশুনা কথালৈ নিদিবা কাণ, দেখিলেও ল’বা তিনিটা প্ৰমাণ |\nOne should not trust rumours. Even if something is seen by ownself, it should be examined properly so that there is no scope for misinterpretation.\nকাণ বাগৰি অহা কথা অৰ্থাত্ গুজৱক কেতিয়াও গুৰুত্ব দিব নালাগে | নিজে দেখা কথাটোও আনকি ভালকৈ গমি-পিতি চাইহে বিশ্বাস কৰিব লাগে, কাৰণ বহু সময়ত ভুল বুজাৰ অৱকাশ থাকে |\nশুবৰ বেলিকা কুকুৰৰ পায়ুতে মুখখন ৷\nIrrespective of its breed,adog always keeps its mouth nearer to his anus while sleeping. Similarly, even if an evil man tries to cover up his character, ultimately he gets exposed through his misdeeds.\nকুকুৰে শোওঁতে সদায় শৰীৰত এনে এটা ভাঁজ দিয়ে যে তাৰ মুখখন পায়ু বা মল্বদ্বাৰৰ ওচৰত থাকে, তেহেলৈ সি যি জাতৰে কুকুৰ নহওক ৷ ঠিক সেইদৰে, অসত্ লোকে যিমানেই লুকুৱাবলৈ চেষ্টা নকৰক, সময়ত প্ৰকৃত চৰিত্ৰ তেওঁৰ কাৰ্য্যকলাপৰ যোগেদি প্ৰকাশ পায় ৷\nশ’ল ঠেকত পৰ ৷\nTo fall in trouble or problem all ofasudden.\nহঠাৎ বিপদত পৰ ৷


love story in written:Natun Diganta - Real Literature\nasomiya love story,Assamese Love Story\nlove story in written\n(love story in written)\nফেচবুক–আধুনিক যুগৰ এইখনেই সপোন নগৰী।য’ত প্ৰেম-ভালপোৱাৰ পৰা আৰম্ভ কৰি বেহা-বেপাৰ, সকলোবোৰ চলে।\nসদ্য প্ৰেম প্ৰতাৰিত হৈ নিসংগ হৈ পৰা মানসে নিজৰ দুখবোৰ পাতলাবলৈ ফেচবুকত ভৰি থ’লে।তাক এতিয়া প্ৰয়োজন হৈছিল মৰমভৰা এক কান্ধৰ,য’ত মূৰ থৈ সি নিজৰ দুখবোৰ পাহৰিব পাৰে।সেইবাবে সি তাৰ ফ্ৰেণ্ডলিষ্টত থকা সকলো ছোৱালীকে মেচেজ দিবলৈ আৰম্ভ ধৰিলে।জোনে তাৰ মেচেজৰ ৰিপ্লাই দিছিল তাইৰ লগতে সি আৰু কথা পাতিব বিচাৰিলে।পিছে যেতিয়াই সি ‘হাই-হেল্ল’,তোমাৰ খবৰ কি’-ইয়াতকৈ বেছি কথা পাতিব খুজিলে, সকলোৱে তাক ৰিপ্লাই নিদিয়া হ’ল।তাৰ মাজতে এজনী ছোৱালীয়ে তাৰ সকলো কথাৰ ৰিপ্লাই দি থকা সি দেখিলে।তাইৰ নাম আছিল প্ৰিয়ংকা। তাইৰ লগতে সি কথা পাতিব ধৰিলে প্ৰতিদিনে।তাৰ কথা পতাৰ ধৰণটো ভাল আছিল বাবে প্ৰিয়ংকাইয়ো তাৰ লগত কথা পাতি আমনি পোৱা নাছিল।\nলাহে লাহে সিহঁতৰ সম্পৰ্ক ঘনিষ্ঠ হ’ল।নিজৰ ব্যক্তিগত জীৱনৰ কথাও বিনিময় কৰিব ধৰিলে সিহঁতে ইটোৱে সিটোৰ লগত।এনেবোৰ ব্যক্তিগত কথাৰ বিনিময়ৰ সময়তে মানসে গম পালে যে প্ৰিয়ংকাৰ কোনো প্ৰেমিক নাই।প্ৰিয়ংকাৰ লগত কথা পাতি মানসৰ ভাল লাগিবলৈ ধৰিলে।তাৰ মগজুৱে প্ৰিয়ংকাৰ পৰা বন্ধুত্ব বিচাৰিছিল, কিন্তু তাৰ ভঙা হৃদয়ে তাইৰ পৰা ভালপোৱা বিচাৰিছিল।\nমন আৰু মগজুৰ যুঁজত এদিন মন জয়ী হ’ল।হৃদয়ৰ দাবীত শিৰণত হৈ সি এদিন প্ৰিয়ংকাক প্ৰেমৰ প্ৰস্তাৱ দিয়াৰ সিদ্ধান্ত ল’লে।হৃদয়ৰ নিৰ্দেশত এদিন তাৰ আঙুলী ম’বাইলৰ কীব’ৰ্ডৰ ওপৰত নাচি উঠিল।\n::তোমাক এটা ডাঙৰ কথা ক’ব ল’গা আছে মোৰ।ভাবিছোঁ কেনেকৈ কওঁ!!\n::কি কথানো?নিৰ্ভয়ে কোৱা। (প্ৰিয়ংকাই ব্যগ্ৰতাৰে সুধিলে)\n::মই তোমাক ভাল পাই পেলাইছো। তোমাৰ কথা বতৰা বোৰে মোক মুহিত কৰি পেলাইছে।এটা নতুন সম্পৰ্ক আৰম্ভ কৰিব খুজিছো তোমাৰ লগত।\nমানসৰ মেচেজ পঢ়ি প্ৰিয়ংকা অলপপৰ মৌন হৈ ৰ’ল।কি উত্তৰ দিব তাই ভাবিবলৈ ধৰিলে।…শব্দ বিচাৰি পোৱাৰ পিছত প্ৰিয়ংকাই আকৌ ম’বাইলত টাইপ কৰিব ধৰিলে।\n::তোমাৰ প্ৰেমত প্ৰতাৰিত হৃদয়ক পুনৰ ভালপোৱাৰ প্ৰয়োজন হোৱা নাই।আবেগিক সহায়ৰ হে প্ৰয়োজন হৈছে।বৰ্তমান তুমি মানসিকভাৱে অস্থিৰ হৈ আছা বাবে বুজি পোৱা নাই কথাটো।এগৰাকী বান্ধৱী হিচাপে ও তোমাক মই আবেগিকভাবে সহায় কৰিবলৈ পাৰিম ।\nআৰু চোৱা এটা ল’ৰা আৰু এজনী ছোৱালীৰ মাজত প্ৰেম হ’বলৈ হ’লে দুখন হৃদয় সম্পূৰ্ণৰূপে প্ৰস্তুত হ’ব লাগিব।এতিয়া তোমাৰ হৃদয়ো প্ৰস্তুত নহয় আৰু মোৰ হৃদয়ো প্ৰস্তুত নহয় প্ৰেমৰ বাবে।হয়নে নহয় কথাটো তুমি ভাবি চোৱা।\nমানসে প্ৰিয়ংকাৰ কথাবোৰ ভালদৰে জুকিয়াই চালে।অৱশেষত সি বুজি পালে প্ৰিয়ংকাৰ কথাবোৰ।\n::তুমি ঠিকেই কৈছিলা অ’।মোৰ অস্থিৰ মনে ভূল-শুদ্ধ বিচাৰ কৰিব পৰা নাছিল।সেইবাবে তোমাক প্ৰেমৰ প্ৰস্তাৱ দিয়াৰ ভুলটো কৰিলোঁ। মোক ক্ষমা কৰি দিবা! ‘মনে কি বিচাৰে’- অস্থিৰ হৈ থকা কাৰণে বুজা নাছিলোঁ।তুমি ভালদৰে বুজাই মোৰ মনক নতুন দিগন্ত দেখুৱাই দিলা।ধন্যবাদ তোমাক।তোমাৰ দৰে এগৰাকী মানসিকভাৱে পৰিপক্ক বান্ধৱী পাই মই সঁচাই বহু ভাগ্যৱান মানিছো নিজকে!!\nকথাখিনি কৈ মানসে নিজকে পাতল পাতল অনুভৱ কৰিলে।অৱশেষত তাৰ চকু মুকলি হ’ল।\nভঙা হৃদয়েৰে প্ৰেম কৰা নাযায়,প্ৰতাৰণা হে কৰা যায়।আৰু প্ৰতাৰণা মানেই স্বাৰ্থপৰতাৰ অন্য এটা নাম।য’ত স্বাৰ্থপৰতা থাকে, তাত প্ৰেমৰ কোনো স্থান নাথাকে!!\nfacebook love, Love story, new love story\nPrevious Moral Story:Xabodhan\nNext new assamese funny story:Pura Bosta\nShort Love Story:Xirunam\nLove Story Assamese 2020:heart touching\nAssamese Love Story:Punor Milan eti prem kahini


অজাপৰ আৰ্থ সামাজিক পৰিচালনা আৰু উন্নয়ন উপদেষ্টা পৰিষদৰ প্ৰথমখন বৈঠক\nঅজাপৰ আৰ্থ সামাজিক পৰিচালনা আৰু উন্নয়ন উপদেষ্টা পৰিষদৰ প্ৰথমখন বৈঠক; জাতীয় অৰ্থনীতি সমৃদ্ধিশালী কৰাৰ ক্ষেত্ৰত গুৰুত্বপ্ৰদান\nগুৱাহাটী , February 16, 2021 7:53 pm\nসমস্যাবহুল অসম ৰাজ্যৰ অৰ্থ-সামাজিক বিকাশৰ প্ৰধান অন্তৰায় সমূহ কি? আৰু অসম জাতীয় পৰিষদৰ চৰকাৰ আহিলে ইয়াৰে কোনটো সমস্যাক কেনেদৰে মোকাবিলা কৰা হ’ব? – মূলত: এই দুটা বিষয় নিশ্চিত কৰিবৰ বাবে গঠন কৰি দিয়া অসম জাতীয় পৰিষদৰ ‘আৰ্থ সামাজিক পৰিচালনা আৰু উন্নয়ন উপদেষ্টা পৰিষদ’ ( Socio-economic Planning & Development Advisory Council) ৰ প্ৰথমখন বৈঠক আজি হোটেল গেটৱে গ্ৰেণ্ডয়ৰত অনুষ্ঠিত হৈ যায়।\nস্বনামধন্য অসম সন্তান, বিশিষ্ট অৰ্থনীতিবিদ, বিশ্ববেংকৰ প্ৰাক্তন বিষয়া তথা প্ৰাক্তন উচ্চায়ুক্ত ড°জৈমিনী ভাগৱতীৰ অধ্যক্ষতাত বহা প্ৰথম বৈঠকখনত অৱসৰপ্ৰাপ্ত আই এ এছ বিষয়া ডি এন শইকীয়া, নাবাৰ্ডৰ অৱসৰপ্ৰাপ্ত প্ৰৱন্ধক হৰেন্দ্ৰনাথ ভূঞা, বিশিষ্ট কৃষি বিজ্ঞানী ড০ শৰৎ শইকীয়া, অৱসৰপ্ৰাপ্ত কৰ আয়ুক্ত যোগেশ চন্দ্র পেগু, উত্তৰ-পূব কৃষি বিপনন নিগমৰ পৰিচালন সঞ্চালক প্ৰদীপ কুমাৰ সিনহা, তৈল খণ্ডৰ বিশেষজ্ঞ ভূপতি কুমাৰ দাস, ডিব্ৰুগড় বিশ্ববিদ্যালয়ৰ প্ৰাক্তন উপাচার্য ড°অলক বুঢ়াগোহাঁই, পশু চিকিৎসা বিশেষজ্ঞ ড০ এম আই বৰবৰুৱা, চাটাৰ্ড একাওন্টেন্ট সৌমিত্র দাস, বিশিষ্ট উদ্যোগী ত্ৰিদীপ শৰ্মা, গণসংযোগ বিশেষজ্ঞ বেদব্ৰত বৰা আইনী বিশেষজ্ঞ ভূৱন চন্দ্র বৰুৱাৰ লগতে অসম জাতীয় পৰিষদৰ দুই মূখ্য উপদেষ্টা বসন্ত ডেকা আৰু ড°কৃষ্ণগোপাল ভট্টাচার্যই অংশগ্ৰহণ কৰে।\nআনহাতে, আমেৰিকা যুক্তৰাষ্ট্ৰৰ পৰা ৰুচজাৰ্ছ বিশ্ববিদ্যালয়ৰ অধ্যাপক সৌমিত্র ভূঞা, অষ্ট্ৰেলিয়াৰ পৰা মনচাহ বিশ্ববিদ্যালয়ৰ গৱেষক চাহীন আহমেদ, বিশিষ্ট চিকিৎসা বিশেষজ্ঞ ড০ সীমান্ত জি শৰ্মাসহ বিভিন্ন খণ্ডৰ কেইবাগৰাকী বিশেষজ্ঞ ব্যক্তিয়ে ভিডিঅ কনফাৰেন্স যোগে অংশগ্ৰহণ কৰে।\nঅসম জাতীয় পৰিষদৰ সভাপতি শ্ৰী লুৰিণজ্যোতি গগৈয়ে ২ ফেব্ৰুৱাৰিৰ দিনা এখন সংবাদমেল যোগে উক্ত পৰিষদখন গঠন কৰাৰ কথা ঘোষণা কৰিছিল।\nআজিৰ বৈঠকখনত আলোচকসকলে অসমৰ অৰ্থনৈতিক উন্নয়ন আৰু অন্য সামাজিক সমস্যাসমূহ এটা এটাকৈ আলোচনা কৰি কোনটো সমস্যা সমাধানৰ সৰ্বোৎকৃষ্ট উপায় কি হ’ব পাৰে, তাৰ ওপৰত বিস্তৃত আলোচনা কৰে।\nউল্লেখযোগ্য যে প্ৰতিগৰাকী আলোচকেই ৰাজ্যৰ নিৱনুৱা সমস্যাক অৰ্থনৈতিক বিকাশৰ অন্যতম প্ৰধান অন্তৰায় হিচাপে চিহ্নিত কৰে আৰু ৰাজ্যবাসীৰ কৰ্মক্ষমতা আৰু কাম কৰাৰ সুযোগ বৃদ্ধি কৰাৰ ওপৰত গুৰুত্ব প্ৰদান কৰে। আলোচক সকলৰ মতে, ৰাজ্যৰ নিৱনুৱা লোকসকলক কামৰ সন্ধান দিয়া, কৰ্মক্ষম লোকসকলক অধিক কাম কৰা তথা আয় কৰাৰ সুবিধা প্ৰদান কৰিব পাৰিলে ৰাজ্যখনৰ দ্ৰুত অৰ্থনৈতিক বিকাশ সম্ভৱ।\nবৰ্তমানৰ চৰকাৰে গ্ৰহণ কৰা হিতাধিকাৰী সৃষ্টি আচনিসমূহৰ প্ৰয়োগে ৰাজ্যত কৰ্মহীন লোকৰ সংখ্যা বৃদ্ধি কৰাৰ লগতে কৰ্মহীনতাৰ এটা সংস্কৃতি গঢ়িব আৰু ইয়াৰ জৰিয়তে ৰাজ্যৰ অৰ্থনৈতিক বিকাশৰ হাৰ অধিক নিম্নগামী হ’ব বুলি আলোচকসকলে মত প্ৰকাশ কৰে।\nৰাজ্যত কৰ্মসংস্কৃতি গঢ়াৰ লগতে নিয়োগ সৃষ্টিৰ জৰিয়তে উপাৰ্জন বৃদ্ধিৰ পৰিৱেশ গঢ় দিয়াটো জাতীয় পৰিষদৰ অন্যতম প্ৰধান লক্ষ্য হ’ব লাগে বুলি তেওঁলোকে মত পোষণ কৰে। অধ্যক্ষ ড°জৈমিনী ভাগৱতীয়ে নিৱনুৱা সমস্যা সমাধান কৰোটোত সৰ্বাধিক গুৰুত্ব প্ৰদান কৰি লগতে অৰ্থনৈতিক সম্পদ গঠনৰ ওপৰতো গুৰুত্ব প্ৰদানেৰে কয় যে যেতিয়ালৈকে ৰাজ্যখনৰ আয়ৰ পৰিমাণ খৰছতকৈ অধিক নহ’ব তেতিয়ালৈকে অৰ্থনৈতিক বিকাশ বাধাপ্রাপ্ত হৈয়ে থাকিব।


প্ৰবন্ধ – Page 22 – ফটাঢোল\nJanuary 1, 2018 প্ৰবন্ধ\t6 Comments\nপোনাৰাম গন্ধীয়া : এজন অখ্যাত কবি – ধনজিত বৰুৱা\nআমাৰ বাবে জীৱন হ’ল যুদ্ধ, কিতাপ, নাটক ইত্যাদি৷ জীৱনক এনে প্ৰতীকেৰেই বুজোৱা হয়৷ পিছে তেওঁৰ মতে জীৱন হ’ল ফুলনি৷ চাইকেলখন লৈ কামলৈ আহে৷ বাট চোৱাতকৈ আপোন মুখ চায়৷ বিভিন্ন সম্বন্ধৰ শব্দ ভূষণেৰে তৰণী সংঘৰ জ্যেষ্ঠ মহৰীজন আহি থাকে৷ পুৱাই খেতি পথাৰত লগ পোৱা বন্ধুসম মানুহবোৰৰ পৰা কাছাৰীৰ কামত অহা চৰিত্ৰবোৰ বুকুৰ মাজত সাঁচি থয়৷ তাৰে কবিতা গুঁঠি যায়৷ পৰিৱেশ, ৰাজনীতি নামৰ ছন্দ কাকনো এৰে – ☆☆ “বিহঙ্গমে গীত গায় ফুলে ফলে মধু পায় বাৰিষাৰ বৰষুণে জগত যায় ভৰি ——–“ বা\nDecember 1, 2017 প্ৰবন্ধ\t23 Comments\nশংকৰদেৱৰ নাট, কাব্য আৰু উপাখ্যানত হাস্যৰসৰ বৈচিত্ৰতা – মালামণি গোস্বামী শৰ্মা\nসাহিত্যৰ সাৰ্থকতা নিৰ্ভৰ কৰে ৰস সৃষ্টিৰ দ্বাৰা পাঠকৰ মন আনন্দাপ্লুত কৰি তুলিব পৰাত। ভাৰতীয় সাহিত্যত ৰসৰ স্থান অতি উচ্চ। মহাপুৰুষ শংকৰদেৱৰ সাহিত্যৰাজীও নানা স্বাদৰ ৰস সম্ভাৰে সমৃদ্ধ। গুৰুজনাৰ সাহিত্যত ৰসৰ প্ৰসংগ চৰ্চা কৰিলে ভক্তি ৰসৰ কথাই প্ৰথম মনলৈ আহে। পিছে একশৰণ নাম আৰু ভক্তি ধৰ্ম প্ৰচাৰৰ লগতে শ্ৰোতা-দৰ্শকক আনন্দ দানৰ উদ্দেশ্যে ৰচনা কৰা মহাপুৰুষজনাৰ ৰচনাৰাজীত হাস্য, কৰুণ, শৃংগাৰ, বীৰ, ৰৌদ্ৰ আদি ৰসৰো সমাৱেশ লক্ষ্য কৰা যায়। হাস্যৰসৰ স্থায়ীভাব হাস। চৰিত্ৰৰ অসামঞ্জস্যপূৰ্ণ বচন, বিকৃত বেশ-ভূষা, চাল-চলন আদিৰ মাধ্যমেৰে সাহিত্যত হাস্যৰস সৃষ্টি\nDecember 1, 2017 প্ৰবন্ধ\t12 Comments\nপদ্মনাথ গোহাঞিবৰুৱাৰ ধেমেলীয়া নাটকত এক বিহংগম দৃষ্টিপাত – ড. দীপশিখা কলিতা\nঅসমীয়া সাহিত্যৰ ইতিহাসৰ বিশেষভাৱে স্মৰণীয় সময় উনবিংশ শতিকাৰ শেষৰ ফাললৈ জন্মলাভ কৰা যিসকল মহান হিতৈষীয়ে অসমীয়া ভাষা সাহিত্যৰ উত্তৰণৰ বাবে প্ৰচাৰ আৰু প্ৰসাৰৰ হেতু নিজৰ জীৱন-পণ ৰাখিছিল, সেইসকল প্ৰথিতযশা অসমীয়া সাহিত্যিকৰ মাজৰ অন্যতম এজন আছিল পদ্মনাথ গোহাঞিবৰুৱা। গোহাঞিবৰুৱাৰ সৃষ্টিশীল জীৱনত এভুমুকি– ১৮৭১ চনত লক্ষীমপুৰ জিলাৰ নকাৰি গাঁৱত জন্মলাভ কৰা এইজন স্মৰণীয় ব্যক্তিয়ে উত্তৰ লক্ষীমপুৰ, শিৱসাগৰ আৰু কহিমাত স্কুলীয়া শিক্ষা সম্পূৰ্ণ কৰে। কলিকতালৈ উচ্চ শিক্ষা গ্ৰহণৰ বাবে গৈছিল যদিও সেয়া আধৰুৱা হৈ থাকিল। স্কুলত শিক্ষকতা কৰাৰ উপৰিও ভালেমান ৰাজহুৱা দায়িত্ব সুচাৰুৰূপে\nলীলা গগৈৰ ৰচনাত হাস্যৰস – ডঃ চন্দ্ৰ কমল চেতিয়া\nঅসমীয়া সাহিত্য জগতৰ পৰিচিত নামসমূহৰ ভিতৰত অন্যতম হ’ল ড: লীলা গগৈ৷ নৈ বৈ যায় উপন্যাস যোগেদি অসমীয়া গ্ৰাম্য জীৱনটোক সামগ্ৰিকভাৱে প্ৰতিফলিত কৰা গগৈদেৱে আৰু ভালেখিনি মননশীল ৰচনাৰে অসমীয়া সাহিত্যৰ বৰ ভঁৰালটো চহকী কৰি থৈ গ’ল৷ বিশেষকৈ অসমৰ লোক-সংস্কৃতিৰ সমলসমূহ আৰু হেৰাই যাব ধৰা বুৰঞ্জীৰ বিভিন্ন সমলসমূহ যি ঐকান্তিক প্ৰচেষ্টাৰে সংগ্ৰহ কৰি উত্তৰ প্ৰজন্মৰ বাবে সংৰক্ষিত কৰি গ’ল তাৰ বাবে তেওঁ চিৰদিন অসমবাসীৰ স্মৰণীয় হৈ ৰ’ব৷ লীলা গগৈয়ে ১৯৫৬-৫৭ চনৰ পৰাই ‘অসম বাণী’ৰ লগতে সেই সময়ৰ ভালেকেইখন কাকত-আলোচনীত সমসাময়িক সময়ছোৱাক লৈ\n(১)১৯৯৬-৯৭ চনৰ ঘটনা। আমি তেতিয়া গুৱাহাটী বিশ্ববিদ্যালয়ৰ ৮নং ছাত্ৰাবাসৰ আৱাসী আছিলো। এদিন ভৰ দুপৰীয়া মই মোৰ বন্ধু মানৱৰ কোঠালিত একেখন বিছনাতে এনেয়ে পৰি আছিলো। চৰকাৰী বন্ধৰ দিন। বাহিৰত চৌফলীয়া ৰ’দ। ভিতৰতো অসহ্য গৰম। কোনো নিৰ্দিষ্ট বিষয় নোহোৱাকৈ এনেয়ে কথা পাতি থাকোঁতেই নেকি লাহে লাহে আমাৰ চিলমিলীয়া টোপনিও আহিছিল হ’ব পায়; ঠিক তেনেকুৱা সময়তে দুৱাৰত কেইটামান মিহি টোকৰ পৰিল। টোপনি ভাঙি যোৱাৰ বিৰক্তিৰে মানৱে ‘কোন’ বুলি এটা চিঞৰ মাৰিলে। দুৱাৰখন লাহেকৈ ঠেলি আমাৰ হোষ্টেলৰে আবাসী আমাৰ লগৰে এজনে কেৱল মূৰটো ভিতৰলৈ\nDecember 1, 2017 প্ৰবন্ধ\t3 Comments\nমাথোঁ আধা ঘণ্টা! -জুৰী বৰা বৰগোহাঞি\nভাৰতৰ প্ৰাক্তন ৰাষ্ট্ৰপতি, বিজ্ঞানী এ পি জে আব্দুল কালামে উত্তৰ-পূৰ্বাঞ্চললৈ আহি বৰ গুৰুত্বপূৰ্ণ কথা এটা কৈছিল৷ ‘শিক্ষকসকলে আধা ঘণ্টাকৈ পঢ়ক!’ তাৰ অৰ্থ এইটো– আমাৰ শিক্ষক সকলে আধাঘণ্টাও নপঢ়ে৷ শিক্ষকতাৰ দৰে বৃত্তিত জড়িত লোকক দিয়া এই উপদেশে বহুতকে ভবাই তুলিছিল, চৌদিশে আলোচিত হৈছিল৷ এ পি জে কালাম এজন অত্যন্ত মেধাসম্পন্ন ব্যক্তি, উচ্চমানৰ চিন্তাবিদ আছিল৷ সেয়ে তেওঁৰ কথাৰ তাৎপৰ্য্য মন কৰিবলগীয়া৷ ‘শিক্ষকসকলে আধা ঘণ্টাকৈ পঢ়ক৷’ শিক্ষকতা বৃত্তিত জড়িত বহুতৰ বাবে এই উপদেশ লজ্জাজনক বুলিও বিবেচিত হ’ব যদিহে তেওঁলোকে গভীৰতাৰে এইবিষয়ে চিন্তা কৰে৷\nDecember 1, 2017 প্ৰবন্ধ\tOne comment\nদণ্ডীনাথ কলিতাৰ ব্যঙ্গ ৰচনাত সমাজ সচেতনতা (কবিতাৰ বিশেষ উল্লিখনেৰে) – চাহিন জাফ্ৰি\nকোনো সমাজ, শ্ৰেণী, মতবাদ, ৰীতি-নীতিক লৈ যি নৈবক্তিক বিদ্ৰুপাত্মক ৰচনাৰ সৃষ্টি হয় আৰু তাৰ বুকুত যি হাস্যৰস সোমাই থাকে, তাকে satire বা ব্যঙ্গ হাস্যৰস বোলে। …সমাজৰ কোনো সমূহীয়া সমস্যা বা বিষয় লৈ ব্যঙ্গ হাস্যৰসিকে হাস্যৰস সৃষ্টি কৰে।(লীলা গগৈ,’সাহিত্য দুটিমান আলোচনা, পৃ.৫) ব্যঙ্গ সম্পৰ্কে বিভিন্ন সময়ত বিভিন্নজনে বিভিন্ন মতবাদ আগবঢ়াই থৈ গৈছে। চেমুৱেল জনচনৰ মতে – ব্যঙ্গ হৈছে অপৰাধ আৰু ধূর্তলিক ভৎসনা কৰি লেখা এবিধ পদ্য। আনহাতে আমেৰিকান সমালোচক এম. এইচ.আব্ৰাহমছৰ মতে – ‘ব্যঙ্গ ৰচনাই পঢ়ুৱৈক আমোদ দিব পাৰিব লাগিব। পাত্ৰ\nচেলুলইডত হাস্য-ব্যংগঃ চাৰ্লি চেপলীন, ‘দি গ্ৰেট ডিক্টেটৰ’ ইত্যাদি – গীতিকা শইকীয়া\nহাঁহিয়ে জীৱন সহজ কৰে। হাঁহিয়ে আয়ুস বঢ়ায়। জনজীৱনৰ বিৱৰ্তনৰ বিভিন্ন ক্ষেত্ৰত হাঁহি এক অপৰিহাৰ্য অংগ হৈ আহিছে। সাহিত্য-সংস্কৃতি সকলোতেই হাঁহিৰ ভৰপূৰ প্ৰয়োগ-প্ৰসাৰ ঘটি আহিছে। এই হাঁহি তথা হাস্য-ব্যংগক মনোৰঞ্জনৰ এক অন্যতম আহিলা চলচ্চিত্ৰত কিদৰে সংপৃক্ত কৰা হ’ল অথবা হৈ আহিছে তাৰ এক সম্যক আলোচনা কৰিবলৈ চেষ্টা কৰা হৈছে। যিহেতু ইউৰোপ আৰু আমেৰিকা মূলতে হলিউডতেই চিনেমাৰ ইতিহাস আৰম্ভ হৈছিল সেয়ে তাৰপৰাই চিনেমা তথা হাস্য-ব্যংগ চিনেমাৰ ক্ৰমবিকাশৰ আলোচনা কৰি লাহে লাহে বলিউড তথা ভাৰতৰ আঞ্চলিক ছবি আৰু শেষত অসমীয়া চিনেমাত হাস্য-ব্যংগৰ ওপৰত\nNovember 1, 2017 প্ৰবন্ধ\t7 Comments\nঅসমীয়া হাস্যৰসাত্মক সাহিত্যলৈ “জোনাকী যুগ“ৰ অৱদান – প্ৰণৱ নাথ\nঅসমীয়া ভাষা সাহিত্যৰ উত্তৰণত “জোনাকী যুগ’’ৰ অৱদান আছিল কল্পনাতীতভাৱে অপৰিসীম৷ এই যুগতেই আৰম্ভ হোৱা বিভিন্ন ধৰণৰ সাহিত্যৰ শাখাই অসমীয়া ভাষালৈ প্ৰভুত অৰিহনা যোগাইছিল৷ ’চনেট’কে ধৰি “আধুনিক কবিতা’’ বোৰৰ ৰচনা এই সময়তেই আৰম্ভ হ’ব ধৰে৷ গদ্য সাহিত্যৰ বিকাশ, আধুনিক বুৰঞ্জী, প্ৰবন্ধকে ধৰি বিভিন্ন ঠাইত অসংৰক্ষিত অৱস্থাত থকা লোকসাহিত্য বা সাঁচিপতিয়া পুথিবোৰকো সংৰক্ষণ আৰু সংকলন কৰাৰ ব্যৱস্থাও তেতিয়াই আৰম্ভ হৈছিল৷ ’জোনাকী যুগ’তেই অসমীয়া সাহিত্যলৈ প্ৰকৃত হাস্যৰসাত্মক সাহিত্যৰো প্ৰৱেশ ঘটে৷ পৌৰাণিক ধৰ্মীয় বা আখ্যান সাহিত্যত দুই এক চৰিত্ৰৰ জৰিয়তে হাস্যৰসৰ অৱতাৰণা কৰিবলৈ প্ৰয়াস\nNovember 1, 2017 প্ৰবন্ধ\t14 Comments\nঅসমীয়া গালি-শপনিবোৰ – বিজয়া বৰুৱা\nসংস্কৃতি হ’ল মানুহৰ সামাজিক আচৰণৰ মূৰ্ত প্ৰকাশ৷ সংস্কৃতিৰ এটা ভাগ হ’ল লোক-সংস্কৃতি৷ অসমৰ লোক-সংস্কৃতিৰ পথাৰখন অতি সাৰুৱা৷ অসমীয়া সমাজ জীৱনত বিভিন্ন অঞ্চলত প্ৰচলিত গালি শপনিবোৰৰ লোক সংস্কৃতিত এক সুকীয়া স্থান আছে৷ এই গালি শপনিবোৰৰ আৰম্ভণি ক’ত কেনেকৈ হ’ল তাক কোৱা টান৷ গালি শপনিবোৰৰ মূল আধাৰ হ’ল কাজিয়া৷ কাজিয়া নকৰিলেও ’গোৱাল গালি’ৰ প্ৰচলন আমাৰ সমাজত আছে৷ অসমীয়া সাহিত্যতো কাজিয়াৰ বৰ্ণনা পোৱা যায়৷ পৌৰাণিক সাহিত্যত ইয়াৰ বৰ্ণনা আছে৷ মহাপুৰুষ শংকৰদেৱৰ “পাৰিজাত হৰণ“ত শচী আৰু সত্যভমাৰ কাজিয়া, “চোৰধৰা পিম্পৰা গুচোৱা“ত যশোদাই গুৱালিনীসকলক উদ্দেশ্যে


চোৰাংচোৱাগিৰি কৰাৰ অপৰাধত দুজন যুৱকক মৃত্যুদণ্ড বিহিলে আলফা স্বাধীনে\nচোৰাংচোৱাগিৰিৰ অপৰাধত আলফা স্বাধীনে দুজন যুৱকক মৃত্যুদণ্ডৰে দণ্ডিত কৰিছে। ধনজিৎ দাস আৰু সঞ্জীৱ শৰ্মা নামৰ যুৱক দুজনক মৃত্যদণ্ড বিহাৰ কথা এক বিবৃতিযোগে জানিবলৈ দিছে আলফা স্বাধীনে।\nবিবৃতিটোত আলফা স্বাধীনে সদৰি কৰা মতে আজি ৭ মে’ত যুৱক দুজনৰ মৃত্যুদণ্ড কাৰ্যকৰী কৰা হৈছে।\nআলফা স্বাধীনে সদৰি কৰা জাননীখনৰ পূৰ্ণপাঠ:-\nএই জাননীৰ জৰিয়তে অসমৰ মুক্তিকামী জনগণৰ লগতে “সংযুক্ত মুক্তি বাহিনী, অসম [স্বাধীন]” তথা ইয়াৰ অধীনস্থ “সংযুক্ত মুক্তি ফৌজ, অসম [স্বাধীন]”ৰ সমূহ বিষয়া আৰু সদস্য-সদস্যাৰ জ্ঞাতাৰ্থে জনোৱা হ’ল যে সংগঠনৰ ভিতৰত শত্ৰুৰ চোৰাংচোৱাৰ অনুপ্ৰৱেশ বা প্ৰতিবিপ্লৱী সৃষ্টি শত্ৰুৰ প্ৰাচীন ৰণকৌশল। অসমৰ ‘সন্মিলিত জাতীয় মুক্তি বিপ্লৱ’ৰ দীৰ্ঘ পথ পৰিক্ৰমাত এইটো নিশ্চয়কৈ নতুন কথা নহয়। প্ৰতিপক্ষৰ সকলো দুৰভিসন্ধি প্ৰতিৰোধ কৰি সতৰ্কতাৰে আগুৱান হোৱাটোহে প্ৰতিগৰাকী স্বাধীনতা সেনানী কিম্বা থলগিৰি জনগণৰ প্ৰধান দায়িত্ব। আমাৰ সংগঠনৰ উচ্চতম পৰিষদৰ মাননীয় সভাপতি মহাশয়কে ধৰি সকলো খিতাপ অথবা পদবী নিৰ্বিশেষে নতুন সদস্য গৰাকীলৈকে সংগঠনৰ পবিত্ৰ সংবিধানে নিৰ্ধাৰণ কৰি দিয়া শৃংখলা, অনুশাসন, নিয়মাৱলী আৰু পালনীয় আচৰণবিধি হ’ল মুক্তি বিপ্লৱক বলিষ্ঠৰূপত আগবঢ়াই নিয়াৰ বুনিয়াদি ভিত্তি। সংগঠনৰ প্ৰতিটো স্তৰতে ইয়াৰ যথোচিত প্ৰয়োগ আৰু কঠোৰভাৱে পালন কৰি যোৱাটো আমাৰ প্ৰত্যেকৰে কৰ্তব্য। সৱল বিপ্লৱী নৈতিকতাৰে স্বদেশ-স্বজাতিৰ বুৰঞ্জীগত ৰাজনৈতিক অধিকাৰ প্ৰতিষ্ঠাৰ হকে সহযোদ্ধা-সতীৰ্থই কৰা অহোপুৰুষাৰ্থৰ ওচৰত বৈৰী শক্তিৰ যিকোনো গুপ্ত ষড়যন্ত্ৰ অথবা কু-চক্ৰান্ত পৰাজিত হ’বলৈ বাধ্য। সংগঠনৰ ভিতৰত ছদ্মবেশী দেশপ্ৰেমিকৰ ভাও লৈ শত্ৰুৰ শ্ৰুতলিপি মতে সংগঠনক ক্ষতি কৰিব পৰা সংবিধান পৰিপন্থী কাৰ্য্যক জাতিদ্ৰোহী অপৰাধ হিচাপে আমাৰ সংগঠনে জন্মলগ্নৰে পৰা আজিকোপতি গণ্য কৰি আহিছে। এইক্ষেত্ৰত শূন্য সহনশীল নীতি অনাগত দিনটো বাহাল থাকিব।\nযোৱা ইংৰাজী ২৪/০৪/২০২২ তাৰিখে দুপৰীয়া প্ৰায় ১২-০০ বজাত নৱাগত সদস্য শ্ৰীধনজিৎ দাস ওৰফে শ্ৰীৰূপক অসম [পিতৃৰ নামঃ- প্ৰয়াত উদ্ধৱ দাস, মাতৃৰ নামঃ- প্ৰয়াত বীণা দাস, গাঁওঃ- বৰপেটা টাউন, ডাকঘৰঃ- বৰপেটা, জিলাঃ- বৰপেটা]এ “সংযুক্ত মুক্তি ফৌজ, অসম [স্বাধীন]”ৰ চলমান শিবিৰত বিশেষ অভিযানকালীন সময়ছোৱাত পলায়ন কৰিছিল। কিন্তু ইংৰাজী ২৫/০৪/২০২২ তাৰিখে আমাৰ নিয়মিত পহৰাৰত ভ্ৰাম্যমাণ দল এটাই কৰায়ত্ত কৰিবলৈ সক্ষম হয়। কৰায়ত্ত সদস্যগৰাকীক সংশ্লিষ্ট প্ৰশাসনিক পৰ্য্যায়ত আৰু দায়িত্ববাহী বিষয়াৰ তত্বাৱধানত সোধ-পোছৰ লগতে তৎপৰতাৰে তদন্ত আৰম্ভ কৰাত; শ্ৰীৰূপক অসমে নিজৰ সকলো অপৰাধ তদন্তকাৰী বিষয়াৰ সন্মুখত নিজ মুখে ব্যক্ত কৰাৰ উপৰিও উদ্দেশ্যপ্ৰণোদিতভাৱে চলমান শিবিৰৰ পৰা পলায়ন কৰাৰ আগমুহুৰ্তত কেইবাজনো নতুন সদস্যক প্ৰলোভন দেখুৱাই আত্মসমৰ্পণৰ বাবে উচটনি দিয়াৰ লগতে সংগঠনত যোগদানৰ বাবে যোগাযোগ কৰি থকা সময়ছোৱাৰ ভিতৰত একাংশ আৰক্ষী বিষয়া লগত সংগোপনে জড়িত হৈ আমাৰ সমৰ্থক-শুভাকাংক্ষীক চিনাক্ত কৰি অসম আৰক্ষী বাহিনীৰ হাতত ধৰাই দিয়াৰ লেখীয়া একাধিক গুৰুতৰ অপৰাধৰ কথা অকপটে স্বীকাৰ কৰে।\nসেয়ে ইংৰাজী ০৪/০৫/২০২২ তাৰিখে নিম্ন বিচাৰ সদনৰ মুখ্য অধ্যক্ষৰ অধ্যক্ষতাত অনুস্থিত হোৱা বিচাৰ সদনে অভিযুক্ত সদস্যগৰাকীৰ অকপট স্বীকাৰোক্তি আৰু প্ৰমাণিত তথ্যৰ আধাৰত সকলো দিশ নিৰ্মোহ পৰ্য্যালোচনাৰ অন্ততঃ সংগঠনৰ সংবিধানৰ বিচাৰ উপবিধি দফা- ৯ ইউ,পি,চি, [U.P.C.]ৰ অনুচ্ছেদ [গ] অনুসৰি-  ষড়যন্ত্ৰমূলক আত্মসমৰ্পণৰ প্ৰচেষ্টা চলোৱা  প্ৰতিবিপ্লৱী কাৰ্য্যত জড়িত হোৱা; অনুচ্ছেদ [ঘ] আৰু [ঙ] অনুযায়ী- আত্মসমৰ্পণৰ বাবে উচটনি দিয়াৰ লগতে সহযোগীক বিপথে পৰিচালিত কৰাৰ অপৰাধত মৃত্যুদণ্ডৰ ৰায় ঘোষণা কৰা হ’ল ৷ আনকি বিচাৰ উপবিধিৰ বিশেষ অনুচ্ছেদ  মৰ্মে- ‘বিশেষ অভিযানকালীন সময়ছোৱাত পলায়ন কৰা সদস্যৰ ওপৰত আৰোপিত মৃত্যুদণ্ডৰ ৰায়’ নিম্ন সদনে বাহাল ৰাখে।\nআন এগৰাকী নৱাগত সদস্য শ্ৰীসঞ্জীৱ শৰ্মা ওৰফে শ্ৰীঋষৱ অসম [পিতৃৰ নামঃ- শ্ৰীমুনিন্দ্ৰ শৰ্মা, মাতৃৰ নামঃ- প্ৰয়াত জুনু দেৱী, গাঁওঃ- মুক্তাপুৰ, ডাকঘৰঃ- লোচ, থানাঃ- বাইহাটা চাৰিআলি, জিলাঃ- কামৰূপ(গ্ৰাম্য)]এ ভাৰতীয় দখলদাৰী বাহিনী আৰু একাংশ অসম পুলিচ বিষয়াৰ নিৰ্দ্দেশত ধনৰ লালসাত বৈৰী ৰাষ্ট্ৰৰ চোৰাংচোৱা হিচাপে আমাৰ সংগঠনত যোগদানৰ গইনাৰে সংগঠনৰ আভ্যন্তৰীণ যোগাযোগ ব্যৱস্থা চিনাক্ত কৰি তাত আধুনিক যন্ত্ৰ সংস্থাপনেৰে শত্ৰু পক্ষক খবৰ সৰবৰাহৰ ব্যৱস্থা সুচল কৰি দিয়া আৰু সামৰিক প্ৰশিক্ষণৰ পাছত সংগঠনৰ বিষয়া-সদস্যক হত্যাৰ নিচিনা ঘৃণনীয় গোপন অভিযান পৰ্য্যায়ক্ৰমে কাৰ্য্যকৰী কৰাৰ অভিপ্ৰায়ৰে সদস্যভূক্তি হোৱাৰ কথা নিজ মুখে স্বীকাৰ কৰে। সেয়ে ইংৰাজী ০৫/০৫/২০২২ তাৰিখে নিম্ন বিচাৰ সদনৰ মুখ্য অধ্যক্ষৰ অধ্যক্ষতাত অনুস্থিত হোৱা আন এখন বিচাৰ সদনে সংগঠনৰ সংবিধানৰ বিচাৰ উপবিধি দফা- ৯ ইউ,পি,চি, [U.P.C.]ৰ বিশেষ অনুচ্ছেদ  অনুসৰি- দখলদাৰী শত্ৰুৰ হৈ চোৰাংচোৱা কাৰ্যত লিপ্ত থকা তথা গুপ্ত ষড়যন্ত্ৰৰ বিষয়ে নিজ মুখে স্বীকাৰ কৰাৰ পৰিপ্ৰেক্ষিতত এনে গুৰুতৰ অপৰাধত দোষী সাব্যস্তৰে শ্ৰীসঞ্জীৱ শৰ্মা ওৰফে শ্ৰীঋষৱ অসমক মৃত্যুদণ্ডৰ ৰায় ঘোষণা কৰা হ’ল ৷\nউপৰিউক্ত সদস্য দুগৰাকীৰ দোষ ক্ষমাৰ অযোগ্য হোৱা হেতুকে নিম্ন বিচাৰ সদনৰ ৰায় অনুসৰি আজি ইংৰাজী ০৭/০৫/২০২২ তাৰিখে এনে অবাঞ্ছিত মৃত্যুদণ্ড বিহা হ’ল।\n[ব্ৰিগেডিয়াৰ এ.জেদ.শিৰোণাম অসম]\nমুখ্য অধ্যক্ষ, নিম্ন বিচাৰ সদন\nসংযুক্ত মুক্তি বাহিনী, অসম [স্বাধীন]


Class 10 Science Chapter3| ধাতু আৰু অধাতু Full Concept | ধাতু আৰু অধাতু\nClass 10 Science Chapter3| ধাতু আৰু অধাতু\nআজি আমি আপোনালোকৰ বাবে লৈ আহিছোঁ Class 10 Science Chapter3Metals And Non Metals তথা অসমীয়া মাধ্যমৰ দশম মান শ্ৰেণীৰ বিজ্ঞানৰ তৃতীয় অধ্যায় “ধাতু আৰু অধাতু” ৰ বিষয়ে। Class 10 Science Chapter3সবিশেষ জানিবলৈ হলে আপুনি প্ৰথমতে পৰ্য্যাবৃত্ত তালিকা (Periodic Table) ৰ বিষয়ে জানিব লাগিব । যদি আপুনি পৰ্য্যাবৃত্ত তালিকাৰ বিষয়ে জানিব বিচাৰে তেন্তে এতিয়াই লিংকত ক্লিক কৰক ।\nপোন প্ৰথমতে ধাতু আৰু অধাতুৰ বিষয়ে জানিবলৈ হলে ইহঁতৰ সাধাৰণ ধৰ্মৰ বিষয়ে জানিব লাগিব। ধাতু আৰু অধাতুৰ সাধাৰণ ধৰ্মৰ ভিতৰত আমি ইয়াত এতিয়া আলোচনা কৰিম ধাতুৰ ভৌতিক ধৰ্মৰ (Physical Properties of Metal) বিষয়ে।\nধাতুৰ ভৌতিক ধৰ্মৰ (Physical Properties of Metal)\nধাতুৰ ৰাসায়নিক ধৰ্ম (Chemical Properties of Metal) :\nধাতুৰ দহন বিক্ৰিয়া\nধাতুৱে পানীৰ সৈতে বিক্ৰিয়া\nধাতুৱে এচিডৰ সৈতে বিক্ৰিয়া\nধাতু আৰু আন ধাতৱ লৱনৰ বিক্ৰিয়া\nধাতু আৰু অধাতুৰ বিক্ৰিয়া\nআয়নীয় যৌগৰ ধৰ্ম (Properties of Ionic Compound)\nধাতুৰ উৎস আৰু আহৰণ পদ্ধতি\nনিম্ন সক্ৰিয় ধাতু কিদৰে নিষ্কাষণ কৰা হয়\nমজলীয়া সক্ৰিয় ধাতু কিদৰে নিষ্কাষণ কৰা হয়?\nউচ্চ সক্ৰিয় ধাতু কিদৰে নিষ্কাষণ কৰা হয়?\nধাতুৰ পৰিশোধন পদ্ধতি\nক্ষয়ীভৱন আৰু ক্ষয় প্ৰতিৰোধ\nImportant Question For HSLC Exam\nশেষ বাক্য:Class 10 Science Chapter 3\nধাতুৰ বিভিন্ন ভৌতিক ধৰ্ম আছে যদিও গোটেইখিনি দশম মান শ্ৰেণীত আলোচনা কৰাৰ প্ৰয়োজন নপৰে। সেইবাবে প্ৰয়োজনীয় কেইটামান ধাতুৰ ভৌতিক ধৰ্মৰ বিষয়ে তলত উল্লেখ কৰা হল।\nবিশুদ্ধ ধাতুসমূহৰ সাধাৰণতে চিকমিকিয়া গুণ থাকে কিন্তু আয়ডিন (I) অধাতু যদিও চিকমিকিয়া গুণ যুক্ত।\nধাতু সমূহ সাধাৰণতে কঠিন অৱস্থাত থাকে যদিও পাৰা (Hg) সাধাৰণ উষ্ণতাত জুলীয়া অৱস্থাত থাকে।\nধাতু সমূহ অধিক মাত্ৰাত ঘাত সহনশীল । ধাতু সমূহক হাতুৰীৰে কোবালেও পৰিৱৰ্তন নহয়। প্ৰায়বোৰ ধাতু কঠিন অৱস্থাত থাকে । কাৰ্বন (C) অধাতু হোৱাহেতুকে ইয়াৰ অৱৰূপ হীৰা (Diamond) আটাইতকৈ কঠিন পদাৰ্থ।\nধাতুৰ ঘাত নমনীয়তা গুণ সম্পন্ন। উদাহৰণ স্বৰূপে সো‍ন(Au) অতি ঘাত নমনীয়তা গুণ সম্পন্ন। ইয়াৰ প্ৰায় এক গ্ৰাম সো‍নৰ পৰা প্ৰায়2কিলোমিটাৰ দীঘল তাৰ প্ৰস্তুত কৰিব পৰা যায়।\nধাতু সাধাৰণতে তাপ আৰু বিদ্যুতৰ সুপৰিবাহী। অধাতু বিদ্যুতৰ কুপৰিবাহী যদিও কাৰ্বন (C) ৰ বহুৰূপ গ্ৰেফাইট বিদ্যুতৰ সুপৰিবাহী।\nধাতু সমূহৰ নিনাদী গুণ সম্পন্ন ধৰ্ম থাকে।\nClass 10 Science Chapter3ৰ এইখিনি কথা আলোচনা কৰাৰ পিছত কিছু প্ৰয়োজনীয় প্ৰশ্ন ইয়াত সুধিব পাৰে। এই প্ৰশ্ন সমূহ আমি ইয়াত যোগ কৰিছোঁ যদিও ইয়াৰ উত্তৰ আলোচনা নকৰিলোঁ কাৰণ যদি আপুনি আমাৰ আলোচ্য বিষয় বুজিব পৰিছে তেন্তে অতি সহজেই ইয়াৰ উত্তৰ দিব পাৰিব। যদি আপুনি তলত উল্লেখ কৰা প্ৰশ্নৰ উত্তৰ বিচাৰি পোৱা নাই তেন্তে অপেক্ষা কৰক, পৰৱৰ্তী আলোচনাত আমি Full Question Answers Class 10 Science Chapter3Metal And Non Metal ৰ।\nবৰ্তমানলৈকে আলোচনা কৰা বিষয় “Class 10 Science Chapter 3” ৰ পৰা ধাতু আৰু ধাতুৰ সংজ্ঞা দিব পৰা হোৱা নাই। ইয়াৰ কাৰণ হিচাপে কব লাগিব যে শুদ্ধ সংজ্ঞা দিবলৈ হলে আমি ধাতুৰ ৰাসায়নিক ধৰ্ম (Chemical Properties of Metal) ৰ বিষয়ে আলোচনা কৰিব লাগিব।\nএতিয়ালৈকে আমি ধাতুৰ ভৌতিক ধৰ্ম (Physical Properties of Metal) ৰ বিষয়ে আলোচনা কৰিলোঁ। এতিয়া আমি আলোচনা কৰিম ধাতুৰ ৰাসায়নিক ধৰ্ম (Chemical Properties of Metal) ৰ বিষয়ে।\nপ্ৰায় সকলো ধাতুৱে বায়ু বা অক্সিজেন উপস্থিতিত দহন ঘটালে ধাতৱ অক্সাইড উৎপন্ন হয়।\nধাতু + অক্সিজেন —–> ধাতৱ অক্সাইড\n2Cu + O2—–> 2CuO\n4Al+ 3O2——>2Al2O3\nওপৰৰ বিক্ৰিয়াত উৎপন্ন হোৱা Al2O3 কিছু বিশেষ গুণ আছে। ধাতৱ অক্সাইডসমূহ সাধাৰণতে ক্ষাৰকীয় । কিন্তু কিছুমান ধাতৱ অক্সাইডে আম্লিক বা ক্ষাৰকীয় উভয় ধৰ্মকে প্ৰদৰ্শন কৰে।\nকিছুমান ধাতৱ অক্সাইডে এছিড আৰু ক্ষাৰ উভয়ৰে সৈতে বিক্ৰিয়া কৰি লৱণ আৰু পানী উৎপন্ন হয়। সেইবাবে ইয়াক উভধৰ্মী অক্সাইড বোলে।\nAl2O3+6 HCl ——–> 2AlCl3+ 3H2O\nAl2O3+ 2NaOH ——–> 2NaAlO2+ H2O\nযদিও ধাতুৱে মুক্ত পৰিৱেশলত অৰ্থাৎ অক্সিজেনৰ সৈতে বিক্ৰিয়া কৰি ধাতৱ অক্সাইড উৎপন্ন কৰে কিন্তু সকলো ধাতুৰ সৈতে সমান বাবে বিক্ৰিয়া নকৰে। কিছুমান ধাতুৱে বায়ুৰ লগত বিক্ৰিয়া অতি প্ৰবল ভাৱে কৰে। যেনে – ছডিয়াম, পটেছিয়াম ইত্যাদি।\nNa, K আদি ধাতুৱে বায়ুত থকা জ্বলীয় বাষ্পৰ সৈতে ইমান প্ৰবল ভাৱে বিক্ৰিয়া কৰে যে জুই জ্বলি উঠে। সেয়েহে দুৰ্ঘটনাৰ পৰা হাত সাৰিবলৈ ইহঁতক কেৰাচিন তেলত ডুবাই ৰখা হয়।\nইয়াৰ ওপৰিও Mg, Al, Zn, Pb আদি ধাতুৰ পৃষ্ঠত অক্সাইডৰ আৱৰণ থাকে যাতে ধাতুটোক অধিক জাৰণৰ পৰা ৰক্ষা কৰিব পাৰে। অৰ্থাৎ ইহঁতে বায়ুৰ সৈতে ইমান প্ৰৱল ভাবে বিক্ৰিয়া নকৰে।\nধাতুৱে সাধাৰণতে পানীৰ সৈতে বিক্ৰিয়া কৰি ধাতৱ অক্সাইড আৰু হাইড্ৰজেন গেছ উৎপন্ন কৰে। পানীৰ দ্ৰৱনীয় ধাতৱ অক্সাইডে পানীত দ্ৰৱীভূত হৈ ধাতুৰ হাইড্ৰক্সাইড উৎপন্ন কৰে।\nধাতু+ পানী ——> ধাতৱ অক্সাইড + হাইড্ৰজেন\nধাতৱ অক্সাইড + পানী ——> ধাতৱ হাইড্ৰক্সাইড + হাইড্ৰজেন গেছ\n1) 2K+2KOH—–> 2KOH + H2\n2) 2Na + 2H2O—-> 2NaOH+ H2\nওপৰোক্ত বিক্ৰিয়াত উৎপন্ন হোৱা H2 গেছ নিমিষতে জ্বলি উঠে। কিন্তু আন কিছুমান ধাতু যেনে Ca য়ে বিক্ৰিয়া কৰি উৎপন্ন হোৱা H2 গেছ জ্বলি নুঠে।\nCa+2H2O—–> Ca(OH)2+ H2\nইয়াৰ ওপৰিও Mg য়ে ঠাণ্ডা পানীৰ সৈতে বিক্ৰিয়া নকৰে যদিও গৰম পানীৰ লগত বিক্ৰিয়া কৰি Mg(OH)2 আৰু H2 গেছ উৎপন্ন কৰে।\nAl, Fe, Zn আদিয়ে ঠাণ্ডা অথবা গৰম পানী কাৰোৰে সৈতে বিক্ৰিয়া নকৰে। ইহঁতে গৰম পানীৰ জ্বলীয় বাষ্পৰ সৈতে বিক্ৰিয়া কৰি ধাতৱ অক্সাইড আৰু H2 গেছ উৎপন্ন কৰে ।\n2Al + 3H2O(g)——–> Al2O3+ 3H2\n3Fe +4H2O(g)——-> Fe3O4+ 4H2\nআনহাতে Pb, Cu, Ag, Au আদিয়ে কোনো অৱস্থাতেই পানীৰ সৈতে বিক্ৰিয়া নকৰে।\nসাধাৰণতে ধাতুৱে এচিডৰ সৈতে বিক্ৰিয়া কৰিলে ধাতুৰ লৱণ আৰু H2 গেছ উৎপন্ন হয় কিন্তু সকলো ক্ষেত্ৰতে নহয়।\nধাতু + এছিড ——-> ধাতৱ লৱণ + হাইড্ৰজেন গেছ, যেনে – 2Na+ 2HCl—> 2NaCl+ H2\nকিন্তু নাইট্ৰিক এছিড (HNO3) ৰ লগত ধাতুৱে বিক্ৰিয়া কৰিলে H2 উৎপন্ন নহয়। কাৰণ HNO3 এক প্ৰকাৰৰ জাৰক পদাৰ্থ। এই বিক্ৰিয়াত উৎপন্ন হোৱা H2 গেছক পানীলৈ পৰিৱৰ্তন কৰে।\nধাতুৱে অনা ধাতৱ লৱনৰ সৈতে বিক্ৰিয়া কৰিলে সাধাৰণতে প্ৰতিস্থাপন বা অপসৰণ বিক্ৰিয়া ঘটে। যদি আপুনি প্ৰতিস্থাপন বা অপসৰণ বিক্ৰিয়া (Displacement reaction In Assamese Medium Science Class 10) কি নাজানে তেন্তে ওপৰৰ লিংকত ক্লিক কৰক । প্ৰতিস্থাপন বা অপসৰণ বিক্ৰিয়া বুজিবলৈ হলে আমি ধাতুৰ সক্ৰিয়তা শ্ৰেণীৰ কথা বুজিব লাগিব।\nধাতু আৰু অধাতুৰ বিক্ৰিয়া সাধাৰণতে সিহঁতৰ বহিৰ্তম কক্ষত থকা মুঠ ইলেক্ট্ৰনৰ সংখ্যাৰ ওপৰত নিৰ্ভৰ কৰে।\nধাতুৱে সাধাৰণতে ইয়াৰ বহি: তম কক্ষত থকা অতিৰিক্ত ইলেক্ট্ৰন ত্যাগ কৰি ধনাত্মক আয়ন গঠন কৰাৰ বিপৰীতে অধাতু বহি: তম কক্ষত ইলেক্ট্ৰন গ্ৰহণ কৰি ঋণাত্মক আয়ন গঠন কৰে ।\nউদাহৰণ স্বৰূপে লোৱা Na আৰু Cl ৰ মাজৰ বিক্ৰিয়াৰ কথাকে কব পাৰি। ধনাত্মক বা ঋণাত্মক আধানৰ মাজত এক বিদ্যুৎ স্থিতীয় আকৰ্ষণী বলৰ দ্বাৰা বান্ধ খাই NaCl যৌগ গঠন হয়। এনেদৰে গঠন হোৱা যৌগক আয়নীয় যৌগ (Ionic compound) বোলে।\nএতিয়া কথা হল আয়নীয় যৌগ কি বা ইহঁতৰ কিবা বৈশিষ্ট আছে নেকি তাৰ বিষয়ে জনাটো অতি প্ৰয়োজন।\nআয়নীয় যৌগ সমূহ সাধাৰণতে কঠিন বা গোটা আৰু কিন্তু দৃঢ়। কিয়নো ধনাত্মক আৰু ঋণাত্মক আধানৰ মাজত বিদ্যুৎস্থিতিয় আকৰ্ষণীয় বল যথেষ্ট শক্তিশালী।\nআয়নীয় যৌগৰ মাজত আন্ত:আয়ণীয় বিদ্যুৎস্থিতিয় বল বেছি হোৱা বাবে উতলাংক আৰু গলনাংক বেছি হয়।\nআয়নীয় যৌগ সমূহ পানীত দ্ৰৱনীয় যদিও কেৰচিন , পেট্ৰল আদি দ্ৰাৱকত দ্ৰৱনীয় নহয়।\nআয়নীয় যৌগ সমূহ বিগলিত অৱস্থাত বিদ্যুৎ পৰিবহন কৰিব পাৰে।\nএতিয়ালৈকে ধাতুৰ ভৌতিক আৰু ৰাসায়নিক ধৰ্মৰ বিষয়ে আলোচনা কৰিলোঁ যদিও ধাতুৰ উৎস কি বা ইয়াক কিদৰে আহৰণ কৰা হয় তাৰ বিষয়ে নাজানো। এতিয়া আমি আলোচনা কৰিম What is the source of metal অৰ্থাৎ ধাতুৰ উৎস কি?\nবৰ্তমান লৈকে আৱিষ্কৃত ধাতুসমূহৰ প্ৰায় ভাগেই পৃথিৱীৰ খোলত পোৱা যায়। মৌল বা যৌগ অৱস্থাত পোৱা এনেধৰণৰ পদাৰ্থক খনিজ পদাৰ্থ বা মনিক (Minerals) বোলে।\nএনেধৰণৰ মনিক যাৰ পৰা অতি কম খৰচত লাভজনক ভাৱে কোনো এবিধ ধাতু সহজভাৱে আহৰণ কৰিব পৰা যায় তাক Ore অৰ্থাৎ আকৰ বা আকৰিক বোলে।\nধাতুৰ আহৰণত বিভিন্ন পদ্ধতি ব্যৱহাৰ কৰা হয়। ইঁহতক আহৰণ কৰিবলৈ সাধাৰণতে ইহঁতৰ সক্ৰীয়তা ওপৰত নিৰ্ভৰ কৰি আহৰণ কৰা হয়। ধাতু সমূহক সাধাৰণতে তিনিটা শ্ৰেণীৰ ভিত্তিত নিষ্কাষণ কৰা হয়।\nউচ্চ সক্ৰিয় ধাতু। যেনে- K, Na, Ca, Mg ইত্যাদি।\nমজলীয়া সক্ৰিয় ধাতু। যেনে- Zn, Fe, Pb ইত্যাদি।\nনিম্ন সক্ৰিয় ধাতু। যেনে- Cu, Hg ইত্যাদি।\nধাতু সমূহক খনিৰ পৰা আহৰণ কৰাৰ পিছত প্ৰথমতে তাত মিহলি হৈ থকা অপদ্ৰব্য সমূহক আঁতৰ কৰা হয়। ইয়াক আকৰৰ গাঢ়ীকৰণ বুলি কোৱা হয়। ইয়াত বিভিন্ন পদ্ধতি ব্যৱহাৰ কৰা হয় যদিও Class 10 Science ৰ বাবে আমি একো আলোচনা নকৰো কাৰণ এই বিষয় সমূহ আগৰ শ্ৰেণীত শিকি আহিছে।\nআমি আগতে উল্লেখ কৰিছো যে ধাতু সমূহ সক্ৰিয়তা শ্ৰেণীৰ ওপৰত নিৰ্ভৰ কৰি নিষ্কাশন কৰা হয়। আপুনি যদি সক্ৰিয়তা শ্ৰেণী কি নাজানে, তেন্তে এতিয়াই ক্লিক কৰক জানিবলৈ।\nসক্ৰিয়তা শ্ৰেণীৰ একেবাৰে তল ফালে থকা ধাতুসমূহ প্ৰায় নিষ্ক্ৰিয়। ইহঁতৰ প্ৰকৃতিত মুক্ত অৱস্থাত পোৱা যায়। ইয়াতকৈ কিছু সক্ৰিয় ধাতু যেনে Hg, Cu আদি সাধাৰণতে অক্সিজেনৰ উপস্থিতিত উত্তপ্ত কৰিলে Hg লৈ বিজাৰিত হয়।\n2HgS+ 3O2 + তাপ ———> 2HgO+ 2SO2\n2HgO + তাপ ————> 2Hg+ O2\n2Cu2S+3O2 + তাপ ———-> 2Cu2O+ 2SO2\n2Cu2O+ Cu2S + তাপ ———-> 6Cu+ SO2\nমজলীয়া সক্ৰিয় ধাতুৰ সাধাৰণতে ছালফাইড বা কাৰ্বনেট যুক্ত আকৰ থাকে। ইহঁতৰ তুলনাত অক্সাইড যুক্ত আকৰ নিষ্কাষণ অতি সহজ । সেইবাবে ইঁহতক প্ৰথমতে অক্সাইড লৈ ৰূপান্তৰিত কৰা হয়।\nইয়াৰ পিছৰ অতিৰিক্ত বায়ুৰ উপস্থিতিত উচ্চ তাপত ছালফাইড যুক্ত আকৰ উত্তপ্ত কৰি ধাতৱ অক্সাইড লৈ ৰূপান্তৰ কৰা হয়। ইয়াক তাপ জাৰণ (Roasting) বুলিও কোৱা হয়। আনহাতে পৰিমিত বায়ুৰ উপস্থিতিত কাৰ্বনেট যুক্ত আকৰ ধাতৱ অক্সাইড লৈ ৰূপান্তৰ কৰা হয়। ইয়াক দগ্ধিকৰণ বুলিও কোৱা হয়। যেনে-\n2ZnS+3O2 + তাপ ——–> 2ZnO+2SO2\nZnCO3 + তাপ ———-> ZnO + CO2\nতাপজাৰণ আৰু দগ্ধিকৰণ পদ্ধতি পোৱা অক্সাইড যুক্ত আকৰ উপযুক্ত বিজাৰকৰ সৈতে উত্তপ্ত কৰিলে ধাতু লৈ বিজাৰিত হয়। যেনে- ZnO + C ———-> Zn + CO\nউচ্চ সক্ৰিয় ধাতুসমূহক সাধাৰণতে তাপজাৰন বা দগ্ধিকৰণ প্ৰক্ৰিয়াৰ দ্বাৰা নিষ্কাষণ কৰিব পৰা নাযায় কাৰণ এই ধাতুৰ অক্সাইডৰ পৰা কাৰ্বনে অক্সিজেন আঁতৰ কৰিব নোৱাৰে। কাৰণ এই ধাতু সমূহ কাৰ্বনৰ তুলনাত অক্সিজেনৰ প্ৰতি আসক্ত বেছি।\nসেইকাৰণে উচ্চ সক্ৰিয় ধাতু সমূহ সাধাৰণতে বিদ্যুৎ বিজাৰণৰ দ্বাৰা নিষ্কাষণ কৰা হয়। যেনে – Na , Mg, বা Ca আদি ধাতু সমূহক সিহঁতৰ বিগলিত ক্লৰাইডৰ বিদ্যুৎ বিশ্লেষণৰ দ্বাৰা ধাতু নিষ্কাষণ কৰা হয়। এই প্ৰক্ৰিয়াত কেথডত ধাতু জমা হয় আৰু এনডত ক্লৰিন গেছ যুক্ত হয়।\nকেথড: Na+ + e– ——-> Na\nএনড: 2Cl– ———> Cl2 + 2e–\nবিভিন্ন পদ্ধতিৰে নিষ্কাষণ কৰি পোৱা ধাতু সমূহক সম্পূৰ্ণ বিশুদ্ধ ৰূপত পোৱা নাযায়। সেয়েহে বিদ্যুৎ পৰিশোধন পদ্ধতিৰ সহায়ত Cu, Zn, Sn, Ni, Ag, Au আদি ধাতুক নিষ্কাষণৰ পিছত পৰিশোধন কৰা হয়।\nবিদ্যুৎ পৰিশোধন পদ্ধতিত অশুদ্ধ ধাতুৰ এনড আৰু বিশুদ্ধ ধাতুৰ কেথড হিচাপে ব্যৱহাৰ কৰা হয়।\nএই পদ্ধতিৰ ধাতুৰ লৱনৰ দ্ৰৱক বিদ্যুৎ বিজাৰক হিচাপে ব্যৱহাৰ কৰা হয়। বিদ্যুৎ পৰিশোধন পদ্ধতিত একমুখী বিদ্যুৎ ব্যৱহাৰ কৰাৰ লগে লগে এনড হিচাপে ব্যৱহাৰ কৰা অশুদ্ধ ধাতুৰ পাতৰ পৰা বিশুদ্ধ ধাতু খিনি দ্ৰৱীভূত হয় আৰু ই অৱশেষত বিশুদ্ধ ধাতুৰ পাতত যাক আমি কেথড হিচাপে ব্যৱহাৰ কৰিছো তাত জমা হয়। এই প্ৰক্ৰিয়াত অদ্ৰৱনীয় অশুদ্ধী কিছু পাত্ৰৰ তলত জমা হয়। ই এনডৰ তলত জমা হয় যাৰ বাবে ইয়াক এনড বোকা বোলে।\nইয়াৰ পিছত Class 10 Science Chapter3ৰ শেষৰ অংশত আছে ক্ষয়ীভৱন আৰু ক্ষয়ীভৱন প্ৰতিৰোধৰ বিভিন্ন উপায়।\nক্ষয়ীভৱন সাধাৰণতে এটা প্ৰক্ৰিয়া যত ধাতু বা ধাতুৰ পৃষ্ঠত বিভিন্ন কাৰক যেনে- এচিড, জলীয় বাষ্প আদিৰ দ্বাৰা আক্ৰান্ত হৈ ক্ষয় সাধন হয়, তাক ক্ষয়ীভৱন বোলে। এই প্ৰক্ৰিয়াত বিভিন্ন ধাতুৰ ক্ষয়ীভৱন প্ৰক্ৰিয়া বেলেগ বেলেগ হয়। যেনে-\nছিলভাৰ বা ৰূপৰ পাত্ৰ বতাহৰ সংস্পৰ্শত আহিলে কলা পৰে। ইয়াত বতাহৰ সংস্পৰ্শত ছিলভাৰ ছালফাইডৰ আৱৰণ সৃষ্টি কৰে।\nকপাৰ সেমেকা বায়ুত থকা CO2 ৰ সৈতে বিক্ৰিয়া কৰি সেউজীয়া পদাৰ্থ কপাৰ কাৰ্বনেট উৎপন্ন কৰে।\nসেমেকা বায়ুত Fe অৰ্থাৎ লো কিছু দিন ৰাখিলে ৰংচুৱা মুগা বৰণৰ মামৰ লাগি ক্ষয়ীভৱন হোৱা পৰিলক্ষিত হয়।\nওপৰত আলোচনা কৰা বিভিন্ন ক্ষয়ীভৱন প্ৰক্ৰিয়া সমূহ উপায়ৰ সহায়ত ৰোধ কৰিব পৰা যায়। ক্ষয়ীভৱন প্ৰতিৰোধ কৰিবলৈ বিভিন্ন পদ্ধতি অৱলম্বন কৰা হয় যদিও তাৰ ভিতৰত ৰঙ কৰা, তেল সনা, গ্ৰীজসনা, দস্তালেপন, ক্ৰম’প্লাটিং, এনড’কৰণ বা সংকৰ ধাতু প্ৰস্তুতৰ জৰিয়তে ক্ষয়ীভৱন প্ৰতিৰোধ কৰিব পাৰি।\nপ্রঃ খাদ্যবস্তু ভৰাই ৰখা পাত্ৰবােৰত টিনৰ প্রলেপ দিয়া হয়, জিংকৰ নহয়। কিয়নাে (H.S.L.C −18)\n(a) টিনতকৈ জিংক দামী\n(b) জিংকৰ গলনাংক টিনতকৈ বেছি\n(c) জিংক টিনতকৈ অধিক সক্রিয়।\n(d) জিংক টিনতকৈ কম সক্রিয়।\nউঃ (c) জিংক টিনতকৈ অধিক সক্রিয়।\nপ্রঃ ধাতু একোটাৰ উদাহৰণ দিয়া যি ধাতু– (H.S.L.C −17)\n(i) সাধাৰণ উষ্ণতাত জুলীয়া।\n(i) তাপৰ আটাইতকৈ সুপৰিবাহী।\n(iv) তাপ কম পৰিবাহী।\nউ : (i) পাৰা (Hg) (ii) ছডিয়াম (Na) (iii) কপাৰ (Cu) (iv) লেড (Pb)।\nপ্র : তলত নাম দিয়া ধাতুবােৰৰ কোনটো ধাতুৱে অক্সিজেনৰ লগত তীব্রভাৱে বিক্রিয়া কৰে ?(H.S.L.C −17)\n(a) Na (b) Fe (c) Cu (d) Ag\nউ : (a) Na\nপ্র : ধাতুৰ ঘাত সহনীয়তা আৰু নমনীয়তাৰ অর্থ বহলাই আলােচনা কৰা।\nউ : ধাতুৰ যি ধৰ্মৰ বাবে তাক হাতুৰীৰে কোবাই সহজে মিহি আৰু দীঘল কৰিব পাৰি, তাকে ঘাত সহনীয়তা বােলে। ধাতুৰ যি ধৰ্মৰ বাবে তাক টানি পাতল পাতলকৈ ৰূপান্তৰ কৰি তাৰৰ ৰূপ দিব পাৰি, তাকে ধাতুৰ নমনীয়তা বােলে।\nপ্রঃ ছ’ডিয়াম, পটাছিয়াম আৰু লিথিয়াম ধাতু তেলত ডুবাই ৰখা হয়। (H.S.L.C −15, 18)\nউ: ছ’ডিয়াম, পটাছিয়াম আৰু লিথিয়াম ধাতু তেলত ডুবাই ৰখা হয় কাৰণ ইহঁতে ইমান প্ৰৱণতাৰে বিক্রিয়া কৰে যে মুক্ত বায়ুত বিক্রিয়া ঘটিলে জুই জ্বলি উঠে। দুর্ঘটনা ৰােধ কৰিবলৈ তেলত ইহঁতক ডুবাই ৰখা হয়।\nপ্রঃ তলৰ বিক্রিয়াবিলাকৰ ৰাসায়নিক সমীকৰণ লিখা।\n(i) উত্তপ্ত জলীয় বাষ্পৰ লগত আইৰণৰ বিক্রিয়া।\n(i) পানীৰ লগত কেলছিয়াম আৰু পটাছিয়ামৰ বিক্রিয়া।\nউ: (i) 3Fe+4H2০→Fe3০4+4H2\nপ্রঃ ইথানলৰ লগত ছ’ডিয়াম ধাতু যােগ কৰিলে কি ঘটে? বিক্রিয়াটোৰ প্ৰয়ােজনীয় ৰাসায়নিক সমীকৰণ লিখা। (H.S.L.C −17)\nউঃ ইথানলৰ লগত ছডিয়াম ধাতু যােগ কৰিলে ইহঁত দুয়ােটাৰ মাজত বিক্রিয়া ঘটি ছডিয়াম ইথক্সাইড আৰু হাইড্রজেন গেছ উৎপন্ন হয়।\nবিক্রিয়াটোৰ ৰাসায়নিক সমীকৰণটো হল—\n2Na + 2CH2CH3OH→CH3CH2O‾ Na +H2\nপ্রঃ আইৰন (II) ছালফেট দ্ৰৱণত যিংক ধাতু দিলে কি দেখিবা? সংঘটিত হােৱা বিক্রিয়াটো লিখা।(H.S.L.C −18)\nউঃ আইৰন (II) ছালফেটৰ জলীয় দ্ৰৱত যিংক মিহলি কৰিলে আইৰন ছালফেটৰ সেউজীয়া ৰং লাহে লাহে বৰণহীন হৈ পৰিব আৰু যিংকৰ ওপৰত আইৰনৰ প্রলেপ পৰিব। Zn(s)+FeSO4(aq) ZnSO4(aq)+Fe(g)\nপ্রঃ (i) ছডিয়াম, অক্সিজেন আৰু মেগনেছিয়ামৰ ইলেকট্রন বিন্দু গঠন লিখ।\n(ii) ইলেকট্রনৰ স্থানান্তৰৰ জৰিয়তে Na,০ আৰু MgOৰ গঠন লিখা।\nউঃ i) ছডিয়ামৰ ইলেকট্রন বিন্দু গঠন- Na•\nঅক্সিজেনৰ ইলেকট্রন বিন্দু গঠন- :0•\nমেগনেছিয়ামৰ ইলেকট্রন বিন্দু গঠন- Mg:\nপ্রঃ আয়নীয় যৌগৰ গলনাংক কিয় বেছি।\nউঃ আয়নীয় যৌগবােৰৰ আন্তঃআয়নীয় বিদ্যুত স্থিতীয় আকর্ষণ বল অতি বেছি। ফলত আনসমূহ পৃথক কৰিবলৈ যথেষ্ট তাপ শক্তি প্রয়োজন। সেইবাবে এইবােৰৰ। গলনাংক বেছি।\nপ্রঃ তলত দিয়াবােৰৰ সংজ্ঞা লিখা। (H.S.L.C −17)\ni) মণিক (ii) আকৰ (iii) অনিজ মল।\nউ : (i) মণিকঃ পৃথিৱীৰ খােলাত যিবােৰ বস্তু মৌল বা যৌগ অবস্থাত পাব পাৰি সেইবােৰক মণিক বােলে।\n(ii) আকৰঃ যিবােৰ পদাৰ্থৰ পৰা কম খৰচতে ধাতু এটাক বিশুদ্ধ অবস্থাত আহৰণ কৰিব পাৰি, সেইবােৰক ধাতুটোৰ আকৰ বুলি কোৱা হয়।\n(iii) খনিজ মলঃ খনিৰ পৰা আহৰণ কৰাৰ পিছত ধাতুৰ আকৰবােৰৰ লগত যিবােৰ অপদ্রবা ৰা অশুদ্ধি মিহলি হৈ থাকে তাক খনিজ মল বােলে।\nপ্রঃ অধাতু আৰু অক্সিজেনৰ মাজত যােজন হ’লে কোন প্রকাৰৰ অক্সাইড উৎপন্ন হয়? (H.S.L.C −17)\nউ : অধাতু আৰু অক্সিজেনৰ মাজত যােজন হলে অধাতুৰ অক্সাইড উৎপন্ন হয়।\nপ্রঃ প্ৰকৃতিত মুক্ত অৱস্থাত পােৱা এটা ধাতুৰ নাম?\nউঃ প্ৰকৃতিত মুক্ত অৱস্থাত পােৱা এটা ধাতুৰ নাম হল- সােণ।\nপ্রঃ মাৰকিউৰিক অক্সাইড (HgO) উত্তপ্ত কৰিলে কি ঘটে? ৰাসায়নিক সমীকৰণ লিখা।\nউ : মাৰকিউৰিক অক্সাইড উত্তপ্ত কৰিলে ই বিজাৰিত হৈ মাৰকিউৰি (Hg) আৰু অক্সিজেন (02) উৎপন্ন হয়। ৰাসায়নিক সমীকৰণটো হ’ল—\n2HgO তাপ→ 2Hg+O2\nপ্রঃ অক্সাইডৰ পৰা ধাতু উৎপন্ন কৰিবলৈ কি ৰাসায়নিক পদ্ধতি প্রয়ােগ কৰা হয় ?\nউঃ বিজাৰণ পদ্ধতি প্রয়ােগ কৰা হয়।\nপ্রঃ কোনবােৰ ধাতু সহজে ক্ষয় নহয় ?\nউঃ গােল্ড, ৰূপ, প্লেটিনাম, টাইটেনিয়াম।\nপ্রঃ সংকৰ ধাতু কি ?\nউঃ দুই বা ততােধিক ধাতু বা ধাতু আৰু অধাতুৰ সমসত্ব মিশ্রণকে সংকৰ ধাতু বােলে।\nপ্রঃ তলৰ কোনবােৰৰ ক্ষেত্ৰত প্রতিস্থাপন বিক্রিয়া ঘটিব ?\n(a) NaCI ৰ দ্ৰৱ আৰু কপাৰ ধাতু।\n(b) MgCI2 ৰ দ্ৰৱ আৰু এলুমিনিয়াম ধাতু।\nউঃ AgNO3 ৰ দ্ৰৱ আৰু কপাৰ ধাতু।\nপ্র : লােৰ টাৱা এখন মামৰে ধৰাৰ পৰা বচাই ৰাখিবলৈ তলৰ কোনটো পদ্ধতি উপযুক্ত হ’ব?\n(a) গ্রীজ ব্যৱহাৰ কৰি।\n(b) ৰং ব্যৱহাৰ কৰি।\n(c) যিংকৰ প্রলেপ দি।\n(d) ওপৰৰ সকলাে।\nউঃ (c) যিংকৰ প্রলেপ দি।\nপ্র : এটা মৌলই অক্সিজেনৰ লগত বিক্রিয়া কৰি উচ্চ গলনাংকৰ যৌগ উৎপন্ন কৰে। যৌগটো পানীত দ্ৰৱণীয়। সম্ভবপৰ মৌলটো লিখা।\n(a) কেলছিয়াম (b) কার্বন (c) ছিলিকন (d) আইন\nউ : (a) কেলছিয়াম।\nপ্র: খাদ্যবস্তু ভৰাই ৰখা পাত্ৰবােৰত টিনৰ প্ৰলেপ। দিয়া হয়, যিংকৰ নহয়। কিয়নাে—\n(b) যিংকৰ গলনাংক টিনতকৈ বেছি\n(d) যিংক টিনতকৈ কম সক্রিয়\nউ : (c) যিংক টিনতকৈ অধিক সক্রিয়।\nপ্রঃ ২০। তােমাক এটা হাতুৰী, এটা বেটাৰী, অলপ তাৰ আৰু এটা ছুইচ দিয়া হ’ল। (H.S.L.C −15)\n(b) ধাতু/অধাতুৰ চিনাক্তকৰণত এই পৰীক্ষাৰবাৰৰ উপযােগিতা উল্লেখ কৰিবা।\nউঃ (a) হাতুৰীৰে কোবালে ধাতু পাতল হ’ব। আনহাতে অধাতু গুড়ি হব।\nউ : (b) ধাতু আৰু অধাতুৰ চিনাক্তকৰণ প্ৰক্ৰিয়াটোত হাতুৰী ব্যৱহাৰ কৰিব লাগে। কাৰণ ধাতুবােৰক কোবাই চেপেটা কৰিব পাৰি। আনহাতে অধাতুক নােৱাৰি।\nপ্রঃ উভধর্মী অক্সাইড কাক বােলে? দুটা উভধর্মী অক্সাইডৰ নাম লিখা।\nউঃ যিবােৰ অক্সাইডে এছিড আৰু ক্ষাৰ উভয়ৰ লগত বিক্রিয়া কৰি লৱণ আৰু পানী উৎপন্ন কৰে সেইবােৰক উভধর্মী অক্সাইড বােলে। উদাহৰণ : যিংক অক্সাইড আৰু এলুমিনিয়াম অক্সাইড।\nপ্রঃ দুটাকৈ ধাতুৰ নাম লিখা যিয়ে লঘু এছিডৰপৰা হাইড্রজেন অপসাৰণ কৰে আৰু যিয়ে নকৰে।\nউঃ হাইড্রজেন অপসাৰণ কৰা দুটা ধাতু হল- ছ’ডিয়াম আৰু কেলছিয়াম। অপসাৰণ নকৰা ধাতু হৈছে- কপাৰ আৰু ছিলভাৰ।\nপ্রঃ M ধাতুৰ বৈদ্যুতিক শােধনৰ বেলিকা এন ‘ড, কেথড আৰু বিদ্যুত বিশ্লেষ্য কি ল’ব লাগিব ?\nউঃ অশুদ্ধ ধাতু Mক এনড হিচাপে আৰু বিশুদ্ধ Mক কেথ’ড হিচাপে M ধাতুৰ লৱণ বিশ্লেষ্য ব্যৱহাৰ কৰিব লাগিব।\nপ্রঃ প্রত্যুষে সৰু চামুচ এখনত ছালফাৰ গুড়ি লৈ উত্তাপিত কৰিলে উদ্ভৱ হোৱা গেছটো এটা পৰীক্ষানলী ওড়ােতাকৈ ধৰি সংগ্ৰহ কৰিলে।\n(a) (i) শুষ্ক লিটমাছ কাগজৰ লগত (ii) সিক্ত লিটমাছ কাগজৰ লগত গেছটাৰ বিক্রিয়া কেনে হ’ব?\nউঃ (a) (i) শুল্ক লিটমাছ কাগজৰ লগত কোনাে বিক্রিয়া নকৰে।\n(ii) গেছটোৱে সিক্ত লিটমাছৰ লগত বিক্রিয়া কৰি কাগজক ৰঙা ৰঙলৈ পৰিৱৰ্তন কৰিব।\n(b) সংঘটিত বিক্ৰিয়াটোৰ সন্তুলিত সমীকৰণটো হ’ল-\nSO2+H20 → H2S04 + 2H+S03\nপ্রঃ মাৰকিউৰিক অক্সাইড মাৰকিউৰিকলৈ বিজাৰিত হয়। (H.S.L.C −17)\nবিক্রিয়াটো: 2HgO(s)→2Hg(l) + O2(g)\nপ্রঃ লোত মামৰে ধৰা ৰােধ কৰিবলৈ দুটা উপায় বর্ণনা\nউঃ (i) ৰং কৰা।। (ii) দস্তালেপন।\nপ্রঃ অক্সিজেনৰ লগত বিক্রিয়া কৰি অধাতুবিলাকে কেনে অক্সাইড উৎপন্ন কৰে?\nউঃ অধাতুবিলাকে অক্সিজেনৰ লগত বিক্রিয়া কৰি আম্লিক অক্সাইড উৎপন্ন কৰে।\nপ্রঃ কাৰণ দর্শাৱা।\n(a) গহনা তৈয়াৰ কৰিবলৈ প্লেটিনাম, গল্ড আৰু ছিলভাৰ ব্যৱহাৰ কৰা হয়। (H.S.L.C −15/18)\nউঃ প্লেটিনাম, গল্ড আৰু ছিলভাৰ ধাতুবােৰ যথেষ্ট কঠিন, উজ্জ্বল, উচ্চ ঘাতসহনশীল আৰুনমনীয়। এইবােৰ সহজে ক্ষয় নাযায় আৰু মামৰে নধৰে। সেই কাৰণে এইবােৰক অলংকাৰ তৈয়াৰ কৰিবলৈ ব্যৱহাৰ কৰা হয়।\nউঃ (b) ছডিয়াম, পটাছিয়াম আৰু লিথিয়াম ধাতুবােৰ অতি সক্রিয় হােৱা বাবে ইহঁতে বায়ুত থকা অক্সিজেন, জলীয় বাষ্প আৰু কার্বন-ডাই-অক্সাইডৰ লগত বিক্রিয়া কৰে। যাতে ইহঁতে বিক্রিয়া কৰিব নােৱাৰে সেইবাবে এইবােৰক তেলত ডুবাই ৰখা হয়।\n(c) এলুমিনিয়াম যথেষ্ট সক্রিয় ধাতু তথাপি ইয়াক ৰন্ধনত ব্যৱহাৰ কৰা বৰ্তন তৈয়াৰ কৰিবলৈ ব্যৱহাৰ কৰা হয়। (H.S.L.C −15/18)\nউঃএলুমিনিয়াম তাপৰ সুপৰিবাহী। ই বায়ুত থকা অক্সিজেনৰ লগত বিক্রিয়া কৰি উৎপন্ন কৰা এলুমিনিয়াম অক্সাইড অধিক সুস্থিৰ। এই এলুমিনিয়াম অক্সাইডৰ প্রলেপে ভিতৰৰ এলুমিনিয়ামক ক্ষয়ীভৱনৰ পৰা ৰক্ষা কৰে আৰু ই অধিক উষ্ণতাতাে নষ্ট নহয়। সেইবাবে ইয়াক ৰন্ধা বাচন- বৰ্তনত ব্যৱহাৰ কৰা হয়।\n(d) ধাতু নিষ্কাষণৰ সময়ত কার্বনেট আৰু ছালফাইড আকৰ অক্সাইজলৈ ৰূপান্তৰ কৰা হয়। (H.S.L.C −15)\nউঃ যিহেতু ধাতুৰ অক্সাইডৰ পৰা ধাতু নিষ্কাষণ কৰা অতি সহজ, সেয়েহে ধাতুৰ কার্বনেট আৰু ছালফাইড আকৰ অক্সাইডলৈ ৰূপান্তৰ কৰা হয়।\nপ্র : চেকালগা কপাৰৰ পাত্র নেমু বা তেতেলী ৰসেৰে পৰিষ্কাৰ কৰা দেখিছানে? পাত্ৰবিলাক পৰিষ্কাৰ কৰিবলৈ টেঙাজাতীয় বস্তু কিয় বাৱহাৰ কৰে?\nউ : কপাৰৰ পাত্ৰৰ চেকা কপাৰ কার্বনেটৰ এটা প্রলেপ। এই কপাৰ কার্বনেট এচিডত দ্ৰৱীভূত হয়। সেইবাবে এই পাত্ৰবােৰ নেমু বা তেতেলী টেঙাৰ ৰসেৰে পৰিষ্কাৰ কৰা হয়। নেমু আৰু তেতেলী ৰসত ক্রমে ছাইট্রিক এছিড আৰু টাৰিটাৰিক এছিড থাকে।\nপ্র: ৰাসায়নিক ধৰ্মৰ ভিত্তিত ধাতু আৰু অধাতুৰ পার্থক্য লিখা।\nউঃ ধাতু আৰু অধাতুৰ মাজত পার্থক্য হল—\n(1) ধাতুবােৰে ধণাত্মক আধান উৎপন্ন কৰে কিন্তু অধাতুরে ঋণাত্মক আধান উৎপন্ন কৰে।\n(2) ধাতুৱে ক্ষাৰকীয় অক্সাইড গঠন কৰে। কিন্তু অধাতুৱে আম্লিক অক্সাইড গঠন কৰে।\n(3) ধাতুৰ হাইড্রাইডবােৰ আয়নীয় প্ৰকৃতিৰ আনহাতে অধাতুৰ হাইড্রাইডবােৰ সহযােজী প্রকৃতি।\nপ্রঃ গৰম পানীৰ জলাধাৰ তৈয়াৰ কৰিবলৈ কপাৰ ব্যৱহাৰ কৰা হয়। কিন্তু ষ্টিল (আইৰণৰ সংকৰ ধাতু) ব্যৱহাৰ কৰা নহয় কিয়?\nউঃ ষ্টিলতকৈ কপাৰ অধিক পৰিবাহী, ই সহজে ক্ষয় নাযায় আৰু মামৰে নধৰে। সেই বাৰে গৰম পানীৰ জলাধাৰ তৈয়াৰ কৰিবলৈ কপাৰ ব্যৱহৰ কৰা হয়।\nপ্রঃ ধাতৱ দ্যুতি কাক বােলে ?\nউঃ বিশুদ্ধ ধাতুৰ পৃষ্ঠৰ চিকমিকনিক ধাতৱ দ্যুতি বােলে।\nপ্রঃ ধাতু ‘আৰু অধাতুৰ চাৰিটাকৈ ধৰ্ম উল্লেখ কৰা।\nউঃ ধাতুৰ চাৰিটা ধর্ম হল-\n(১) ধাতুৰ চিকমিকনি আছে।\n(২) ধাতুবােৰৰ গলনাংক আৰু উতলাংক বেছি।\n(৩) ধাতুবােৰ বিদ্যুতৰ সুপৰিবাহী।\n(৪) ধাতুবােৰ ঘাতসহনীয় আৰু নমনীয়।\nঅধাতুৰ চাৰিটা ধর্ম হ’ল—\n(১) অধাতুবােৰ তাপৰ কুপৰিবাহী।\n(২) অধাতু হাইড্রাইডবােৰ সহযােজী।\n(৩) অধাতুৰ গলনাংক সাধাৰণতে অতি কম।।\n(8) অধাতুবােৰ বিদ্যুতৰ কুপৰিবাহী।\nপ্রঃ কপাৰ আৰু যিংক, কপাৰ আৰু টিন আৰু লেড আৰু টিনৰ সংকৰ ধাতুৰ নাম লিখা।\nউঃ কপাৰ আৰু যিংকৰ সংকৰ ধাতু পিতল। কপাৰ আৰু টিনৰ সংকৰ ধাতু ব্ৰঞ্জ। লেড আৰু যিংকৰ সংকৰ ধাতু—দু’ল্ডাৰ।\nপ্রঃ উভধর্মী অক্সাইড কাক বােলে? উদাহৰণ দিয়া।\nউঃ যিবােৰ অক্সাইডে এছিড আৰু ক্ষাৰকৰ লগত বিক্রিয়া কৰি লৱণ আৰু পানী উৎপন্ন কৰে, সেইবােৰক উভধর্মী অক্সাইড বােলে। উদাহৰণ—এলুমিনিয়াম অক্সাইড, যিংক অক্সাইড আদি।\nপ্র : কাৰণ দর্শোৱা :\n(১) খাদ্য সামগ্রী মেৰিয়াবলৈ এলুমিনিয়ামৰ পাত ব্যৱহাৰ কৰা হয়।\nউঃ (১) এলুমিনিয়াম কোবাই সহজে পাতল পাতলৈ পৰিৱৰ্তন কৰিব পাৰি। সেইবাবে খাদ্যসামগ্রী মেৰিয়াবলৈ এলুমিনিয়াম ব্যৱহাৰ কৰা হয়।\nপ্রঃ কি ঘটিব যেতিয়া—\n(ক) তামৰ প্লেটৰ ওপৰত লঘু ছালফিউৰিক এছিড় ঢলা হয়।\n(খ) কপাৰ ছালফেট দ্ৰৱত লােৰ গজাল ৰখা হয়।\nবিক্রিয়াসমূহ উপযুক্ত সমীকৰণ লিখিবা।\nউঃ (ক) তামৰ প্লেটৰ ওপৰত ছালফিউৰিক এছিড দিলে কপাৰ ছালফেট আৰু হাইড্রজেন গেছ উৎপন্ন হয়।\n(খ) কপাৰ ছালফেট দ্ৰৱত লােৰ গজাল ৰাখিলে, আইৰনে কপাৰ ছালফেটৰ পৰা কপাৰক অপসাৰিত কৰে।\nপ্রঃ পানীৰ সৈতে বিক্রিয়া নকৰা দুবিধ ধাতুৰ নাম লিখা।\nউ : সােণ আৰু ৰূপ।\nপ্রঃ তাপজাৰণ আৰু দন্ধীকৰণ পদ্ধতিৰ সংজ্ঞা দিয়া।\nউঃ অতিৰিক্ত বায়ুৰ উপস্থিতিত উচ্চ তাপত উত্তপ্ত কৰি ছালফাইড আকৰক ধাতৱ অক্সাইড়লৈ ৰূপান্তৰ কৰা পদ্ধতিকে তাপজাৰণ বােলা হয়।\nপৰিমিত বায়ুৰ পৰিৱেশত উচ্চ তাপত উত্তপ্ত কৰি কার্বনেট আকৰক ধাতৱ অক্সাইডলৈ ৰূপান্তৰ কৰা পদ্ধতুিক দগ্ধীকৰণ পদ্ধতি বােলা হয়।\nপ্রঃ আয়নীয় বা ইলেকট্র’যােজী যৌগ কাক বােলে? উদাহৰণ দিয়া।\nউঃ ধাতুৰ পৰা অধাতুলৈ ইলেকট্রন স্থানান্তৰ হওঁতে সৃষ্টি হােৱা যৌগক আয়নীয় বা ইলেকট্র’যযাজী যৌগ বােলে।\nউদাহৰণ– NaCl, CaCl, CaO, MgCI, আদি।\nপ্র : এমালগাম কি?\nউঃ এমালগাম এটা সংকর ধাতু। কোনাে ধাতু আৰু পাৰাৰ সংকৰ ধাতুৱে এমালগাম।\nপ্রঃ ধাতুকল্প কাক বােলে ?\nউঃ যিবােৰ মৌলই ধাতু আৰু অধাতু দুয়ােৰে ধৰ্ম দেখুৱায় তেনেবােৰ মৌলক ধাতুকল্প বােল।।\nযেনে—Ge, As, Te\nজৌতিক ধৰ্মৰ আধাৰত : তেনেবোৰ যিবোৰ দেখাত চক্চকীয়া; কঠিন, ঘাতসহনীয়, নমনীয়, তাপ আৰ বিদ্যুতৰ সুপৰিবাহী, উচ্চ গলনাংক আৰু উতলাংক বিশিষ্ট আৰু কঠিন পদাৰ্থত আঘাত কৰিলে শব্দ উৎপন্ন কৰে (নিনাদীগুণ বিশিষ্ট)।\nৰাসায়নিক ধৰ্মৰ আধাৰত : এনে মৌল যিয়ে অতি সহজে ৰাসায়নিক বিক্ৰিয়াত যোজক কক্ষৰ পৰা ইলেক্ট্ৰ’ন এৰি দি ধনাত্মক আধানযুক্ত আয়ন অৰ্থাৎ কেটায়নৰ সৃষ্টি কৰে।\nভৌতিক ধৰ্মৰ আধাৰত : এনে মৌলই ধাতুৰ ধৰ্ম প্রদৰ্শন নকৰে। ই গেছ অথবা গোটা পদাৰ্থ হ’ব পাৰে (অৱশ্যে ইয়াৰ ব্যতিক্ৰমো নথকা নহয়) |\nৰাসায়নিক ধৰ্মৰ আধাৰত : এনে মৌলই ইলেক্ট্ৰ’ন গ্ৰহণ কৰি খ৷ণাত্মক আধানযুক্ত আয়ন উৎপন্ন কৰে যাক এনায়ন বোলা হয়।\nধাতৱ দ্যুতি: বিশুদ্ধ থকা ধাতুৰ চিক্মিকনি\nঘাত সহনীয়তা: ধাতুৰ এনে গুণ যাৰ বাবে ইয়াক পাতল চেপেটা আকাৰ দিব পাৰি।\nনমনীয়তা: ধাতুৰ এনে ধৰ্ম যাৰ বাবে ইয়াক মিহি তাৰলৈ ৰূপান্তৰ কৰিব পাৰি।\nনিনাদীগুণ: ধাতুৰ এনে ধৰ্ম যাৰ ফলত টান পর্দাথ আঘাত কৰিলে ইয়াৰ পৰা উচ্চ শব্দ উৎপন্ন হয়।\nবিদ্যুৎ পৰিবাহী: এনে পদাৰ্থ যাৰ মাজেৰে বৈদ্যুতিক আধান পাৰ হৈ যাব পাৰে।\nউষ্ণতা অথবা তাপ পৰিবাহী: এনে পদাৰ্থ যিয়ে তাপ বা তাপশক্তি কঢ়িয়াব পাৰে।\nবহুৰূপতা: ভিন্ন সাংগঠনিক ৰূপত বিৰাজ কৰিব পৰা একোটা মৌলৰ ধৰ্ম । প্ৰত্যেক ৰূপৰ ভৌতিক ধৰ্ম ভিন্ন যদিও ৰাসায়নিক ধৰ্ম একে। উদাহৰণস্বৰূপে: কাৰ্বনে বহুৰূপতা প্ৰদৰ্শন কৰে।\nবহুৰূপ: একেবিধ মৌলৰে বিভিন্ন ৰূপ যিয়ে বহুৰূপতা দেখুৱায়। উদাহৰণস্বৰূপে : হীৰা আৰু গ্রেফাইট কাৰ্বনৰে বহুৰূপ\nক্ষাৰ ধাতু : আধুনিক পৰ্যায়বৃত্ত তালিকাৰ বৰ্গ 1ৰ মৌল যিয়ে ইয়াৰ পৰমাণুৰ বহিৰতম কক্ষৰ পৰা ইলেক্ট্ৰীন সহজে ত্যাগ কৰি ধনাত্মক আয়ন উৎপন্ন কৰে।\nউভধর্মী অক্সাইড (Amphoteric Oxides): ধাতীয় অক্সাইড যিবােৰে এছিড আৰু ক্ষাৰ দুয়ােবিধৰ লগতে বিক্রিয়া কৰি লৱণ আৰু পানী উৎপন্ন কৰে। উদাহৰণস্বৰূগেঃ এলুমিনিয়াম অক্সাইড (Al2O3) যিংক অক্সাইড (ZnO), ইত্যাদি।\nএনভীকৰণ ঃ মামৰ প্ৰতিৰােধ কৰাৰ বাবে বিদ্যুৎ বিশ্লেষণ পদ্ধতিৰে এলুমিনিয়ামৰ ওপৰত এলুমিনিয়াম অক্সাইডৰ ডাঠ প্রলেপ দিয়া প্রক্রিয়া। 4Al + 3O2 → 2Al2O3\nঅম্লজ: গাঢ় হাইড্রক্লৰিক এছিড (HCl) আৰু নাইট্রিক এছিড (HNO3) 3:1 অনুপাতত মিহলাই তৈয়াৰ কৰা। ই প্লেটিনাম আৰু সােণ দ্রবীভূত কৰিব পাৰে।\nধাতুৰ সক্রিয়তা ক্রম (Reactivity series of metals): সক্রিয়তাৰ অধঃক্রমত সজোৱা তালিকা\nসম্রান্ত (নিষ্ক্রিয়) গেছ (Noble (inert) gases) : আধুনিক পর্যাবৃত্ত তালিকাৰ 18 বৰ্গৰ মৌলসমূহ যাৰ যােজক কক্ষ পূর্ণ হৈ থাকে। এনে মৌলৰ ৰাসায়নিক বিক্রিয়াত ভাগ লােৱাৰ প্রৱণতা কম।\nবিজাৰণ (Reduction) : ধাতুৰ সক্রিয়তা শ্ৰেণীৰ মাজৰ অংশত থকা ধাতুৰ ধাত্রীয় অক্সাইডক উপযুক্ত বিজাৰক যেনে – কার্বন (C)ৰ দ্বাৰা বিজাৰণ ঘটাই ধাতু আহৰণ কৰাৰ প্রক্রিয়া।\nথার্মিট বিক্রিয়া: তাপবর্জী বিক্রিয়া য’ত অতিশয় সক্রিয় ধাতু (ছডিয়াম, কেলছিয়াম, এলুমিনিয়াম আদি)ক বিজাৰক পদার্থ হিচাপে ব্যৱহাৰ কৰি কম সক্রিয় ধাতুবােৰক সিহঁতৰ যৌগ [মেংগানিজ ডাই-অক্সাইড (MnO2), আইৰণ (iii) অক্সাইড (Fe203) ইত্যাদি] ৰ পৰা অপসাৰণ ৰা হয়। ইয়াৰ উৎকৃষ্ট উদাহৰণ হৈছে এলুমিনিয়ামে আইৰণক ইয়াৰ অক্সাইডৰ পৰা অপসাৰিত কৰাৰ প্রক্রিয়া। ৰে’ললাইন, ভগা মেচিন আদি জোৰা লগাবৰ বাবে ইয়াক ব্যৱহাৰ কৰা হয় । Fe203 (s) + 2Al (s) –> 2Fe(l) + Al2O3(s) + তাপ\nবিদ্যুৎ বিজাৰণ (Electrolytic reduction): ধাতুৰ সক্রিয়তা শ্ৰেণীৰ ওপৰফালে থকা অতিশয় সক্রিয় ধাতু। (যেনে– ছ’ডিয়াম, কেলছিয়াম, মেগনেছিয়াম, এলুমিনিয়াম আদি) কসিহঁতৰ বিগলিত ক্ল’ৰাইডৰ বিদ্যুৎ বিশ্লেষণেৰে নিষ্কাশন কৰাৰ প্রক্রিয়া। বিদ্যুৎ বিজাৰণ প্রক্রিয়াত ধাতুৰ আয়নে কেথ’ডৰপৰা ইলেক্ট্রন গ্ৰহণ কৰি ধাতুলৈ বিজাৰিত হয়।\nধাতুৰ শােধন (Refining of metals): ধাতু এটাক বিশুদ্ধ অৱস্থাত পাবৰ বাবে অশুদ্ধ ধাতুৰপৰা অশুদ্ধিসমূহ আঁতৰ কৰাৰ প্রক্রিয়া।\nধাতুৰ বিদ্যুৎ পৰিশােধন পদ্ধতি (Electrolytic refining of metals) ঃ এই প্রক্রিয়াত অশুদ্ধ ধাতুক এনড হিচাপে আৰু বিশুদ্ধ ধাতুৰ পাতল পাতক কেথড হিচাপে ব্যৱহাৰ কৰি বিদ্যুৎ বিশ্লেষণ প্রক্রিয়াৰে ধাতু (যেনে-কপাৰ, যিংক, টিন, নিকেল, ৰূপ, সােণ আদি) ৰ শােধন কৰা হয়। ধাতুৰ থৰ ঘৰক এই প্রতি বিদ্যুৎ বিশ্লেষ্য হিচাপে ব্যৱহাৰ কৰা হয়।\nএনড বোকা (Anode mud) : ধাতু শােধনৰ বিদ্যুৎবৈজেযিক প্রক্রিয়াত বিদ্যুৎকোষৰ এনীতৰ তলত জমা হােৱা অশুদ্ধি।\nক্ষয়ীভবন (Corrosion) : বায়ুত থকা অক্সিজেন আৰু জলীয় বাষ্পৰ সৈতে ধাতু এটাই সংঘটিত কৰাৰাসায়নিক বিক্রিয়াৰ ফলত সংশ্লিষ্ট ধাতুৰ ক্রমাগত বিনাশ।\nবিদ্যুৎলেপন (Galvanization) : ধাতু, লাে আৰু তীখাৰ ক্ষয়ীভৱন ৰােধ কৰাৰ বাবে যিংকৰ পাতল আৱৰণ দিয়া বৈদ্যুতিক পদ্ধতি।\nসংকৰ ধাতু (Alloy) : দুটা বা ততােধিক ধাতু বা এটা ধাতু আৰু এটা অধাতুৰ সমসত্ব মিশ্রণ।\nএমালগাম (Amalgam) ঃ পাৰা আৰু অন্য ধাতু মিশ্রণৰ পৰা তৈয়াৰী সংকৰ ধাতু।\nপিতল (Brass) ঃ যিংক (Zn) আৰু কপাৰ (Cu) মিশ্রিত সংকৰ ধাতু\nব্রঞ্জ (Bronze) ঃ কপাৰ (Cu) আৰু টিন (Sn) মিশ্রিত সংকৰ ধাতু।\nছল্ডাৰ (Solde) ঃ টিন (Sn) আৰু লেড (Pb) মিশ্রিত সংকৰ ধাতু\nকেৰেট (Carat) ঃ সােণৰ বিশুদ্ধতা জোখাৰ একক (বিশুদ্ধ সােণত 24 কেৰেট থাকে)।\n১) ধাতু একোটাৰ উদাহৰণ দিয়া যি ধাতু\n(i) সাধাৰণ উষ্ণতাত জুলীয়া। (ii) কটাৰিৰে সহজে কাটিব পাৰি। (iii) তাপৰ আটাইতকৈ সুপৰিবাহী। (iv) তাপৰ কম পৰিবাহী।\nউত্তৰঃ (j) পাৰা (ii) লিথিয়াম (iii) কপাৰ (iv) সীহ\n২) ধাতুৰ ঘাত সহনীয়তা আৰু নমনীয়তাৰ অৰ্থ বহলাই আলোচনা কৰা।\nউত্তৰঃ ধাতুৰ ঘাত সহনীয়তাঃ ধাতুবোৰ সাধাৰণতে টান বা কঠিন।সোণ,ৰূপ, এলুমিনিয়াম, প্লেটিমান আদি ধাতু গৰম কৰি হাতুৰীৰে পিটি বহল বা দীঘল কৰিব পাৰি। এনে ধাতুক আঘাত কৰি প্ৰসাৰিত কৰিলেও ভাঙি না1য়ায়। ইয়াকে ঘাত সহনীয়তা বোলে।\nধাতুৰ নমনীয়তাঃ ধাতুৰ পাত দীঘল কৰি তাঁৰলৈ ৰূপান্তৰিত কৰিব পৰা গুণকে ধাতুৰ নমনীয়তা বোলে।সোণ, ৰূপ এলুমিনিয়াম আদি নমনীয় ধাতু ।\n৩) ছডিয়াম ধাতু কিয় কেৰাচিন তেলত ডুবাই ৰখা হয়?\nউত্তৰঃ ছ’ডিয়াম ধাতু অতি সক্ৰিয়। ই বায়ুত উন্মুক্তভাৱে থাকিলে বায়ুৰ অক্সিজেনৰ লগত বিক্ৰিয়া কৰি অক্সাইড গঠন কৰে আৰু বায়ুৰ সংস্পৰ্শত জলি উঠে। সেইবাবে ছ’ডিয়াম ধাতু কেৰাচিন তেলত ডুবাই ৰখা হয় যাতে ই বায়ুৰ সংস্পৰ্শ নাপায়।\n৪) আয়নীয় যৌগৰ গলনাংক কিয় বেছি?\nউত্তৰঃ আয়নীয় যৌগৰ আন্তঃ আয়নীয় স্থিতি বৈদ্যুতিক আকৰ্ষণ বল বহুত বেছি। ইয়াৰ ফলত প্ৰৱল শক্তি সম্পন্ন আয়নীয় বান্ধনিৰ সৃষ্টি হয়।এই বান্ধনি ভাঙিবলৈ যথেষ্ট তীপ শক্তিৰ প্ৰয়োজন।গতিকে এনে যৌগৰ গলনাংক আৰু উতলাংক বেছি হয়।\n৫) উভধ্মী অক্সাইড কাক বোলে? দুটা উভধ্মী অক্সাইডৰ উদাহৰণ দিয়া।\nউত্তৰঃ যিবিলাক অক্সাইডে আম্লিক আৰু ক্ষাৰকীয় উভয়ৰে ধৰ্ম প্ৰদৰ্শন কৰে, সেইবোৰ অক্সাইডক উভথধ্মী অক্সাইড বোলে। উদাহৰণঃ যিংক অক্সাইড (ZnO) আৰু-এলুমিনিয়াম অক্সাইড (Al2O3)\n৬) দুটাকৈ ধাতুৰ নাম যিয়ে লঘু এছিডৰ পৰা হাইডজেন অপসাৰণ কৰে আৰু যিয়ে নকৰে।\nউত্তৰঃ আইৰণ (Fe) আৰু মেগনেছিয়াম (Mg) হাইডজেন অপসাৰণ কৰে। কপাৰ (Cu) আৰু ছিলভাৰ (Ag) হাইড’জেন অপসাৰিত কৰিব নোৱাৰে।\n৭ ) M ধাতুৰ বৈদ্যুতিক শোধনৰ বেলিকা এন’ড, কেথ’ড আৰু বিদ্যুৎ বিশ্লেষ্য কি ল’ব লাগিব?\nউত্তৰঃ M ধাতুৰ বৈদ্যুতিক শোধনৰ বেলিকা এন’ড হিচাপে M ধাতুৰে দণ্ড, কেথ’ড হিচাপে বিশুদ্ধ M ধাতুটোৰ দণ্ড আৰু বিদ্যুৎ বিশ্লেষ্য হিচাপে ধাতৱীয় ছালফেট দ্ৰৱ ল’ব লাগিব।\n৮) তলত দিয়াবোৰৰ সংজ্ঞা লিখা। (i) মণিক (ii) আকৰ (iii) খনিজ মল\nউত্তৰঃ (i) মণিকঃ ভূত্বকতে মেলি বা যৌগ অৱস্থাত পোৱা পদাৰ্থবোৰকে মণিক বোলে।\nআকৰঃ যিবোৰ মণিক বা খনিজ পদাৰ্থত কোনো এবিধ ধাতুৰ পৰিমাণ অধিক থাকে আৰু তাৰ পৰা লাভজনকভাৱে ধাতুবিধ আহৰণ কৰিব পাৰি তাকে আকৰ বোলে।\nখনিজ মলঃ খনিৰ পৰা আহৰণৰ সময়ত আকৰৰ লগত বহুতো অশুদ্ধি মিহলি হৈ থাকে। এই অশুদ্ধিবোৰকে খনিজ মল বোলে।\n১০)অক্সাইডৰ পৰা ধাতু উৎপন্ন কৰিবলৈ কি ৰাসায়নিক পদ্ধতি প্ৰয়োগ কৰা হয়।\nউত্তৰঃ অক্সাইডৰ পৰ ধাতু উৎপন্ন কৰিবলৈ বিজাৰণ পদ্ধতি প্ৰয়োগ কৰা হয়।\n১১) সংকৰ ধাতু কি?\nউত্তৰঃ সংকৰ ধাতু (alloy) হ’ল দুটা বা ততোধিক ধাতু নাইবা এটা ধাতু আৰু অধাতুৰ সমসত্ব মিশ্ৰণ যেনেঃ লো।\nClass 10 Science Chapter3ৰ বাবে যিমান খিনি প্ৰয়োজনীয় তথ্যৰ আলোচনা কৰা হয়, ই যথেষ্ট দশম মান শ্ৰেণীৰ ছাত্ৰ ছাত্ৰীৰ বাবে। আমি আশা কৰো, আপুনি আমাৰ আলোচ্য বিষয়সমূহ গুৰুত্ব সহকাৰে পঢ়িব আৰু আপোনাৰ বন্ধু বান্ধৱীৰ সৈতে ভাগ বতৰা কৰিব।\nআপুনি যদি কিবা অসুবিধা পাই আছে তেন্তে যিকোনো সময়ত আপুনি আমাৰ Assamese Medium Facebook Page ক Follow কৰি জনাব নেপাহৰিব। আমাক জনোৱা যিকোনো প্ৰশ্নৰ উত্তৰ আপুনি পাব বুলি আমি কব পাৰোঁ।\n[…] ধাতু আৰু অধাতু […]\n11/02/2022 at 5:48 PM\n[…] Class 10 Science Chapter3Assamese Medium: ধাতু আৰু অধাতু […]\n[…] আৰু সমীকৰণএচিড ক্ষাৰ আৰু লৱণধাতু আৰু অধাতুকাৰ্বন আৰু তাৰ […]


Daini part 21 ডাইনী assamese novel - JonakAxom- Assamese Quotes, Blogging , Business Ideas, Tips And Tricks\nClick here to read daini part 20\nশব্দ নোহোৱাকৈ গাৰ্ডজনক বগৰাব পাৰি নিজৰ আত্মবিশ্বাস শীৰ্ষত উপনীত হল। হা হা। ইয়াকে কয় মিচেচ থৰ । গাৰ্ডজন পৰি যোৱাৰ লগে লগে তেওঁৰ শক্তিশালী টৰ্চটোও নুমাই গল । ভালেই হল।এতিয়া অন্ধকাৰেই মোৰ বেছি পচন্দকৰ লাগিছে । কিন্তু গাৰ্ডজন লৰচৰ কৰা নাই কিয়? মৰিলেই নেকি ? আঠুত ভৰ দি বহি তেওঁৰ মুৰত মোৰ পেন্সিল টৰ্চৰ পোহৰ পেলাই চালো । না। তেনেকুৱা একো হোৱা নাই । আনকি তোজো ওলোৱা নাই । মাত্ৰ মুৰৰ পিছফালে উখহি উঠিছে। আশা কৰিছো খুব শীঘ্ৰেই সেয়া সৰু সুৰা এটা ক্ৰিকেট বলৰ দৰে আকৃতি ধাৰণ কৰিব । তেওঁ অজ্ঞান থাকোতে তেওঁক বান্ধি লোৱাটো উচিত হব । সেয়ে তেওঁৰ চাৰ্টটো খুলি হাতেৰে ভৰি দুখন জোৰকৈ বান্ধিলো । ভাবিছিলো তেওঁৰ চাৰ্টটোৰে ভৰিখন বান্ধিম আৰু তাৰ তলৰ গেঞ্জি টোৰে হাতদুখনত । কিন্তু কি আশ্চৰ্য্য !মানুহজনে তলত গেঞ্জি পিন্ধা নাই ! এনেকুৱা কেবল পুৰুষ মানুহেই কৰিব পাৰে। মই বাজি লগাই কব পাৰো ডিউটিত যোৱা সময়ত ব্ৰা নিপিন্ধাকৈ যোৱা কোনো নাৰী এই পৃথিবীতে নাই । কিন্তু গেঞ্জি নিপিন্ধাকৈ বহুত পুৰুষে যায় । এইমাত্ৰ মই এনে এজনৰ সম্মুখীন হৈছো । কি ষ্টুপিড স্বভাৱ সিহঁতৰ !\nঅবশেষত বাধ্য হৈয়েই মোৰ চাৰ্টটোৰে তেঁওৰ হাতদুখন বান্ধিলো । জ্ঞান পাই উঠি যাতে চিঞৰিব নোৱাৰে তাৰ বাবে মোৰ পেন্টিটো খুলি তেঁওৰ মুখত সোপা দিলো । তেঁও এতিয়াও অজ্ঞান হৈ আছে। এইবাৰ তেঁওক জগোৱা হওঁক । মই নিশ্চিত হবলৈ খোজো যাতে জ্ঞান পোৱাৰ পিছতো যাতে মোৰ বান্ধোনত তেঁও অক্ষম হৈ পৰি থাকে । তেঁও যদি কোনোৰকমে খুলিব পাৰে তেন্তে মোৰ যি বিলৈ হব তাক নকলেও হব । হঠাৎ মোৰ নজৰ তেঁওৰ জ্বলন্ত চিগাৰেটৰ ওপৰত পৰিল । ইমান বৰষুণতো সেইটো জ্বলি আছে । এজন ধূম্ৰপায়ীৰ জ্ঞান ওভোটাই আনিবলৈ এটা জ্বলন্ত চিগাৰেটত কৈ কাৰ্যকৰ পদ্ধতি এতিয়াও আবিষ্কাৰ হোৱা নাই । চিগাৰেটটো তুলি লৈ তেওঁৰ নাকত লগাই দিলো । নাকত গৰম লাগিয়েই তেঁও চটফটাই উঠিল । মোৰ পিনে চকু পৰিলত মুখেৰে গো... গো.... কৰিবলৈ আৰম্ভ কৰিলে। বোকাময় মোৰ চেহেৰাটো দেখি মোক সম্ভবত শ্মশানৰ প্ৰেতনী বুলি ভাবিছে । মই আগুৱাই গৈ তেওঁৰ গালত ঠাচকৈ এটা চৰ শোধালো। আচম্বিত ঘটনা দেখি তেঁও একদম হতভম্ব হৈ গৈছে। মই স্পষ্ট পলিচ ভাষাত তেওঁ কাণে কাণে ফুচফুচাই কলো , "এই থাপৰটো হল কৰ্তব্যত ফাঁকি দি চিগাৰেট হুপাৰ বাবে ।" তেওঁ বুজিলে মই ভুতপ্ৰেত বা তেনে একো নহয় । তেওৰ দৰে এজন মানুহ । সেয়া বুজা মাত্ৰেই তেওঁ নিজৰ বান্ধোন খুলিবলৈ অপ্ৰাণ চেষ্টা কৰিলে । দেহটোক সংকুচিত কৰি ইফাল সিফালে বাগৰিবলৈ ধৰিলে । মই হাতুৰিটো হাতত লৈ সাজু হৈ থকিলো । যদি তেওঁ ওলাব পাৰে তেন্তে আকৌ এবাৰ হাতুৰীৰ কোব দিম । এইবাৰ হাতুৰীটো মুৰটোত বান্ধি লোৱাৰ বাবে মোৰ চাৰ্টটোও নাই । সেইটো ইতিমধ্যে তেওঁৰ হাতত বান্ধিবলৈ ব্যৱহাৰ কৰিছো । এইবাৰ যদি মাৰো তেন্তে একদম আচল হাতুৰিৰ কোবটোৱেই পৰিব । তেওঁ সিপুৰী পাব। কিন্তু গাৰ্ডজনৰ কপালৰ জোৰ বহুত বেছি । ইমান টনা আজুৰি থকাৰ পিছতো বান্ধোন খুলিব নোৱাৰিলে । এটা সময় ক্লান্ত হৈ আকৌ স্থিৰ হৈ পৰিল । যি হওঁক । বহুত হল । এতিয়া কাম কৰিব লাগে । ঘড়ীত প্ৰায় আঢ়ৈটা বাজিছে । আৰু কিছু ঘন্টা সময়ৰ পিছতেই সূৰ্যোদয় হব। এই এক ঘন্টাৰ মাজতেই মই সেই প্ৰিষ্টক ঠিকনা লগাব লাগিব । গাৰ্ডৰ নিতম্বৰ কাষত দুটা লাথ মাৰি উভতি আহিলো প্ৰিষ্টৰ কবৰলৈ । এইবাৰ আৰু কোৰৰ মুঠিত ব্ৰা টো মেৰিয়াবলৈ নাপাহৰিলো । গাৰ্ডক পিটি আত্মবিশ্বাস তুংগত তাৰোপৰি হাতৰ বিষো কমি আহিছে । সেয়ে কামটো বহুত সহজ হৈ গল । ১৫ মিনিটতে কবৰটো খান্দি প্ৰিষ্টৰ কফিনটো বাহিৰ কৰিলো । কিন্তু এয়া কি! কফিনটোৰ এয়া কি অবস্থা! এয়া কোনো সাধাৰণ কাঠৰ কফিন নহয়। লোৰে তৈয়াৰ কৰা মজবুত কফিন । আৰু সকলোতকৈ আশ্চৰ্যজনক কথটো হল কফিনৰ হুকটোত এটা বিশাল তলা ওলমি আছে ! কৰ্মকাণ্ড দেখি অনুমান কৰাত কষ্ট নহল । লোৰ কফিনত তলা লগাই কোনো লাচকেই কেতিয়াও পোতা নহয় । এই পদ্ধতিটো কেবল জীবন্তভাবে পোতাৰ ক্ষেত্ৰতেই প্ৰযোজ্য। তেন্তে কি এই চয়তানটোক জীৱন্তই পুতি পেলোৱা হৈছিল ? সঁচাকৈ যদি এনে হৈছিল তেন্তে বহুত অন্যায় কৰা হৈছে । এই চয়তানটোক কমপক্ষেও তিনিদিন তিনিৰাতি গণপ্ৰহাৰ কৰি , পিছদিনা ফাঁচীকাঠত ওলোমাই তাৰ পিছত হে কফিনত ভৰোৱাটো উচিত আছিল। কিন্তু এতিয়া এই তলাৰ চাবি কত পাম ? হঠাৎ মনত পৰিল বেগত এখন হেক্সো ব্লেড থকাৰ পিছত মই কিয় চাবি বিছাৰিব লাগে ? ব্লেডখনেৰে তলাটো কাটিলেই হল । বেগৰ পৰা ব্লেডখন উলিয়াই তলাটোত ঘহিবলৈ আৰম্ভ কৰিলো । তীক্ষ্ণ এটা কীচ কীচ শব্দ সৃষ্টি হৈ নিৰবতা ভঙ্গ হল । এটা সময়ত ঘটংকৈ তলাটো খুলি পৰিল । এগ্ৰাস ভয় আহি মোক গ্ৰাস কৰি পেলালে । কফিনৰ ভিতৰত জীৱন্ত কবৰ দিয়া চয়তানজন কি এতিয়াও বাচি আছে? যদি আছে তেন্তে মোক দেখি কি হব তেওঁৰ সম্ভাব্য প্ৰতিক্ৰিয়া। প্ৰচন্ড ইচ্ছা হৈছে এই সকলোবোৰ দলিয়াই দি পলাই যাম । কফিনটো নোখোলাই ভাল হব নেকি ? কফিনটো খুলিলে যদি মুক্ত হৈ যায় তেতিয়া কি হব? কিন্তু মই তাৰ শেষ নেদেখাকৈ এৰিব নোৱাৰো। আজি ইয়াৰ এটা বিহিত ব্যৱস্থা কৰিহে যাম ।\nবৰষুণ হঠাৎ বন্ধ হৈ গৈছে । চাৰিওফালে নিস্তব্ধ নিৰবতা। প্ৰকৃতিও যেন এক অজানা অঘটন ঘটোৱাৰ প্ৰতিক্ষাত। মোৰ কঁপি থকা হাত দুখন কফিনেৰ ঢাকনিখনত ৰাখিলো। তাৰপিছত এটা দীৰ্ঘ শ্বাস লৈ হঠাৎ একে উশাহে টানি খুলি দিলো ।\nহে ভগবান , মই এইবোৰ কি দেখিছো !!! এয়া কেনেকৈ সম্ভব হব পাৰে !!! এই লাচটো তো একদমেই জীৱন্ত ,,\nClick here to read daini part 22 assamese novel\nUnknown Feb 23, 2020, 12:24:00 AM\nবহুত বেছি ভাল লাগিছে পঢ়ি ।\nঅপেক্ষা পাছৰ খণ্ডৰ বাবে।


minister-himanta-biswa-sarma-in-nagaon-tv-nilutpal-skd– News18 Assam\nমৃতদেহৰ পৰা সংক্ৰমণ হ’ব পাৰেনে কোৰোণা ভাইৰাছ? নগাঁৱত এইদৰে ক’লে মন্ত্ৰী হিমন্ত বিশ্ব শৰ্মাই?\nUpdated:May 22, 2020, 7:02 PM IST\nস্বাস্থ্যমন্ত্ৰীগৰাকীয়ে লগতে কয় যে অহা বৰ্ষৰ ভিতৰত যিকোনো প্ৰকাৰে নগাঁও চিকিৎসা মহাবিদ্যালয়ৰ শিক্ষাবৰ্ষ আৰম্ভ কৰা হ'ব।\nLast Updated: May 22, 2020, 7:02 PM IST\nঅৱশেষত নগাঁৱৰ ভোগেশ্বৰী ফুকননী অসামৰিক চিকিৎসালয়ত আনুষ্ঠানিক ভাৱে মুকলি কৰা হ'ল ২০খন বিচনাযুক্ত মিনি আইচিইউ সহ ১৫০খন বিচনাযুক্ত কোভিড–১৯ হাস্পতাল। আজি স্বাস্থ্যমন্ত্ৰী ড০ হিমন্ত বিশ্ব শৰ্মাই ৰাজ্যিক স্বাস্থ্যমন্ত্ৰী পীযূষ হাজৰিকা, জলসম্পদ মন্ত্ৰী কেশৱ মহন্ত, বিধায়ক ৰূপক শৰ্মা, আঙুৰলতা ডেকা আৰু ডিম্বেশ্বৰ দাসক লগত লৈ দিনৰ প্ৰায় ১১ বজাত হাস্পতালখনৰ শুভ উদ্বোধন কৰে।\nএই কাৰ্যসূচীত নগাঁও জিলা উপায়ুক্ত যাদৱ শইকীয়া, আৰক্ষী অধীক্ষক অভিজিৎ গৌৰৱৰ লগতে জিলা প্ৰশাসন আৰু স্বাস্থ্য বিভাগৰ উচ্চপদস্থ বিষয়াসকল উপস্থিত থাকে। ভোগেশ্বৰী ফুকননী অসামৰিক চিকিৎসালয়ৰ পৰা নগাঁও আৱৰ্ত ভৱনত জিলা প্ৰশাসনৰ সৈতে এক বৈঠকত মিলিত হোৱাৰ পিছত স্বাস্থ্যমন্ত্ৰীগৰাকীয়ে এখন সংবাদ মেলৰ আয়োজন কৰি জনায় যে নগাঁৱৰ পৰা স্বাস্থ্য বিভাগে ৭২৯টা নমুনা কোভিড–১৯ পৰীক্ষাৰ বাবে লৈছিল। ইয়াৰে ৫০০ নমুনাৰ মাজৰ পৰা ৩টা পজিটিভ পোৱা গৈছে। ২২ মে’ৰ নিশা আৰু আৰু ১০০ নমুনাৰ ফলাফল পোৱা যাব।\nআনহাতে, কোৰোণাত মৃত্যু হোৱা ব্যক্তিৰ শৰীৰৰ পৰা সংক্ৰমণ ঘটিব পাৰে নেকি বুলি সোধা প্ৰশ্নৰ উত্তৰত মন্ত্ৰী গৰাকীয়ে কয় যে, মৃত শৰীৰৰ পৰা কোৰোণা বিয়পিব পাৰে বুলি মই নাভাৱো, কিন্তু তথাপিও স্বাস্থ্য বিভাগে দিয়া কফিনৰ পৰা মৃতদেহ বাহিৰ কৰা অনুচিত। ইয়াৰ পৰিৱৰ্তে পৰিয়ালৰ লোকে কফিনৰ সৈতেই মৃতদেহ সৎকাৰ কৰা উচিত।\nস্বাস্থ্যমন্ত্ৰীগৰাকীয়ে লগতে কয় যে অহা বৰ্ষৰ ভিতৰত যিকোনো প্ৰকাৰে নগাঁও চিকিৎসা মহাবিদ্যালয়ৰ শিক্ষাবৰ্ষ আৰম্ভ কৰা হ'ব আৰু এই মাহৰ ভিতৰতে নগাঁও ভোগেশ্বৰী ফুকননী অসামৰিক চিকিৎসালয়ত ১০খন বিচনাযুক্ত ভেণ্টিলেটৰ সংযোজিত কৰা হ'ব। নগাঁও আৱৰ্ত ভৱনৰ পৰা নেহেৰুবালিত থকা কোৱাৰেণ্টাইন শিবিৰ পৰিদৰ্শন কৰে স্বাস্থ্যমন্ত্ৰীগৰাকীয়ে।\nউল্লেখযোগ্য যে মন্ত্ৰীগৰাকীয়ে এই সকলো কাৰ্যসূচীৰ উপৰি নগাঁও চহৰৰ আইন মহাবিদ্যালয় আৰু আৱৰ্ত ভৱন সংযোগী কলং নৈৰ ওপৰৰ দলঙৰো শুভ উদ্বোধন কৰে। গড়কপ্তানী বিভাগৰো দায়িত্বত থকা মন্ত্ৰী হিমন্ত বিশ্বই নগাঁও চহৰৰ উন্নয়নমূলক কাম-কাজৰ বাবে সদৰ সমষ্টিৰ বিধায়ক ৰূপক শৰ্মাক মুকলিকৈ প্ৰশংসা কৰি সংবাদ মাধ্যমক জনায়, কোৰোণাৰ বাবে ৰাজ্যৰ উন্নয়ন স্থবিৰ হ'বলৈ নিদিয়ে এইখন চৰকাৰে।\nশীঘ্ৰেই নগাঁও চহৰত কলং নৈৰ ওপৰত আন তিনিখন দলঙৰো কাম সম্পূৰ্ণ হ'ব বুলি ঘোষণা কৰা মন্ত্ৰীগৰাকীয়ে লগতে কয় বিধায়ক ৰূপক শৰ্মাৰ প্ৰচেষ্টাৰ বাবেই নগাঁৱত এই উন্নয়নমূলক কাম-কাজ সমূহ বাস্তবায়িত হৈছে।


সোণ কিনিব বিচাৰিছে যদি খৰধৰ কৰক, কিয়নো হ্ৰাস পালে সোণৰ মূল্য… – Pratham Khabar\nঘৰ/অৰ্থনৈতিক/সোণ কিনিব বিচাৰিছে যদি খৰধৰ কৰক, কিয়নো হ্ৰাস পালে সোণৰ মূল্য…\nভাৰতীয় বজাৰত মঙলবাৰৰ পৰা সোণ আৰু ৰূপৰ মূল্য হ্ৰাস পাইছে\nPratham Khabar News Send an email অক্টোবৰ 26, 2021\n0 4,363 এক মিনিটতকৈ কম\nসোণৰ আ-অলংকাৰ ক্ৰয় কৰাৰ কথা ভাবিছে নেকি? যদি ভাবিছে তেন্তে পলম নকৰিব। কিয়নো সোণ কিনিব বিচৰা সকলৰ বাবে আছে এক সুখবৰ আৰু সোণালী সুযোগ।\nগহপুৰত সোণৰ নাও বিকী উধাও ব্যৱসায়ী!\nমে' 2, 2022\nবটদ্ৰৱা থানত ওলাইছে তোলাই-তোলাই সোণ, পৰিচালনা সমিতিৰ অজ্ঞাতে থানত কোনে এৰি গ’ল ৪০ তোলা সোণ?\nহ্ৰাস পাইছে সোণৰ মূল্য। ভাৰতীয় বজাৰত মঙলবাৰৰ পৰা সোণ আৰু ৰূপৰ মূল্য হ্ৰাস পাইছে । মঙলবাৰে দিল্লীত সোণৰ মূল্য প্ৰতি ১০ গ্ৰামত ৫ টকা হ্ৰাস পাইছে । আনহাতে, ৰূপৰ মূল্য প্ৰতি কিলোগ্ৰামত ২৮৭ টকালৈ হ্ৰাস পাইছে।\nদিল্লীত প্ৰতি ১০গ্ৰাম সোণৰ মূল্য হৈছে ৪৭,১৫৩ টকা। পূৰ্বে ১০ গ্ৰাম সোণৰ মূল্য আছিল ৪৭,১৫৮ টকা। আনহাতে, প্ৰতি কিলোগ্ৰাম ৰূপৰ মূল্য হৈছে ৬৪,৪৫৩ টকা । পূৰ্বে প্ৰতি কেজি ৰূপৰ মূল্য আছিল ৬৪,৭৪০ টকা ।\nআন্তঃৰাষ্ট্ৰীয় বজাৰতো হ্ৰাস পাইছে সোণৰ মূল্য। মঙলবাৰে, COMEXত উপলব্ধ সোণৰ মূল্য ০.২৭ শতাংশলৈ হ্ৰাস পায়।\nমঙলবাৰে, গুৱাহাটী মহানগৰত ১০ গ্ৰাম সোণৰ মূল্য হৈছে ৪৯,৫৯৫ টকা।\nDecline Gold price\n১২১ বছৰৰ অন্তত দিল্লীত চলিত বৰ্ষতে দ্বিতীয় সৰ্বাধিক বৰষুণ, স্তব্ধ হৈ পৰিছে স্বাভাৱিক জীৱন যাত্ৰা...\nজামিন নাপালে কিং খানৰ পুত্ৰ আৰিয়ানে, আদালতত পুনৰ খাৰিজ আৰিয়ানৰ জামিন আবেদন...